Haeh fahehge thagugeegu anna mahu nimeyne: PG\nޕީޖީ ހުސެއިން ޝަމީމް: އަންނަ މަހު ހައެއް ފަހެއްގެ ތަހުގީގު ނިންމައިލެވޭނެ ކަމަށް ލަފާކުރެވޭ ފޮޓޯ: އަވަސް އޮންލައިން\nރައީސް މުހައްމަދު ނަޝީދަށް އަމާޒުކޮށް ދިން ޓެރަރިސްޓް ހަމަލާއާއި ގުޅިގެން ފުލުހުން ކުރިއަށްގެންދާ ތަހުގީގު އަންނަ މަހު ނިންމައިލެވޭނެ ކަމަށް ޕްރޮސެކިއުޓާ ޖެނެރަލް ހުސައިން ޝަމީމް ވިދާޅުވެއްޖެ އެވެ.\nޕީޖީ އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި ޝަމީމް ވިދާޅުވީ އަންނަ މަހުގެ ތެރޭގައި މައްސަލަ ތަހުގީގުކޮށް ހުރިހާ ލިޔެކިޔުންތަކެއް ލިބޭނެ ކަމަށް ލަފާކުރެވޭ ކަމަށާއި އޮގަސްޓް ފަހެއްގެ ކުރިން ދައުވާ ކުރަން ކޯޓަށް ފޮނުވޭނެ ކަމަށެވެ.\nހައެއް ފަހެއްގެ ހަމަލާއާއި ގުޅިގެން ފުލުހުން ހިންގާ ތަހުގީގާ މެދު ހިތްހަމަޖެހިވަޑައިގަންނަވާ ކަން ފާހަގަކުރައްވަމުން ޝަމީމް ވިދާޅުވީ ޕީޖީ އޮފީހުގެ ޕްރޮސެކިއުޓަރެއް ފުލުހުންނާއިއެކު ތަހުގީގުގައި މަސައްލަތް ކުރައްވާ ކަމަށެވެ. އަދި ހަފްތާއަކު އެއްފަހަރު ތަހުގީގުގެ ބްރީފިންނެއް ފުލުހުން އެމަނިކުފާނަށް ވަކިން ދެއްކާ ކަމަށް ވިދާޅުވި އެވެ.\nގާނޫނުގައި ބުނާގުން 45 ދުވަހާއި 75 ދުވަހާ ދެމެދު ތަހުގީގު މަރުހަލާ ނިންމައިލަން ޖެހޭ ކަމަށާއި ފުލުހުންނަށް އެކަން ކާމިޔާބުވާނެ ކަމަށް ވިދާޅުވި އެވެ. ސްޕީޑަށް އިޝާރާތް ކުރައްވަމުން ވިދާޅުވީ އަވަސް އަރުވާލައިގެން އުޅެން ހަދައިގެން އެންމެ މުގުލުގައި ތިބި މީހުން އަތުނުވެދާނެ ކަމަށާއި ލަސް ކުރަން ހަދައިގެން ހެކި ނައްތާލުމަށް ޖާގަ ދެވޭ ކަމަށެވެ. އެހެންކަމުން ތަހުގީގު ކުރިއަށް ގެންދަނީ ވަރަށް ބެލެންސް ކޮށްގެން ކަމަށް ވިދާޅުވި އެވެ.\n"ތަހުގީގު އަވަސްކުރަން އެއްވެސް ކަމެއް ދޫކޮށްލާފައެއް ނުދާނަން. އަޅުގަނޑުމެން ހޯދަން ބޭނުންވޭ ފައިނޭންސްކުރި މީހުން. މިކަން ހިންގި މީހުން އަދި މިކަމަށް އެއްބާރުލުން ދިން މީހުންވެސް ހޯދަންބޭނުންވޭ. އަމަލު ހިންގި މީހުންނަށް ދައުވާ އުފުލިޔަސް ދެން ހުރި ބައިތަކުގެ ތަހުގީގު ކުރިއަށް ދާނެ. އެއްވެސް ކަމެއް އަޅުގަނޑުމެން ދުލެއް ނުކޮށްލާނަން." ޝަމީމް ވިދާޅުވި އެވެ.\nހައެއް ފަހެއްގެ ހަމަލާ އާއި ގުޅިގެން ފުލުހުން ސީންގައި ހަރަކާތްތެރިވަނީ -- ފޮޓޯ: އަވަސް އޮންލައިން\nމައްސަލަ ފުލުހުން ތަހުގީގުކުރަމުން އަންނައިރު މައްސަލައިގައި ދައުލަތުގެ ފަތާރުން ވަކާލާތު ކުރައްވާނީ ސީދާ ޕީޖީ ޝަމީމް ކަމަށް ވަނީ ވިދާޅުވެފަ އެވެ. ޝަމީމް ވިދާޅުވީ މައްސަލައިގެ ސީރިއަސް ކަމަށް ބަލާއިރު ރައީސް ނަޝީދަށް ދިން ހަމަލާއަކީ އެންމެ ބޮޑެތި މައްސަލަތަކުގެ ތެރޭގައި ހިމެނޭ ކަމަކަށްވާތީ ދައުލަތުގެ ޕްރޮސެކިއުޓަރެއްގެ ގޮތުގައި ކްރިމިނަލް ކޯޓުގައި ވަކާލާތު ކުރައްވާނެ ކަމަށެވެ.\nރައީސް ނަޝީދުގެ ގެކޮޅު ގ. ކެނެރީގެއިން ނުކުމެ ވަޑައިގެން ކާރުކޮޅަށް އަރާވަޑައިގަންނަވަން އުޅުއްވަނިކޮށް މާލޭގެ ނީލޯފަރުމަގާއި މަޖީދީ މަގު ކަންމަތީގައި ޕާކްކޮށްފައި އޮތް ސައިކަލެއްގައި ހަރުކޮށްފައި އޮތް އައިއީޑީއެއް ގޮއްވާލައިގެން ދިން ހަމަލާގައި އެމަނިކުފާނުގެ ހަށިކޮޅުގެ އެކި ތަންތަނަށް ރޭޒާ ފުއްތައް ވަދެ ބޮޑެތި ގެއްލުންތައް ލިބިވަޑައިގެން ފުރާނަފުޅަށްވެސް ނުރައްކާ ހިސާބަށް ދިޔައެވެ.\nބޮމުގެ ހަމަލާ އާއި ގުޅިގެން ފުލުހުން ފުރަތަމަ ހައްޔަރުކޮށްފައިވާ ހަތަރު މީހުންނަކީ ވ. ތިނަދޫ ލަކީ އަދުހަމް އަހްމަދު (25 އ)އާއި، މއ. ފޭރުގެ މުޖާޒް އަހުމަދު (21 އ) އާއި، ގއ. ކޮނޑޭ ފޮޅޭމާ ތަހުމީން އަހްމަދު (32 އ)ގެ އިތުރުން ލ. ގަން ދުންފިނިއުފާ އަހްމަދު ފާތިހް (23 އ) އެވެ. ހަމަލާގެ އިސް މީހަކީ އަދުހަމް ކަމަށް ފުލުހުން ބުނެ އެވެ. އޭގެ ފަހުން ފަސްވަނަ މީހަކު ހައްޔަރުކުރި ނަމަވެސް އެމީހާގެ މައުލޫމާތު ހިއްސާކޮށްފައެއް ނުވެ އެވެ.\nމޯލްޑިވްސް ޕޮލިސް ސާވިސް ޕްރޮސެކިއުޓާ ޖެނެރަލްގެ އޮފީސް ހުސައިން ޝަމީމް + ނަޝީދަށް އަމާޒު ކުރި ހަމަލަ ހައެއް ފަހެއްގެ ހަމަލާ


Ooredoo supernet hidhumaiy Dharavandhoo ah\nއުރީދޫ ސުޕަނެޓުގެ ހިދުމަތް ދަރަވަންދު އަށް\nބ. ދަރަވަންދޫ– ފޮޓޯ/އެމްވީ ޕްލަސް\nއުރީދޫގެ ފިކްސްޑް ބްރޯޑްބޭންޑް ހިދުމަތް ކަމަށް ވާ، އުރީދޫ ސުޕަނެޓް ބ. ދަރަވަންދު އަށް ތައާރަފުކޮށްފި އެވެ.\nމިއީ ރާއްޖޭގެ އެންމެ ހަލުވި އިންޓަނެޓް ސްޕީޑު ކަމަށްވާ 100 އެމްބީޕީއެސްއާ ހަމައަށް އިންޓަނެޓު ލިބޭ ގުޅުމެކެވެ. އަދި ކަސްޓަމަރުންގެ ބޭނުންތަކަށް އެކަށޭނަ ގޮތަށް ފަރުމާކޮށްފައިވާ ހަލުވި ސްޕީޑުގެ އިންޓަނެޓް ޕެކޭޖްތައް މި ހިދުމަތް ބޭނުންކުރާ ކަސްޓަމަރުންނަށް ލިބޭނެ އެވެ.\nއުރީދޫގެ އެކްޓިން ޗީފް ކޮމާޝަލް އޮފިސަރު ހުސައިން ނިޔާޒު ވިދާޅުވީ ދަރިވަރުންގެ ކިޔެވުން، ސިއްހީ ޚިދުމަތްތައް އަދި އާންމު ދިރިއުޅުމަށް ބޭނުންވާ އެހެނިހެން ޚިދުމަތްތައްވެސް ޑިޖިޓަލް ޚިދުމަތްތަކުގެ ގޮތުގައި ބަދަލުވަމުން އަންނަ މި ދަނޑިވަޅުގައި، ޚިދުމަތްތައް ފޯރުކޮށްދޭ ފަރާތްތަކަށާއި ލިބިގަންނަ ފަރާތްތަކަށްވެސް ފެންވަރު ރަނގަޅު ހައި-ސްޕީޑްގެ އިންޓަނެޓް ވަރަށް މުހިންމު ކަމަށެވެ.\n“އެހެންކަމުން 100 އެމްބީޕީއެސްގެ ހަލުވި ސްޕީޑާއި އެކު، އުރީދޫ ސުޕަރނެޓް ފިކްސްޑް ބްރޯޑްބޭންޑްގެ ޚިދުމަތް ބ. ދަރަވަންދޫގެ ރައްޔިތުންނަށް ފޯރުކޮށްދީ، އިތުރު ފުރިހަމަކަމާއި އެކު އިންޓަނެޓް ބޭނުންކުރުމުގެ ފުރުސަތު ހުޅުވާލެވުމަކީ، އަޅުގަނޑުމެންނަށް ލިބޭ ވަރަށް ބޮޑު އުފަލެއް. އުރީދޫއިން އަބަދުވެސް މަސައްކަތްކުރަނީ ރާއްޖޭގެ ހުރިހާ ކަންކޮޅުތަކެއްގައި ތިއްބެވި ބޭފުޅުންނަށާއި ވިޔަފާރިވެރިންވެސް އިންޓަނެޓް އަދި ޑިޖިޓަލް ޒަރިއްޔާތައް މެދުވެރިކޮށް އާ އުސްމިންތަކަށް ގެންގޮސްދިނުމަށް” ހުސައިން ނިޔާޒު ވިދާޅުވިއެވެ.


ފަރުވާ ނުކުރެވުމުން 1 ބިލިއަން މީހުންގެ ލޮލުގެ ފެނުމަށް ހުރަސްތައް ކުރިމަތިވެފައި!\nލޮލުގެ ބަލިތަކަށް ފަރުވާ ހޯދުމުގައި ރާއްޖޭގެ ރަށްރަށުގައި ވެސް ހުރި މައްސަލަތައް ފާހަގަ ކުރެވޭ ރިޕޯޓެއް ޑަބްލިޔޫއެޗްއޯ އިން ޢާންމުކޮށްފިއެވެ.\nއެ ރިޕޯޓުގައި ބުނާ ގޮތުން ލޮލުގެ ފެނުމަށް މައްސަލަތައް ކުރިމަތިވެފައިވާ 2.2 ބިލިއަން މީހުންގެ ތެރެއިން 1 ބިލިއަން މީހުންނަށް މައްސަލަތައް ކުރިމަތިވެފައިވަނީ އަޅައިނުލެވުމުން ނުވަތަ ފަރުވާ ނުދެވިގެން ކަމަށެވެ.\nބައިނަލްއަޤްވާމީ ގޮތުން ފާހަގަކުރާ ލޮލަށް ފެނުމުގެ ދުވަސްކަމަށްވާ 10 އޮކްޓޯބަރު (މާދަމާ)ގެ ކުރިން މިއަދު ޢާންމުކުރި ދިރާސާގައި ބުނެފައިވަނީ މި 1 މިލިއަން މީހުންނަކީ އެމީހުންނަށް ބަލީގެ ކުރީކޮޅު ފަރުވާ ދެވުނު ނަމަ ސަލާމަތްކުރެވޭނެ މީހުން ކަމަށެވެ.\nއެ ރިޕޯޓޫގައި ބުނެފައިވަނީ ފަޤީރުން ދިރިއުޅޭ ރަށްފުށު ސަރަހައްދުގައި ލޮލުގެ ފަރުވާ ދިނުމަށް ވަރަށް ބޮޑެތި ދަތިތަކާ ހުރަސްތައް މިހާރުވެސް އެބަހުރި ކަމަށެވެ. އެކަމުގެ ސަބަބުންނަށް ފަޤީރުންނަށް ބޭނުންވާ ފަރުވާ ހޯދަން އަދިވެސް ވެފައިވަނީ ވަރަށް ދަތި އުނދަގޫ ކަމަކަށް ކަމަށެވެ.\nލޮލަށް އަރާ ފުސްކޮޅު ކަހައި ނުލެވުން ފަދަ ވަރަށް އާދައިގެ ފަރުވާވެސް ރަށްފުށުގައި ނުދެވޭ ކަމާއި ގުލުކޯމާ ފަދަ ބަލިތަކަށް އެކަށީގެންވާ ފަރުވާ ނުދެވޭ ކަމާއި އައިނު ނަމްބްރެއް ނެގެނީވެސް ލޮލަށް އެތައް ގެއްލުންތަކެއް ލިބޭފަހުންކަންވެސް ރިޕޯޓުގައި ވަނީ ފާހަގަކޮށްފައެވެ.\nމިއީ ލޮލުގެ ފެނުމާއި ބެހޭ ގޮތުން ޑަބްލިޔޫއެޗްއޯއިން ޢާންމުކުރި މިފަދަ ފުރަތަމަ ދިރާސާއެވެ.\nކެނެޑާގެ މަޝްހޫރު ސައިކަލް ދުއްވުންތެރިޔާ ރޮސީ ގެބްރިއެލެ އިސްލާމްވެއްޖެ!\nއަމްޖަދު ޢައްބާސީ4އަހަރާ6މަހަށްފަހު ޖަލުން ނުކުމެވި މަންމަ އާ ބައްދަލުވި ވަގުތު..\nކިޑްނީގެ ބަލި މީހުންނަށް އުފާވެރި އުންމީދުތަކެއް! އާޓިފިޝަލް ކިޑްނީއެއް ބޭނުންކޮށްގެން ޑައިލިސިސް ހެދުމުން ސަލާމަތްވެވިދާނެ!\nލޭގެ ކެންސަރު ޖެހުނު6އަހަރުގެ ކުއްޖަކު ފަރުވާ ފުރިހަމަކުރުމުން މުޅި ސްކޫލް މަރުޙަބާ ކިޔައިފި\nޖެނެރަލް ޤާސިމް ސުލައިމާނީގެ މައްސަލަ- ހުޅަނގުން މުސްލިމުން ޓެރަރިސްޓުންނަށް ހަދައި ލޭބަލް ބަދަލުކުރާ ގޮތުގެ ފުރިހަމަ މިސާލެއް!\nއީރާނުން ދެވަނަ ފަހަރަށް އެމެރިކާގެ މަރުކަޒުތަކަށް އަމާޒުކޮށް ޙަމަލާދީފި


iPhone ufaddhan India ga Foxconn invest kuranee | Mihaaru\nޓެކްނޮލޮޖީ / އިންޑިއާ\nއައިފޯން އުފެއްދުން އިންޑިއާ އަށް ބަދަލުކުރަން ފޮކްސްކޮން އިން 1 ބިލިއަން ޑޮލަރު އިންވެސްޓްކުރަނީ\nއައިފޯން އުފެއްދުން ޗައިނާއިން ބޭރުކުރުމަށްޓަކައި ފޮކްސްކޮން އިން އެއް ބިލިއަން ޑޮލަރު އިންޑިޔާގައި އިންވެސްޓްކުރަނީ\n14 ޖުލައި 2020 - 08:43\nފޮކްސްކޮން އިން އިންޑިއާގައި އައިފޯން އުފައްދާ މިންވަރު އިތުރުކުރަނީ އެވެ. މިއީ އެޕަލް އިން އެދިގެން ފޮކްސްކޮން އިން ހިންގަން އުޅޭ ޕްރޮޖެކްޓެއް ކަމަށް ވެ އެވެ. ޗައިނާ ނޫން ގައުމެއްގައި އައިފޯން އުފެއްދުމަށް އެމެރިކާ ސަރުކާރުން އެޕަލް އަށް އަންނަނީ ބާރުބޮޑުކުރަމުންނެވެ.\nއެޕަލް އިން މިހާރު ވެސް އިންޑިއާގައި އައިފޯން މޮޑެލްތައް އުފައްދަ އެވެ. ނަމަވެސް، އާ އިންވެސްޓްމަންޓާ އެކު، އިންޑިއާގައި ހުރި ފޮކްސްކޮން ފެކްޓަރީ ބޮޑުކޮށް، އައިފޯނުގެ އާ މޮޑެލްތައް އުފައްދަން ފަށާނެ ކަމަށް ވަނީ އަޑުފެތުރިފަ އެވެ.\nރޮއިޓާސް އިން ބުނާ ގޮތުގައި، މި މަސައްކަތްތަކަށް ތިން އަހަރު ދުވަސް ނަގާނެ އެވެ. އަދި 6،000 ވަޒީފާ މުޅިން އަލަން އުފެދޭނެ އެވެ. މި ކަމާ ބެހޭ ގޮތުން ފޮކްސްކޮން އަދި އެޕަލް އިން ވާހަކަދައްކަން ބޭނުންނުވި ނަމަވެސް، ރޮއިޓާސް އިން ބުނީ، ރޮއިޓާސް އަށް މައުލޫމާތު ދިނީ ވަރަށް ބޮޑަށް އިތުބާރުކުރެވޭ މީހެއް ކަމަށެވެ.\nއެމެރިކާގައި ބޭނުންކުރަން ޗައިނާގައި އުފައްދާ މުދަލުން ނަގާ ޓެކްސް ބޮޑުކުރަން އެމެރިކާ ސަރުކާރުން ނިންމާފައި ވި ނަމަވެސް، އައިފޯނަށް އަދި މާ ބޮޑު އުނދަގޫތަކެއް ނުވެ އެވެ. އެހެން ނަމަވެސް، އެމެރިކާއާ ޗައިނާއާ ދެމެދު މަސްލަހަތު ގޯސްވެއްޖެ ނަމަ، ޗައިނާގައި އުފައްދާ އެޕަލްގެ އުފެއްދުންތަކުން ޓެކްސް ނެގުމަކީ އޮތް ބިރެކެވެ.\nއެމެރިކާ ސަރުކާރުން އެމެރިކާ ކުންފުނިތަކަށް ބާރުއަޅަނީ ޗައިނާގައި މުދާ ނުއުފެއްދުމަށެވެ. އަދި އެމެރިކާގައި ފެކްޓަރީތައް ބިނާކޮށް މަސައްކަތްތައް އެމެރިކާ އަށް ބަދަލުކޮށްފި ނަމަ، ޚާއްސަ އިނާޔަތްތަކެއް ސަރުކާރުން ދޭނެ ކަމަށް ވެސް ވަނީ ބުނެފަ އެވެ. އެހެން ނަމަވެސް، އެމެރިކާގައި ފެކްޓަރީތައް ބިނާކުރަން ހިނގާ ޚަރަދަށް ވުރެ، މުވައްޒަފުންގެ ޚަރަދު ބޮޑުވާނެ ކަމަށް ބެލެވިފައި ވާތީ ކުންފުނިތަކުން ދަނީ ފަސްޖެހެމުންނެވެ.\nފޮކްސްކޮން އިން އިންޑިޔާގައި އިންވެސްޓްކުރާ އެއް ބިލިއަން ޑޮަލަރުން ކުރަން ހުރި މަސައްކަތްތަކާ ގުޅޭ މައުލޫމާތުތައް އަދި އާންމެއް ނުކުރެ އެވެ. އިންޑިޔާގައި މިހާރު ނުއުފައްދާ އަދި އިންވެސްޓްމަންޓަށް ފަހު އުފައްދާ އައިފޯން މޮޑެލްތައް ވެސް އަދި ކަނޑައެއް ނާޅަ އެވެ. މިއީ ވަރަށް ސިއްރުން ކުރާ ކަމަކަށް ވާތީ، ވާހަކަތައް އަދި އަތުޖެހޭ ފަށަކަށް ނާދެ އެވެ.\nއައިފޯން އިންޑިއާ ޗައިނާ އައިއޯއެސް\nދެން އަހަރުމެން ތި އައިފޯނު ގަތުން ނިމުނީ!! އެޕަލް ބަގްރޫޓްވާނެ އޭރަށް! ޗައިނާއިން އައިފޯނު ހެދިޔަސް އަވަށްޓެރިންނަކަށް ނެހެދޭނެ، އެއީކީ އައިފޯނު ހަދާވަރުގެ ޓެކްނޮލޮޖީ ހުރި ޤައުމެއްނޫން.


Halab City ge thin bai kulhai eh bai sarukaaru sifainge baaruge dhashah | Mihaaru\nހަލަބު ސިޓީގެ އިރުމަތީގައި އިދިކޮޅު ހަނގުރާމަވެރިންގެ އަތް ދަށުން ހިފި އަވަށްތަކުގައި ސަރުކާރު ސިފައިން ހަރަކާތްތެރި ވަނީ. --ފޮޓޯ:އޭއެފްޕީ\nހަލަބުގެ ތިންބައި ކުޅަ އެއްބައި ސަރުކާރު ސިފައިންގެ ބާރުގެ ދަށަށް\n29 ނޮވެމްބަރ 2016 - 10:27\nދިމިޝްގު (ނޮވެމްބަރު 29) - ވަރުގަދަ ވައިގެ ހަމަލާތަކާ އެކު، ސީރިއާގެ ހަލަބު ސިޓީގެ އިރުމަތީގައި އިދިކޮޅު ހަނގުރާމަވެރިންގެ ބާރުގެ ދަށުގައިވާ އޭރިއާގެ ތިންބައިކުޅަ އެއް ބަޔަށް ވުރެ ބޮޑު ސަރަހައްދެއް ސަރުކާރު ސިފައިން ހިފައިފި ކަމަށް އޮފިޝަލުން ބުނެފި އެވެ.\nއިދިކޮޅު ހަނގުރާމަވެރިންގެ އަމާޒުތަކަށް އެންމެ ވަރުގަދަ ހަމަލާތަކެއްދީފައި ވަނީ އާދިއްތަ ދުވަހު އެވެ. އިދިކޮޅު ސިފައިން ވެސް ބުނެފައި ވަނީ ސަރުކާރު ސިފައިންގެ ވައިގެ ހަމަލާތައް ވަރުގަދަވުމުން ދިފާއު ވަރުގަދަ ކުރެވޭ ވަރަށް ފަހަތަށް ޖެހެމުންދާ ކަމަށެވެ.\nހަލަބުގެ އިރުމަތީގެ ހިސާބުތަކަށް ސަރުކާރު ސިފައިން ހަމަލާދޭތާ ދެ ހަފުތާ ވެއްޖެ އެވެ. ރަޝިޔާގެ ދިފާއީ ވުޒާރާ އިން ބުނެފައި ވަނީ އިދިކޮޅު ހަނގުރާމަވެރިންގެ ބާރުގެ ދަށުން 12 އަވަށް އަތުލާފައިވާ ކަމަށެވެ. އަދި އިދިކޮޅު ހަނގުރާމަވެރިން ކުރިން ކޮންޓްރޯލް ކުރަމުންދިޔަ ސަރަހައްދުގެ 40 ޕަސެންޓް މިހާރު އޮތީ ސީރިއާ ސަރުކާރުގެ ބާރުގެ ދަށުގައި ކަމަށް ވެސް ރަޝިޔާ އިން ބުނެ އެވެ.\nހަލަބު ސިޓީގެ ހަނގުރާމަ ވަރުގަދަވުމުން އެ ސިޓީން ގިނަ ބަޔަކު ދަނީ ނުކުންނަމުން. --ފޮޓޯ:އޭއެފްޕީ\nތަޖްރިބާކާރުން ބުނަނީ 2012 ވަނަ އަހަރު އިދިކޮޅު ހަނގުރާމަވެރިންގެ ބާރުގެ ދަށަށް ގެންދިޔަ ހަލަބުގެ އިރުމަތީގެ ހިސާބުތައް އެ މީހުންގެ އަތުން ދޫވަމުން ދިޔުމަކީ ހަނގުރާމަވެރިންނަށް ލިބޭނެ ވަރަށް ބޮޑު ދެރައެއް ކަމަށެވެ. އަނެއްކޮޅުން އެއީ ސީރިއާގެ ހަ އަހަރުވީ ހަނގުރާމައިގައި ރައީސް ބައްޝާރުލް އަސަދުގެ ސަރުކާރަށް ލިބޭނެ ބޮޑު ކާމިޔާބީއެކެވެ.\nވައިގެ ހަމަލާތަކާ ގުޅިގެން ގިނަ ބަޔަކު ދަނީ ހާލުގައި ޖެހެމުންނެވެ. އެ ސިޓީގެ އިރުމަތީގައި ހަރަކާތްތެރިވާ ސިވިލް ޑިފެންސް ޖަމާއަތެއް ކަމަށްވާ ވައިޓް ހެލްމެޓްސް އިން ބުނީ ބޮމުގެ ހަމަލާތަކުގައި ގެދޮރު ހަލާކުވުމުން ގިނަ މީހުން މިހާރު ނިދަމުންދަނީ މަގުމަތީގައި ކަމަށެވެ. އަދި އެ މީހުންގެ އަތުގައި ކާން ބޯނެ އެއްޗެއް ނެތް ކަމަށް ވެސް ބުނެފައިވެ އެވެ.\nސީރިއާގެ އިދިކޮޅު ފަރާތްތަކުން ވަނީ ހަލަބު ސިޓީ ސަރުކާރުގެ ބާރުގެ ދަށަށް ގެންދިޔަ ނަމަވެސް ރައީސް ބައްޝާރުލް އަސަދާ ދެކޮޅު ހަނގުރާމަ ނުނިމޭނެ ކަމަށް ބުނެ އިންޒާރު ދީފަ އެވެ. އިދކޮޅު އިސް ފަރާތެއް ކަމަށްވާ ޖޯޖް ސަބްރާ ވިދާޅުވީ ހަލަބު ސިޓީ ސަރުކާރު ބާރުގެ ދަށަށް ދިއުމަކީ ސުލްހަ ހޯދަން އިތުރަށް ހުރަސް ކުރިމަތި ކުރުވާނެ ކަމެއް ކަމަށެވެ.\nއެއް ޒަމާނެއްގައި ސީރިއާގެ ވިޔަފާރީގައި މުހިންމު މަރުކަޒެއްގެ ގޮތުގައި ބެލެވުނު ހަލަބު ވަނީ 2012 ވަނަ އަހަރުން ފެށިގެން ދެ ބައިވެފަ އެވެ. އެ ސިޓީގެ އިރުމަތީގެ ހިސާބުތައް ސަރުކާރާ އިދިކޮޅު މީހުންގެ ބާރުގެ ދަށުގައި އޮތް އިރު ހުޅަނގުގެ ސަރަހައްދުތައް ކޮންޓްރޯލް ކުރަނީ ސަރުކާރު ސިފައިންނެވެ.


ބާ ކައުންސިލްގެ ރައީސަކަށް މައުމޫން ހަމީދު އިންތިހާބް ކޮށްފި – Haftha\nTue,7July, 2020, 11:33 pm\nބާ ކައުންސިލްގެ ރައީސަކަށް މައުމޫން ހަމީދު އިންތިހާބް ކޮށްފި\nބާ ކައުންސިލްގެ ރައީސް ކަމަށް މައުމޫން ހަމީދު އިންތިހާބް ކޮށްފި އެވެ.\nމިއަދު ކުރިއަށް ގެންދިޔަ ބާ ކައުންސިލްގެ އިންތިހާބްގައި ރައީސްގެ މަގާމަށް އިންތިހާބްވެވަޑައިގަތީ މައުމޫން ހަމީދު އެވެ. އޭނާއަށް 543 ވޯޓް ލިބިލެއްވިއިރު ހުސްނުއްސުއޫދުއަށް ލިބިވަޑައިގަތީ 401 ވޯޓެވެ.\nނައިބް ރައީސްއަކަށް އިންތިހާބްވެވަޑައިގަތީ ކުރީގެ ބަންޑާރަ ނައިބް އަބްދުﷲ މުއިއްޒު އެވެ. ނައިބް ރައީސްގެ މަގާމަށް މުއިއްޒު އިންތިހާބްވެވަޑައިގަތީ 792 ވޯޓުންނެވެ. މުއިއްޒުއާ ވާދަކުރެއްވި ކުރީގެ ސިވިލް ކޯޓުގެ ގާޒީ މުހައްމަދު ހަލީމަށް ލިބިވަޑައިގަތީ 139 ވޯޓެވެ.\nރާއްޖޭގެ 1،600 ވަކީލުންގެ މެދުގައި އިންތިޚާބު ބޭއްވީ މާލެ އާއި އައްޑޫގަ އެވެ. އެއީ މާލޭގައި ދެ ފޮއްޓާއި އައްޑޫގައި ފޮއްޓެކެވެ. ޖުމްލަ 1488 ވަކީލުން ވޯޓުލެއްވުމަށް ރަޖިސްޓްރީ ކުރެއްވި ނަމަވެސް ވޯޓް ލައްވާފައިވަނީ 955 ވަކީލުންނެވެ.\nބާ ކައުންސިލްގެ ހިންގާ ކޮމެޓީ:\n1. މުހައްމަދު ފައިސަލް – 637 ވޯޓް\n2. އަހްމަދު މުއިއްޒު – 627 ވޯޓް\n3. އައިޝާ ޝުޖޫން މުހައްމަދު – 445 ވޯޓް\n4. އަނަސް އަބްދުއްސައްތާރު – 361 ވޯޓް\n5. މުހައްމަދު އަސީލް ހަސަން – 356 ވޯޓް\n6. އަނާރާ ނައީމް – 343 ވޯޓް\nގާނޫނީ ވަކީލުކަމުގެ ހުއްދަ ދިނުމާއި ވަކީލުންގެ ސުލޫކީ މައްސަލަތައް ބަލައި ވަކީލުންގެ ނަޒާހަތްތެރިކަން ކަށަވަރުކުރުމާއި ގާނޫނީ ތައުލީމުގެ ފެންވަރު ރަނގަޅުކުރުމަކީ ބާ ކައުންސިލުން ކުރަންޖެހޭ ކަންކަމެވެ.


Kobe Bryant ge anhenun badhalu hoadhan dhauvaakoffi | Mihaaru\nކޯބީ ބްރަޔަންޓްގެ އަންހެނުން ބަދަލު ހޯދަން ދައުވާކޮށްފި\n26 ފެބުރުއަރީ 2020 - 07:425comments\nމިދިޔަ މަހުގެ 26 ވަނަ ދުވަހު ލޮސް އެންޖެލިސްގައި ހިނގި އެ ހާދިސާގައި ކޯބީގެ އިތުރުން 13 އަހަރުގެ އަންހެން ދަރިފުޅު ޖިއާނާ އާއި އިތުރު ހަތް މީހަކު މަރުވެފައިވެ އެވެ. އޭގެ ތެރޭގައި ހެލިކޮޕްޓަރު ދުއްވި ޕައިލެޓް އަރާ ޒޮބަޔާން، 50، ވެސް ހިމެނެ އެވެ.\nކޯބީގެ ހުވަފަތް އަންހެނުން ވަނެސާ ބްރަޔަންޓް ދައުވާކުރީ ހެލިކޮޕްޓަރު އޮޕަރޭޓްކުރި ކުންފުނި އައިލެންޑް އެކްސްޕްރެސް ހެލިކޮޕްޓާޒަށެވެ. އެގޮތުން މޫސުމަށް ބެލުމެއް ނެތި ގަދަ ދުންފުނީގެތެރޭގައި ދަތުރުކޮށް، ބައެއްގެ ފުރާނަ ނުރައްކަލަށް ހުށަހެޅުމަކީ ޕައިލެޓްގެ އިހުމާލުން ވެސް ވީ ކަމެއް ކަމަށާއި މިކަމުގެ ހުރިހާ ޒިންމާއެއް ކުންފުނިން ނަގަން ޖެހޭނެ ކަމަށް ބުންޏެވެ.\nވަނެސާގެ ދައުވާގައި ވަނީ ފިރިމީހާ އާއި ދަރިފުޅުގެ މަރާ ގުޅިގެން އާއިލާ އަށް ލިބުނު ގެއްލުމުގެ ބަދަލު ވެސް ނަގައިދޭން އެދިފަ އެވެ. ނަމަވެސް ބަދަލުގެ ގޮތުގައި ނަގައިދޭން އެދުނު އަދަދެއް ހާމަކޮށްފައެއްނުވެ އެވެ.\nއެ ހާދިސާއާ ގުޅިގެން އައިލެންޑް އެކްސްޕްރެސް ހެލިކޮޕްޓާޒްގެ ހުއްދަ ވެސް ވަނީ ބާތިލުކޮށްފަ އެވެ.\nއިތުރު ލިޔުންތައް މޫސުން އެކްސިޑެންޓް ބާސްކެޓް އެމެރިކާ


Houseparty : Video chat ah mivareh neh!\nހައުސްޕާޓީ: ވީޑިއޯ ޗެޓަށް މިވަރެއް ނެތް!\nވީޑިއޯ ޗެޓް ކުރުމާއި ސްޓްރީމް ކުރުން މިވަނީ އަހަރަމެން ތެރޭގައި އާންމު ވެފައެވެ. ތިމާއާ ދުރުގައި ތިބޭ އާއިލާ މީހުންނާއި އެކުވިރިންނާއި ބައްދަލު ކޮށްލުމަށް ބޮޑު ހަރަދުކޮށް އެޅި ދަތުރުތަކުގެ ޒަމާން ބަދަލުވީ އެވެ. ޖީބުގައި އޮންނަ ފޯނުން ވީޑިޔޯގެ ޒަރިއްޔާއިން ވާހަކަ ދައްކާލެވެއެވެ. އެގޮތުން ވީޑިޔޯ ބްރޯޑްކާސްޓްކުރުން ފުޅާވެ ޓެކްނޮލޮޖީ މި އަންނަނީ ދުވަހަކަށް ވުރެ ދުވަހެއް ކުރިއަރާ ތަފާތު މޮޅު ޕްރޮޑަކްޓްތަށް ބާޒާރަށް ނެރެވެމުންނެވެ. ސްކައިޕް ފަދަ މޮޅެތި ބްރޭންޑްތަށް އަންނަނީ ބިލިއަނުން ފައިދާ ހޯދަމުންނެވެ.\nމީގެ ދުވަސްތަކެއް ކުރިން މިވަނީ ހަމަ މިފަދަ ވީޑިއޯ ބްރޯޑްކާސްޓްކޮށް އެއްތަނަކުން ގިނަ ބަޔަކާ އެއްފަހަރާ ވާހަކަ ދައްކާލެވޭނެ އެޕްލިކޭޝަނެއް ބާޒާރަށް ނެރެފައެވެ. ބަޔަކަށް މާކަބޮޑަކަށް ނޭގި ނެރުނު ކަމުގައި ވިޔަސް ހަފްތާއެއްތެރޭގައި އެއް މިލިއަނެއްހާ ޔޫސާ އެ އެޕްލިކޭޝަނަކާއި ދިމާއަށް ދަމައިގަތް މި އެޕްލިކޭޝަންގެ ނަމަކީ ހައުސްޕާޓީ އެވެ. ސީދާ ވީޑިޔޯ ޗެޓް ކުރުމުގެ ބޭނުމުގައި ނެރުނު މި އެޕްލިކޭޝަނަކީ މިހާރު ދުނިޔޭގެ އެންމެ ވަރުގަދަ އޯއެސް ސްޓޯތަށް ކަމުގައިވާ އެޕަލް ސްޓޯ އަދި ގޫގަލް ޕްލޭ އިން ހިލޭ ލިބެގެންދާ އެޕްލިކޭޝަނެކެވެ.\nހައުސްޕާޓީ އެޕްލިކޭޝަނަކީ ގިނަ ބަޔެއް އެއްފަހަރާ އެއް ވީޑިއޯ ޗެޓް ކޮށްލެވޭ އެޕްލިކޭޝަނެކެވެ. އެހެން އެޕްލިކޭޝަން ތަކާއި ހިލާފަށް މަދު ސެގްމެންޓްތަކާއި އެކު ފަރުމާ ކުރެވިފައިވާ މި އެޕްލިކޭޝަންގައި ސްކީރުން ވީޑިއޯ ޗެޓް ކުރެވޭ ހުރިހާ ފަރާތްތަކެއް އެއްފަހަރާ ޑިސްޕްލޭ ކުރެވޭނެއެވެ. ކޮންމެ ޔޫސާ އަކަށް ޑިސްޕްލޭ ކުރުމަށް ވާނީ ހަމަ ހަމަ ސްކޭލަކަށެވެ. އަދި ޗެޓްގެ ތެރެއިން ވެސް އެހެން ފަރާތަތަކަށް މިއާ ގުޅާލެވޭނެ އެވެ. ނަމަވެސް ކޮންމެ ރޫމަކަށް ވެސް ޖޮއިން ކުރެވޭނީ އެއްފަހަރާ 8 ޔޫޒާ އެވެ. އަދި ޗެޓްގެ ތެރެެއިން ޔޫޒާއެއް ބޭރުވެއްޖެ ހިނދެއްގައި އެހެން ޔޫޒާއަކަށް ޗެޓަށް ޖޮއިން ކުރުމުގެ ފުރުސަތު ލިބޭނެވެ. މި ޗެޓްގެ މީޗާތަކަކީ ފުދޭވަރަކަށް އެޕަލްގެ ފޭސް ޓައިމް އެޕާއި ވަރަށް ވައްތަރު ފީޗާތަކަކެވެ.\nދުނިޔޭގެ މަޝްހޫރު ނޫސް އޭޖެންސީ ތަކުން ރިޕޯޓްކުރާ ގޮތުގައި މި އެޕްލިކޭޝަނަކީ ލައިވް ސްޓްރީމިން އެޕްލިކޭޝަނެއްް ކަމުގައިވާ މީކަޓް ގެ އާ އެޕްލިކޭޝަނެވެ. މީކަޓްގެ އޮފިޝަލް އެޕްލިކޭޝަން ވަނީ އެޕަލް ސްޓޯ އިން މީގެ ދެތިން ދުވަސް ކުރިން ނަގާފައެވެ. އެޕްލިކޭޝަންގެ ބާވަތުން މީކަޓް ބޭނުން ކުރަމުން އައި ގިނަ ބަޔަކު ވަނީ ހައުސްޕާޓީ ބޭނުންކުރަން ފަށާފައެވެ. . ނަމަވެސް މީކަޓް އިން މިއާ ބެހޭ ރަސްމީ ބަހެއް އަދި ބުނެފައެއް ނުވެއެވެ.\nދިވެހިންގެ މެދުގައިވެސް ސޯޝަލް މީޑިޔާތަކުގެ ފޯރި އެހާމެ ގަދައެވެ. ޓައިޕް ކޮށްގެން ގްރޫޕް ޗެޓް ކުރަމުން އައި ޒުވާން ކްރައުޑަށް މި އެޕްލިކޭޝަން ވެސް ކަމުދާނެކަން ޔަގީނެވެ. ވައިބާގައި ކުރި ގްރޫޕް ޓެކްސްޓް މެސެޖްތަކަށް ފަހު ދެން ކޮށްލާ ވީޑިޔޯ ޗެޓްތަކަށް މި އެޕް ވެގެންދާނީ ހަމަ އެއްވަނައިގެ އެޕަކަށެވެ.


Fulus Launch Gai Roakohlli Massallaigai2Meehakah Terrorism Ge Dhauvaa Ufulaifi | Hathaavees\nފުލުސް ލޯންޗުގައި ރޯކޮށްލި މައްސަލާގައި ދެ މީހަކަށް ޓެރަރިޒަމްގެ ދައުވާ އުފުލައިފި\nފުލުހުންގެ ލޯންޗުގައި ރޯކޮށްލާފައި--\nލ.ގަމު ތުނޑީ އަވަށު ބަނދަރުގައި އޮތް ފުލުހުންގެ ލޯންޗެއްގައި ރޯކޮށްލި މައްސަލާގައި ދެ މީހެއްގެ މައްޗަށް ޓެރަރިޒަމްގެ ދައުވާ އުފުލައިފިއެވެ.\nމި ހާދިސާ ހިނގާފައި ވަނީ މިދިޔަ މާޗު މަހުގެ 22ވަނަ ދުވަހުގެ ރޭ ފަތިހު 4:00 ހާއިރުއެވެ.\nޕްރޮސިކިއުޓަރު ޖެނެރަލް (ޕީޖީ) އޮފީހުން މިއަދު ބުނީ ލ. ގަން، ތުނޑި ބަނދަރު ސަރަހައްދުގައި އޮތް ފުލުހުންގެ ލޯންޗެއްގައި ގަސްދުގައި އަލިފާން ރޯކޮށްލި މައްސަލާގައި ދެ މީހަކަށް ދައުވާ އުފުލާ މައްސަލަ ކްރިމިނަލް ކޯޓަށް ފޮނުވާފައިވާނެ ކަމަށެވެ.\nއެ ދެ މީހުންނަކީ ލ. ގަން، ތުނޑި، ކަޅައިދޫ ފިނިހިޔާގެ މޫސާ އިނާސްއާ ލ. ގަން، ތުނޑި، ލަވްސައިޑް އަބްދުއް ލަތީފް އިބްރާހީމްއެވެ. އެ ދެ މީހުންގެ މައްޗަށް އުފުލާފައި ވަނީ ޓެރަރިޒަމްގެ ދައުވާއެވެ.\nއެ ދެ މީހުންގެ މައްޗަށް ވެސް ކޮށްފައި ވަނީ ޓެރަރިޒަމް މަނާކުރުމުގެ ގާނޫނު ގެ 1-16 ވަނަ މާއްދާގެ (ހ) ގެ5ވަނަ ނަންބަރާ ހަވާލާދީ އެމާއްދާގެ (ނ) ގެ ދަށުން، ޓެރަރިސްޓް ޖަމާއަތަކަށް ތާއީދު ކުރާ މީހެއް ކަމަށް ދޭހަވާ ފަދަ ލިޔުމެއް ނުވަތަ ކުރެހުމެއް ނުވަތަ ފޮޓޯއެއް ގެންގުޅުމުގެ ކުށުގެ ދައުވާއެވެ.\nމި މައްސަލައާ ގުޅިގެން އަބްދުއް ލަތީފް އިބްރާހީމް ދިރިއުޅޭ ލ. ގަން، ތުނޑި، ލަވްސައިޑް، ލ. ގަން މެޖިސްޓްރޭޓް ކޯޓުގެ އަމުރެއްގެ ދަށުން ބަލާ ފާސްކުރިއިރު ފެނުނު ހާޑް ޑިސްކްއެއް ތަހުލީލްކުރިއިރު ޓެރެރިސްޓް ޖަމާއަތްތައް ކަމަށްވާ ޖަބްހުތުއް ނުސްރާއާއި އަލް ގައިދާއަށް ތާއީދުކުރާކަން ދޭހަކޮށްދޭ ލިޔުންތައް ފެނިފައިވާ ކަމަށް ޕީޖީން ބުންޏެވެ.\nމި މައްސަލަ ސާބިތުވެއްޖެ ނަމަ އެއް އަހަރާއި ތިން އަހަރާއި ދެމެދުގެ މުއްދަތަކަށް ޖަލަށް ލެވޭނެއެވެ.\nލޯންޗްގައި ރޯވި އަލިފާން ފަތިހު 5:00 ހާއިރު ނިއްވައިލެވުނު އިރު ލޯންޗް އޮތީ ބޭނުންނުކުރެވޭ ވަރަށް ވަނީ ހަލާކުވެފައެވެ.\nPrevious މަޝްވަރާ ކުރަންވީ ކޮން ރައީސަކާކަން އޮޅިއްޖެ: އިދިކޮޅު\nNext ބ. ކަމަދޫ ހޯމް ކަރަންޓީނުގައި ހުރި މީހަކު ޕޮޒިޓިވްވެއްޖެ


Nafsaanee massalathakun dhuruvaan kasrathu muhimmu | Mihaaru\nކަސްރަތަކީ ނަފްސާނީ އަދި ޖިސްމާނީ ދުޅަހެޔޮކަމަށް މުހިންމު ކަމެއް\nނަފްސާނީ މައްސަލަތަކުން ދުރުވާން ކަސްރަތު މުހިންމު\n08 ޖޫން 2019 - 08:22\nހަރަކާތްތެރިކަން ކުޑަ މެދުއުމުރުގެ އަންހެނުންނަށް ޑިޕްރެޝަންގެ ބިރު ވަކިން ބޮޑު ކަމަށް ދިރާސާއެއްގައި ބުނެފި އެވެ.\nނަފްސާނީ މައްސަލަތަކާ ދުރުވުމަށް، ކޮންމެ ޖިންސެއްގެ މީހަކަށް ވެސް ކަސްރަތު މުހިންމެވެ. ނަމަވެސް ނޯތު އެމެރިކަން މެނަޕޯޒް ސޮސައިޓީ ޖާނަލްގައި ޝާއިއުކޮށްފައިވާ ރިޕޯޓްގައި ބުނީ އުމުރުން ދުވަސްވާ ވަރަކަށް ހަރަކާތްތެރި ދިރިއުޅުމަކަށް މަގުފަހިކުރަން ޖެހޭ ކަމަށެވެ. އަދި ހާއްސަކޮށް، މެދުއުމުރުގެ އަންހެނުންގެ ހަރަކާތްތެރިކަން ކުޑަވާ ނަމަ ޑިޕްރެޝަނާއި އެންޒައިޓީ ފަދަ ނަފުސާނީ އުނދަގޫތަކާ ކުރިމަތިލާން ޖެހޭ ކަމަށް ބުންޏެވެ.\nދިރާސާގައި ފާހަގަކޮށްފައިވާ ގޮތުގައި އެފަދަ ސިއްހީ މައްސަލަތަކުގެ ތެރެއަށް މީހާ ވެއްޓުމަކީ ސިއްހީ ބޮޑެތި ބަލިތައް ވެސް ކުރިމަތި ކުރުވާނެ ކަމެކެވެ. އެގޮތުން ހިތުގެ މައްސަލަތަކާއި އެކި ކަހަލަ ނުކުޅުދުންތެރި ކަމަށް މަފުގަހިވުމާ އެކު ހަރަކާތްތެރި ކުޑަ ދިރިއުޅުމަކަށް އާދަވެއްޖެ ނަމަ މީހާގެ އުމުރު ވެސް ކުރުވާ ކަމަށް ބުންޏެވެ.\nއެހެންވެ މުޅި ހަށިގަނޑަށް އެނގުންވާ ކަހަލަ ކަންކަމުގައި މަޝްއޫލުވުން މުހިއްމު ކަމަށް ދިރާސާގައި ފާހަގަކޮށްފައިވެ އެވެ. ދިރާސާގައި ބުނީ ހަރަކާތްތެރި ދިރިއުޅުމަކުން އުފާވެރިކަމާއި ހިތްހަމަޖެހުން ވެސް ގެނުވައިދީ، ހާސްކަމާއި އުދާސްތަކާއި ބޭކާރު ފިކުރުތަކުން ވެސް މީހާ ދުރުކޮށް ދޭނެ ކަމަށެވެ.\nއަދި މިކަމުގެ ސަބަބުން އިޖުތިމާއީ ގުޅުން ބަދަހި ދިރިއުޅުމަކަށް މަގުފަހިކޮށްދޭ ކަމަށް ވެސް ބުންޏެވެ.\nއިތުރު ލިޔުންތައް ސިއްހަތު އަންހެނުން ދިރާސާ ޑިޕްރެޝަން ކަސްރަތު\nމައްސަރުގެ ވޭން ކުޑަކުރަން ޓްރެޑްމިލް ކަސްރަތު


India School Ehge Head Master Dharivarun Thakakah Barahana Video Dhakkaifi - Vaguthu\n2 މަސް ކުރިން ( ޑިސެމްބަރު 18, 2020 )\nއިންޑިޔާގެ ދެކުނުގެ ރަށެއް ކަމުގައިވާ ތެލެގަނާގެ ސަރުކާރު ސުކޫލެއްގެ ހެޑްމާސްޓަރެއް އެ ސުކޫލުގެ ފަސް ދަރިވަރަކަށް ޖިންސީ ގޯނާކޮށް، ބަރަހަނާ ވީޑިއޯތަކެއް ދެއްކި ކަމުގެ މައްސަލައެއް ފުލުހަށް ހުށަހަޅާފައިވާ ކަމަށް ތެލެގަނާ ފުލުހުން ބުނެފިއެވެ.\nއުމުރުން 40 އަހަރުގެ މި ހެޑްމާސްޓަރ ޖިންސީ ގޯނާ ކޮށްފައިވަނީ އުމުރުން7އަހަރާއި 11 އަހަރާއި ދެމެދުގެ5އަންހެން ކުދިންނަށް ކަމަށާއި މިކަން ހިނގަމުން ދަނީ މި އަހަރުގެ އޯގަސްޓް މަހުން ފެށިގެން ކަމަށް ވެސް ފުލުހުން ބުނެފައިވެއެވެ. މީގެ އިތުރުން މި ހެޑްމާސްޓަރ ވަނީ އެ ކުދިން ބަރަހަނާ ވީޑިއޯ ބެލުމަށް މަޖުބޫރު ކުރުވާ އަދި އެ ވާހަކަތައް އެއްވެސް މީހެއްގެ ގާތު ނުބުނުމަށް ބުނެ ބިރު ދައްކާފައެވެ.\nމިކަން ފަޅާއަރާފައިވަނީ އެ ފަސް ކުދިންގެ ތެރެއިން އެއް ކުއްޖަކު ބަލިވެގެން އޭނާއަށް ފަރުވާ ދިނުމުގެ ތެރެއިންނެވެ. އެ ކުއްޖާ ވަނީ އެ ކަންތައްތައް ހިނގައި ދިޔަގޮތް ބެލެނިވެރިންނަށް ކިޔައިދީފައެވެ.\nމި އަންހެން ކުއްޖާގެ މަންމަ ނޫހަކަށް ދިން އިންޓަވިއުއެއްގައި ބުނެފައިވަނީ ކިތައްމެ ވަރަކަށް އާދޭސް ކުރިނަމަވެސް އޭނާ ސުކޫލަށް ދާން ބޭނުން ނުވާ ކަމަށާއި ވަރަށް ފަހުން އެ ކުއްޖާ ބަލިވެ، ނުހިނގިގެން ޑޮކްޓަރަށް ދެއްކި ކަމަށެވެ. މިވަރުވުމުން ވެސް އެ ކުއްޖާގެ މަންމައަށް އެކަހަލަ އެއްވެސް ކަމެއް ހިނގާފައިވާ ކަމެއް ނޭނގޭ ކަމަށާއި އެ ވާހަކަ ބުނީ އެތައް ދުވަހެއް ވަންދެން ތަކުރާރުކޮށް ސުވާލު ކުރުމުން ކަމަށް ވެސް އެ ކުއްޖާގެ މަންމަ ބުނެފައިވެއެވެ.\nފުރަބަންދަށްފަހު ދެ ޓީޗަރުން ސުކޫލަށް ކިޔަވައިދިނުމަށްދާ ކަމަށާއި މި ހެޑްމާސްޓަރ ދާން ޖެހޭ ދުވަހު މި ފަސް ކުދިންގެ ތެރެއިން ކޮންމެވެސް އެއް ކުއްޖަކު ގޮވައިގެން ގޮސް މި އަމަލު ހިންގާފައިވާ ކަމަށް ފުލުހުން ބުނެފައިވެއެވެ. ފުލުހުން ދަނީ މިހާރު މި މީހާ ހޯދުމުގެ މަސައްކަތް ކުރަމުން ކަމަށް ފުލުހުން ބުނެއެވެ.\nއިންޑިއާ އަކީ އަންހެނުންނާއި އަންހެން ކުދިންނަށް ވެސް އެންމެ ނުރައްކާތެރި އެއްގައުމެވެ.\nޑިސެމްބަރު 27, 2020 23:49\nނުވާނެ ތިޔަހެނެއް މޯދީ އަކީ ތިޔަހާ ނުބައި މީހެއްނޫން.


Maldives Living Expo Ge7Vana Edition Fashan Thayaaru Vejje - Vaguthu\nމޯލްޑިވްސް ލިވިން އެކްސްޕޯގެ ހަތްވަނަ ވަނަ އެޑިޝަން ފަށަން ތައްޔާރުވެއްޖެ\nގެދޮރާބެހޭ ގޮތުން އެންމެ ދުވަސްވީ މައުލޫމާތުތަކެއް ލިބޭ މޯލްޑިވްސް ލިވިން އެކްސްޕޯ 2019 އަންނަ ފެބްރުއަރީ މަހު ބާއްވަން ތައްޔާރުވެއްޖެއެވެ.\nމިއަދު ޗަންޕާ ސެންޓްރަލް ހޮޓެލްގައި ވަނީ މި ފެއާ ފެށުމަށް ސްޕޮންސަރުނާއެކު އެބަސްވުމެއްގައި ސޮއިކޮށްފައެވެ. މިފަހަރު ލިވިން އެކްސްޕޯގެ މެއިން ސްޕޮންސާ ނަގާފައި ވަނީ އެލައިޑް އިންޝުއަރެންސެވެ. ކޯ-ސްޕޮންސަރުންނަކީ އަކުއާ ވިޓާ ރެސިޒެޑްންސާއި ސްރީލަންކާގެ ލަގްޒަރީ ޕްރޮޕަޓީ ބްރޭންޑް އަލްޓީ, އޮންލައިން މީޑިއާ ޕާޓްނަރަކީ ވަން އޮންލައިން , ބްރޯޑްކާސްޓިން ޕާޓްނަރ އަކަށް ޕީއެސްއެމް ވަނީ ހަމަޖައްސާފައެވެ.\nމިފެއާ އިންތިޒާމު ކުރާ ހައިރައިޒުން ބުނި ގޮތުގައި ފެބްރުއަރީ މަހުގެ7އިން9އަށް ދަރުބާރު ގޭގައި ކަމަށެވެ. މި އެކްސްޕޯގައި ގެދޮރާބެހޭ ގިނަ މައުލޫމާތު ތަކެއް ދޭނެ ކަމަށެވެ. މިއީ މި އެކްސްޕޯ ބާއްވާ ހަތްވަނަ ފަހަރެވެ.\nމި އަހަރުގެ ލިވިން އެކްސްޕޯގައި މިހާތަނަށް 10 ކުންފުންޏަކުން ބައިވެރިވެފައިވާއިރު ހައިރައިޒް އިން ބުނި ގޮތުގައި ބުނި ގޮތުގައި މިފަހަރު ބާއްވާ އެކްސްޕޯގައި އެހެން އަހަރު ތަކާއި ހިލާފަތް ގިނަ ބައިވެރިން ބައިވެރިވާނެ ކަމަަށެވެ.\nރިއަލްއެސްޓޭޓް ވިޔަފާރީގައި ހަރަކާތްތެރިވާ ފަރާތްތަކާއި އެމީހުންގެ މުދަލާއި ހިދުމަތް ދައްކައިލުމުގެ އިތުރުން މައުލޫމަތު ބަދަލުކޮށް ފުރުސަތުތައް އިތުރުކުރުމަށް މަގުފަހިކޮށްދޭނެ މި އެކްސްޕޯ އެންމެ ފުރަތަމަ ބާއްވާފައިވަނީ 2013 ވަނަ އަހަރު އެވެ.\nމި ފަހަރުގެ ލިވިން އެކްސްޕޯ ގައި ރާއްޖޭގެ އިތުރުން އަވައްޓެރި ގައުމުތަކުގައި ހުރި ރިއަލްއެސްޓޭޓްގެ ވިޔަފާރީގެ ފުރުސަތުތަކާ ބެހޭ މައުލޫމާތު ވެސް ލިބިގެންދާނެއެވެ\n"މޯލްޑިވްސް ލިވިން އެކްސްޕޯ 2019"ގައި ޒިޔާރަތް ކުރާ ފަރާތްތަކުގެ މެދުގައި ގުރުއަތުން ހޮވޭ ފަރާތްތަކަށް ބޮޑެތި ޑިސްކައުންޓުތަކުގެ އިތުރުން އަގުހުރި އިނާމްތަކެއް ހުށަހަޅައިފައިވެއެވެ.


Sarukaaru kunfunithah privatize kuran dhiraasaa kuran fashaifi | MBS NEWS\nފިނޭންސް މިނިސްޓްރީގެ ޗީފް ފިނޭންޝަލް ބަޖެޓް އެގްޒެކެޓިވް އަޙުމަދު ސަރުވަޝް.\nސަރުކާރުގެ ކުންފުނިތައް ޕްރައިވެޓައިޒްކުރަން ދިރާސާކުރަން ފަށައިފި\nސަރުކާރުގެ ކުންފުނިތައް ޕްރައިވެޓައިޒްކުރަން ފިނޭންސް މިނިސްޓްރީން ދިރާސާކުރަން ފަށައިފި އެވެ.\nޗީފް ފައިނޭންޝަލް ބަޖެޓް އެގްޒެކެޓިވް އަހުމަދު ސަރުވަޝް "ހުރިހާ" އާ ވާހަކަދައްކަވަމުން މިއަދު ވިދާޅުވީ ޕްރައިވެޓައިޒްކުރަން ފުރުސަތު އޮތް މިންވަރު ބެލުމުގެ ގޮތުން ސަރުކާރުގެ ހުރިހާ ކުންފުންޏެއް ވެސް ބަލަމުން އަންނަ ކަމަށެވެ.\n"ވަކި ކުންފުންޏެއް ޕްރައިވެޓައިޒް ނުކުރުމުގެ ވިސްނުމެއް ނުގެންގުޅޭ. ކުންފުނިތައް ޕްރައިވެޓައިޒްކުރުމުގެ އޮޕްޝަންތައް ބަލަމުން މިގެންދަނީ،" އޭނާ ވިދާޅުވި އެވެ.\nސަރުވަޝް ވިދާޅުވީ ޕްރައިވެޓައިޒްކުރުމާ ބެހޭ ދިރާސާ އެ މިނިސްޓްރީން ކުރިޔަށް ގެންދަނީ މި އަހަރުގެ ކުންފުނިތައް ޕްރައިވެޓައިޒްކުރުމުގެ ގޮތުން ނޫން ކަމަށެވެ.\n"މިއީ ތިން އަހަރުގެ ޕްލޭނެއް. މި ޕްލޭންގެ ދަށުން ކޮންމެ އަހަރަކު ވެސް ވަކި މިންވަރެއް ޕްރައިވެޓައިޒްކުރަން ވިސްނާފައި އޮތީ،" އޭނާ ވިދާޅުވި އެވެ.\nސަރުވަޝް ވިދާޅުވީ ޕްރައިވެޓައިޒްކުރުމާ ބެހޭ ދިރާސާ ނިންމުމަށްފަހު، ޕްރައިވެޓައިޒްކުރާނެ ކުންފުނިތައް ކަނޑައަޅާނީ ކެބިނެޓުން ކަމަށެވެ. އަދި އެކަމާ ގުޅޭ ޕޭޕަރުތައް މިއަހަރުގެ ތެރޭގައި ކެބިނެޓަށް ގެންދާނެ ކަމަށް ވެސް އޭނާ ވިދާޅުވި އެވެ.\n"މިއީ ތިން އަހަރުގެ ދުވަހުގެ ޕްރޮގްރާމެއް. ކުންފުނިތަކުގެ ހިންގުން ހަރުދަނާވެގެން އަންނަނީ ޕްރައިވެޓައިޒް ކޮށްގެން ކަމަށްވާނަމަ އެ އެންގަލުން ވިސްނާނީ،" ސަރުވަޝް ވިދާޅުވި އެވެ.\nޕްރައިވެޓައިޒޭޝަން ބޯޑުން ވަނީ ސަރުކާރުގެ ހިއްސާވާ ކުންފުނިތައް ޕްރައިވެޓައިޒްކޮށްގެން ދެ ބިލިއަނެއްހާ ރުފިޔާ ލިބޭނެ ކަމަށް ލަފާކޮށްފަ އެވެ.\nކުރިންވެސް ސަރުކާރާއި ހަވާލުވެފައި ޤައުމުގެ ހުރިހާއެއްޗެއް ވިއްކާން ފެށީ. މިފަހަރު ނޭނގެ ޤައުމުން ބިންކޮޅެއްވެސް ސަލާމަތް ވާނެހެނެއް.


COVID jehunu meehunge adhadhu 38 million ah vure mahchah! – Iru\nމިދިޔަ އަހަރުގެ ފަހުކޮޅު ޗައިނާއިން ފުރަތަމަ ފަހަރަށް ރިޕޯޓްކުރި ކޮރޯނާވައިރަސް ޑިޒީޒް (ކޮވިޑް-19) އަށް ދުނިޔޭގެ އެކި ކަންކޮޅުތަކުން މިހާތަނަށް ޕޮޒިޓިވްވި މީހުންގެ އަދަދު 38 މިލިއަނަށްވުރެ މައްޗަށް އަރައިފިއެވެ.\nލިބިފައިވާ އެންމެ ފަހުގެ ތަފާސް ހިސާބުތަކަށް ބަލާއިރު، މިހާތަނަށް 38040063 މީހަކު ވަނީ ކޮވިޑް-19އަށް ޕޮޒިޓިވްވެފައެވެ. މީގެ ތެރެއިން މިވަގުތު އެކްޓިވް ކޭހުގެ ގޮތުގައި ރެކޯޑް ކޮށްފައިވަނީ 8356621 ޕޭޝަންޓެކެވެ. އެކްޓިވް ޕޭޝަންޓުންގެ ތެރެއިން 69119 ޕޭޝަންޓުންނަކީ ކުރިޓިކަލް ނުވަތަ ސީރިއަސް ހާލުގައި އޮތް ޕޭޝަންޓުން ކަމަށް ތަފާސް ހިސާބުތަކުން ދައްކައެވެ.\nއެމެރިކާއިން މިހާތަނަށް 8 މީހަކަށް ބަލި ޖެހިފައި ވާއިރު، އިންޑިއާއިން 7.1 މީހަކަށް ބަލި ޖެހިފައި ވެއެވެ. އަދި ބްރެޒިލްއިން މިހާތަނަށް ޖުމްލަ 5.1 މީހަކަށް ބަލި ޖެހިފައިވާ ކަމަށް ރެކޯޑްތައް ދައްކައެވެ. މި ތިން ގައުމުގެ ތެރެއިންވެސް މި ވަގުތު އެންމެ ހަލުވިކަމާ އެކު މި ބަލި ފެތުރެމުން ދަނީ އިންޑިއާގައެވެ.\nޗައިނާގެ ވޫހާންއިން އެންމެ ފުރަތަމަ ފެނުނު ބަލި މިހާރު ގާތްގަނޑަކަށް ދުނިޔޭގެ ހުރިހާ ކަންކޮޅަކަށް ފެތުރިފައިވާއިރު، މި ބަލި ކޮންޓްރޯލް ކުރުމުގައި ކާމިޔާބު ހޯދި ބައެއް ގައުމުތަކަށް ވަނީ ދެވަނަ ރާޅެއް އައިސްފައެވެ. މިއީ ވިދިގެން އަޅަމުން އަންނަ ފިޔަވަޅުތައް އިތުރަށް ވަރުގަދަކުރުމަށް، ގިނަ ގައުމުތަކަކުން ވަނީ ނިންމާފައެވެ.


Male' rayyithun nikamethi kamah bunumun zuvaabakah! | Mihaaru\nރައްޔިތުންގެ މަޖިލިހުގެ ބައެއް މެމްބަރުން. (ކ-ވ) ކެޔޮދޫ ދާއިރާގެ މެމްބަރު ހުސެއިން ގާސިމް، ގަލޮޅު ދެކުނު ދާއިރާގެ މެމްބަރު މީކާއިލް އަހުމަދު ނަސީމް، ވިލިނގިލި ދާއިރާގެ މެމްބަރު ސައުދު ހުސެއިން އަދި މާފަންނު މެދު ދާއިރާގެ އެމްޑީޕީގެ މެމްބަރު އިބްރާހިމް ރަޝީދު (ބޮންޑޭ). --- ފޮޓޯ: މަޖިލިސް\n14 އޮކްޓޯބަރ 2019 - 16:16 108 comments\nދިވެހިންނަށް މާލެ އާއި ރަށްރަށުން ފްލެޓު ދޫކުރުމާ ގުޅޭ ގޮތުން ހޯރަފުށީ ދާއިރާގެ އެމްޑީޕީގެ މެމްބަރު އަހުމަދު ސަލީމް މަޖިލިހަށް ހުށަހެޅުއްވި ގަރާރަށް ބަހުސް ކުރެއްވި ބައެއް މެމްބަރުން ވިދާޅުވީ ރަށްރަށުގައި ދިރިއުޅޭ މީހުން މާލެ ހިޖުރަ ކުރަނީ އުޅެވޭނެ ގޮތެއް ނެތިގެން ކަމަށާއި އެމީހުންނަށް ބޯހިޔާވަހިކަން ބޭނުންވާ ކަމަށެވެ. އެކަމަކު ހިޔާލު ތަފާތުވާ މެމްބަރުންގެ ނަޒަރުގައި މާލޭގެ ރައްޔިތުން މާ ނިކަމެއްޗެވެ.\nގަލޮޅު ދެކުނު ދާއިރާގެ އެމްޑީޕީގެ މެމްބަރު މީކާއިލް އަހުމަދު ނަސީމް ވިދާޅުވީ މާލެ މީހެކޭ ބުނުމުން ސިފަވަނީ 12 ބުރީގެ އިމާރާތަކާއި އެމީހާގެ ޖީބަށް ދާއިމީ ގޮތެއްގައި ބޮޑެތި އަދަދުތަކުން ކުލީގެ ފައިސާ ވަންނަމުންދާ މީހެއްގެ ގޮތުގައި ކަމަށެވެ. އެކަމަކު، އެއީ ހަގީގަތެއް ނޫން ކަމަށް މީކާއިލް ވިދާޅުވި އެވެ.\n"އާންމު، އެވްރެޖް މާލެ މީހަކީ 12 ބުރީގެ އިމާރާތެއްގެ ވެރިއެއް ނޫން. ދާއިމީ ގޮތެއްގައި އޭނާ އަށް ކުލީގެ ގޮތުގައި ފައިސާ ލިބެމުންދާ މީހެއް ވެސް ނޫން. އެއަށް ވުރެ މާ ނިކަމެތި މީހެއް އާންމު، އެވްރެޖް މާލެ މީހަކީ،" މާލޭގެ ރައްޔިތުން ދިފާއު ކުރައްވައި މީކާއިލް ވިދާޅުވި އެވެ.\nރައްޔިތުންގެ މަޖިލިހުގެ މިއަދުގެ ޖަލްސާގައި މެމްބަރުން ބައިވެރިވެވަޑައިގަންނަވަނީ. ކުއްލި މައްސަލަ އަށް މެމްބަރުންގެ މެދުގައި ހޫނު ބަހުސްތަކެއް ހިނގި. --- ފޮޓޯ: މަޖިލިސް\nމީކާއިލް ވިދާޅުވި ގޮތުގައި މާލޭ މީހަކީ، އަމިއްލަ ރަށުގައި ވަންނާނެ ތަނެއް މީހެއް ކަމަށެވެ. އަދި އަމިއްލަ ގެދޮރުގައި އެ މީހާ އުޅެން ޖެހެނީ ކުއްޔަށް ކަމަށް މީކާއިލް ވިދާޅުވި އެވެ. އާއިލާގެ މެމްބަރުންގެ ގޯތި "ފޮތިފޮތި" ކުރަމުން ގޮސް ވަންނާނެ ތަނެއް ނޯންނަ ކަމަށް އޭނާ ވިދާޅުވި އެވެ.\n"މި ހާލަތުގައި ތިބި ބައެއް މާލޭގެ ބައެއް ރައްޔިތުންނަކީ. އަޅުގަނޑު އެއްވެސް ހާލެއްގައި މި ދައްކަނީ މާލޭގެ މަހުޖަނުންގެ ވާހަކައެއް ނޫން،" ރާއްޖޭގެ އެހެން ރަށްތަކުގައި ދިރިއުޅޭ މީހުންނަށް ވުރެ ބޮޑަށް މާލޭގައި ދިރިއުޅޭ މީހުންގެ ހާލު ބޮޑުކަން ފާހަގަ ކުރައްވައި މީކާއިލް ވިދާޅުވި އެވެ.\nމީކާއިލް ވަނީ އޭނާގެ ދާއިރާގެ ރައްޔިތުންނަށް ވެސް ބޯހިޔާވަހިކަން ނުލިބިވާ ކަމަށް ވިދާޅުވެފަ އެވެ. ހާއްސަކޮށް، ސިނަމާލެ އާއި މާލެ ހިޔާ ފްލެޓުތަކުގެ ހާލަތު ވަރަށް ދަށް ކަމަށް ވެސް އޭނާ ވިދާޅުވި އެވެ. އެހެންވެ، އެމީހުންނަށް އިތުރު ގޮތެއް ހޯދައިދޭން ޖެހޭ ކަމަށް އޭނާ ވިދާޅުވި އެވެ.\nކެޔޮދޫ ދާއިރާގެ އެމްޑީޕީގެ މެމްބަރު ހުސެއިން ގާސިމް ވިދާޅުވީ "ރާއްޖެތެރެ" މީހުން މާލެ އައިސް އުޅެނީ ރާއްޖެތެރޭގައި ވަސީލަތް ނެތުމުން ކަމަށާއި ކޮންމެހެން ފަސޭހަވެގެން ނޫން ކަމަށެވެ.\n"ކޮންމެހެން މާލެ އައިސް އުޅުން އެއީ މާ މުހިންމު ކަމަކަށް، މާ ފަސޭހަ ކަމަކަށް ވެގެން ހިތްހަމަޖެހިގެން މިތަނަށް އައިސް އުޅެނީކީ ނޫން. އަޅުގަނޑުމެން ރަށް ރަށުގައި ހުންނަން ޖެހޭ ވަސީލަތްތައް ނެތުނީމަ މިތަނަށް އައިސް ހުރީ،" މާލޭގައި ދިރިއުޅޭ ރައްޔިތުން ފަދަ އިން ރާއްޖެތެރޭގެ ރަށްރަށުގައި ދިރިއުޅޭ މީހުން ވެސް ޓެކްސް ދައްކަމުން އަންނަކަން ފާހަގަކުރައްވައި ހުސެއިން ވިދާޅުވި އެވެ.\nހުސެއިން ވިދާޅުވި ގޮތުގައި ރަށްރަށުގައި ސިއްހީ މަރުކަޒާއި ހޮސްޕިޓަލްތަކެއް އަޅާފައި ހުއްޓަސް، ހިދުމަތްތަކެއް ނުލިބެ އެވެ. އެހެންވީމާ، ބަލިވީމާ ވެސް އަންނަން ޖެހެނީ މާލެ އަށް ކަމަށް އޭނާ ވިދާޅުވި އެވެ. ހިދުމަތްތައް ލިބޭ ނަމަ، ރަށްތައް ދޫކޮށްފައި މާލެ ނާންނާނެ ކަމަށް ވެސް ހުސެއިން ވިދާޅުވި އެވެ.\n"ގިނަ މީހުން ބަލިވެގެން ގޮސް، އެ ބަލީގައި މަރުވެގެންދާ މީހުން ވަޅުލާ ތަނަކަށް ވެސް އޮތީ މާލޭގެ ސަހަރާ،" ހުސެއިން ވިދާޅުވި އެވެ.\nވިލިނގިލި ދާއިރާގެ އަމިއްލަ މެމްބަރު ސައުދު ހުސެއިން ވިދާޅުވީ ރައްޔިތުންނަށް ބޯހިޔާވަހިކަން ނުލިބުމަކީ ރާއްޖެ އަށް ދިމާވެފައި އޮތް އެންމެ ބޮޑު މައްސަލަ ކަމަށެވެ. އެ މައްސަލަ ދިމާވީ މާލެ ސަރަހައްދު ތޮއްޖެއްސުމަށް ކުރީގެ ސަރުކާރުތަކުން ގެންގުޅުނު އަސާސީ އުސޫލެއްގެ ސަބަބުން ކަމަށް އޭނާ ވިދާޅުވި އެވެ.\nސައުދު ވިދާޅުވީ މާލެ އަށް ގިނަ މީހުން އަންނަން ޖެހުނީ ތައުލީމީ ދާއިރާ، ސިއްހީ ދާއިރާ އަދި އިގްތިސާދީ ދާއިރާގެ ފުރުސަތައް ޖަމާކުރުމުގެ ސަބަބުން ކަމަށެވެ. އެހެންވެ، ރަށްރަށުގައި ވަޒީފާގެ ފުރުސަތުތައް ތަނަވަސްކޮށްދީ، ސިއްހީ، ތައުލީމީ ދާއިރާގެ ހާލަތު ރަނގަޅު ކުރަން ޖެހޭ ކަމަށް ސައުދު ވިދާޅުވި އެވެ.\n"ރައްޔިތުން މާލެ އަށް ޖަމާވަމުންދާ ދިއުން އެބަޖެހޭ ނިމުމަކަށް ގެންނަން(ޖެހޭ)،" ސައުދު ވިދާޅުވި އެވެ.\nސައުދު ވިދާޅުވި ގޮތުގައި ރަށްރަށުގެ ރައްޔިތުން ބޭނުންވަނީ އެބައެއްގެ ފަސްގަނޑުގައި އަރާމުގައި، ސާފު ތާހިރު ދިރިއުޅުމެއް އުޅެ އާއިލާއާ އެކީގައި ވަޒަންވެރިވެގެން ތިބުމަށެވެ. ރާއްޖޭގެ ރަށްތަކުގައި ދިރިއުޅޭ މީހުން ތިބީ މާލެ ނޫން ގޮތެއް ހޯދަން ބޭނުންވެފައި ކަމަށް ވެސް ސައުދު ވިދާޅުވި އެވެ.\nރައްޔިތުންގެ މަޖިލިހުގެ މިއަދުގެ ޖަލްސާގައި މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ (ކ) ބައިވެރިވެވަޑައިގަންނަވަނީ. --- ފޮޓޯ: މަޖިލިސް\nމާފަންނު މެދު ދާއިރާގެ އެމްޑީޕީގެ މެމްބަރު އިބްރާހިމް ރަޝީދު (ބޮންޑޭ) ވިދާޅުވީ މައްސަލަ ދިމާވެގެން އުޅެނީ ހުރިހާ ބާރުތަކެއް މާލެ އަށް "މަރުކަޒު" ކުރެވިގެން ދިޔައީމަ ކަމަށެވެ. ކުރީގެ ރައީސް މައުމޫން އަބްދުލްގައްޔޫމްގެ ވެރިކަމުގައި އޮތީ މާލޭގައި މަރުކަޒީ އުސޫލު ހިންގަން ކަމަށް އޭނާ ވިދާޅުވި އެވެ.\n"މާލޭގައި ސައިކަލްތަކާއި އެ އޮންނަ ހަނި ދޭތެރޭގައި ހުރިހާ ރާއްޖެއެއްގެ ރައްޔިތުން އައިސް ފަތް ޖެހި އެނދުގައި އަތުރައިގެން އޮތުމަކީ އެއީ ފަސޭހަ ކަމެއްތޯ؟ އެހެން ބަޔަކަށް އުނދަގޫ ނުވާނެތޯ؟" މާލޭގައި ތޮއްޖެހިފައި އޮންނަ މިންވަރު މިސާލު ނަންގަވައި ބޮންޑޭ ވިދާޅުވި އެވެ.\nބޮންޑޭ ވިދާޅުވީ ތަނަކަށް ރައްޔިތުން ދަތުރު ކުރާނީ ވަކި ހަރަކާތްތަކެއް ހިނގަން ފެށީމަ ކަމަށެވެ. އިގްތިސާދީ މަސައްކަތްތަކެއް ފަށާ ނަމަ، އެ ތަނެއްގައި ބަޔަކު ހަރުލާ ކަމަށް އޭނާ ވިދާޅުވި އެވެ.\nވިލިމާލެ އިން މިސާލު ނަންގަވައި ބޮންޑޭ ވިދާޅުވީ އެ އަވަށުގެ ބީޗު ދިރާގުން ނަގާފައިވާ ކަމަށެވެ. އެކަން ބަދަލުކޮށް، އެ ތަނަކީ އާންމުން ބޭނުން ކުރެވޭ ތަނަކަށް ހަދައި އެތަނުގައި މޫދު ކުޅިވަރުތަކާއި އެހެނިހެން ވަސީލަތްތައް ގާއިމު ކުރުމަކީ ކޮންމެހެން ކުރަން ޖެހޭ ކަމެއް ކަމަށް އޭނާ ވިދާޅުވި އެވެ.\nމާލޭގެ ރައްޔިތުން ތިބީ ވަރަށް ހާލުގައި ކަމަށާއި ބޯހިޔާވަހިކަން ހޯދައި ދިނުމުގައި އެންމެ އިސްކަމެއް ދޭން ޖެހޭނީ އެމީހުންނަށް ކަމަށް ވެސް ބޮންޑެ ވިދާޅުވި އެވެ. އަތޮޅުތެރޭގެ ބައެއް މެމްބަރުން ލާމަރުކަޒީ އުސޫލުން ހިންގަން ރަށްރަށުގެ މެމްބަރުން ބޭނުން ނުވާ ކަމަށް އޭނާ ވިދާޅުވި އެވެ.\nކަނޑިތީމު ދާއިރާގެ އެމްޑީޕީގެ މެމްބަރު އަބްދުﷲ ޝަހީމް އަބްދުލްހަކީމް ވިދާޅުވީ މާލޭގެ ރައްޔިތުން ވަރަށް ދަތި ހާލުގައި އުޅެމުންދާ އިރު، އަމިއްލަ ރަށް ދޫކޮށްފައި ރެފިއުޖީންގެ ގޮތުގައި އުޅޭ ވަރަށް ގިނަ ބަޔަކު ހާލުގައި ތިބި ކަމަށެވެ. އެހެންވެ ފްލެޓާއި ގޯތި ދިނުމުގައި ބަލަން ޖެހޭނީ ވަކި މީހަކަށް، ނުވަތަ ވަކި ބަޔަކަށް ނޫން ކަމަށާއި ދިވެހި ރައްޔިތެއް ކަން އަންގައިދޭ އައިޑީ ކާޑު އޮންނަ ކޮންމެ ރައްޔިތަކަށް ބިން ކަށަވަރު ކުރެވޭ ގޮތަށް ހެދުމަކީ މާ ބޮޑަށް ވެސް މުހިންމު ކަމެއް ކަމަށް ޝަހީމް ވިދާޅުވި އެވެ.\nއިތުރު ލިޔުންތައް ދިވެހިރާއްޖެ މާލެ ރައްޔިތުންގެ މަޖިލިސް މަޖިލީހުގެ މެމްބަރުން ރާއްޖޭގެ ރަށްތައް މެމްބަރު އިބްރާހިމް ރަޝީދު (މާފަންނު މެދު) މެމްބަރު ސައުދު ހުސެއިން (ވިލިނގިލި) މެމްބަރު މީކާއިލް އަހުމަދު ނަސީމް (ގަލޮޅު ދެކުނު)


Hamalaa Ge Thuhumathu Kureve2Meehun Fas Dhuvas Kurin Launch Ehga Thibbaa Hifehehti! - Vaguthu\nހަމަލާގެ ތުހުމަތު ކުރެވޭ ދެ މީހަކު ފަސް ދުވަސް ކުރިން ލޯންޗެއްގައި ތިއްބާ ހިފެހެއްޓި!\nރައީސް ނަޝީދަށް ދިން ހަމަލާގައި އެންމެ އިސްކޮށް ހުރި އަދުހަމް:-ވަގުތު އިމޭޖަސް- އަހްމަދު ޖައިޝަމް\nކުރީގެ ރައީސް މުހައްމަދު ނަޝީދަށް އަމާޒުކޮށް ދިން ނިރުބަވެރި ހަމަލާގައި ތުހުމަތު ކުރެވޭ ދެ މީހެއް، އެ ހަމަލާ ދިނުމުގެ ފަސް ދުވަސް ކުރިން ފުލުހުން ހިފެހެއްޓި ލޯންޗަކުން ފެނިފައިވާ ކަން ހާމަވެއްޖެއެވެ.\nހުޅުމާލޭ ފަޅުތެރޭން ފުލުހުން ހުއްޓުވި ލޯންޗެއްގައި ތިބި ދެ މީހުން ފެނިފައި ވަނީ މެއި އެއްވަނަ ދުވަހުއެވެ. މާލޭ މަޖީދީމަގާއި ނީލޯފަރު ހިނގުން ގުޅޭ ސަރަހައްދުގައި ދިން ބޮމުގެ ހަމަލާ ރައީސް ނަޝީދަށް އަމާޒުވީ އޭގެ ފަސް ދުވަސް ފަހުންނެވެ. އެއީ މެއި ހަވަނަ ދުވަހުއެވެ.\nމެރިން ޕޮލިސްގެ އާންމު ޕެޓްރޯލްގެ ތެރެއިން ނެވިގޭޝަން ލައިޓްގައި މައްސަލައެއް ހުރިކަމަށް ފާހަގަ ކުރެވިގެން ހުއްޓުވި މި ތަހުމީން އަހުމަދު ހުރި ކަމަށް ފުލުހުން ވިދާޅުވިއެވެ. އަދި އެ މައުލޫމާތު ލިބިގެން އިތުރަށް ބެލި ބެލުމުން ހާމަވެގެން ދިޔައީ އެ ލޯންޗްގައި ތަހްމީންގެ އިތުރުން ނަޝީދަށް ދިން ހަމާލާގެ މޭސްތިރިޔާ ކަމަށް ބެލެވޭ އަދުހަމް އަހްމަދު އަދުހަމް ވެސް ހުރިކަން ކަމަށް ފުލުހުން ވިދާޅުވިއެވެ.\nލޯންޗްގައި ހުރި މައްސަލަތައް ހައްލުކުރުމަށް ނަސޭހަތްތެރި ވުމަށްފަހު އެ ދެމީހުންވެސް ދޫކޮށްލި ކަމަށްވެއެވެ.\nއަތަމާ ޕެލެސް ކައިރީގައި ހުރެ ރިމޯޓެއް ޒާތެއްގެ އެއްޗަކުން އަދުހަމް ބޮން ގޮއްވާލުމަށް ފަހު ފިލާ މަންޒަރު އެ ސަރަހައްދުގައި ހުރި ސީސީޓީވީ ކެމެރާތަކަށް ވަނީ އަރައިފައެވެ. އަދުހަމް ގެއަށް ގޮސްފައި ވަނީ ނަޝީދަށް ހަމަލާދިން ދުވަސް ނޫން އޭގެ އަނެއް ދުވަހުއެވެ. މި ހަމަލާ ދިން ފަހުން، އަދުހަމްގެ ސިފައަށް ބަދަލު ގެންނަން މަސައްކަތްކޮށްފައި ހުރި ކަން ފުލުހުން ފާހަގަކުރިއެވެ.\nރައީސް ނަޝީދަށް ހަމަލާދިން ކަމުގެ ތުހުމަތުގައި އަދުހަމް ހައްޔަރު ކޮށްފައިވަނީ އާންމު ރައްޔިތުން ދީފައިވާ މައުލޫމާތާ އެކީ އޭނާ ދިރިއުޅެމުން އަންނަ ހުޅުމާލޭ ފްލެޓުން މެއި މަހުގެ ނުވަ ވަނަ ދުވަހުގެ ފަތިހުގެ ވަގުތުގައެވެ.\nނަޝީދު އަވަހާރަ ކޮށްލުމަށް މި ދެވުން ވަރުގަދަ ޓެރެރިސްޓް ހަމަލާއާއި ގުޅިގެން ފަސް މީހަކު ފާހަގަ ކުރެވިފައިވާ ކަމަށް ފުލުހުން ވަނީ ހާމަކުރައްވާފައެވެ. އަދި ނިރުބަވެރި ހަރުކަށި ފިކުރާ ދެކޮޅަށް ހިންގި އޮޕަރޭޝަނުގައި އިސްލާމިކް ސްޓޭޓް (އައިއެސް) އަށް ނިސްބަތްވާ ގިނަ ބަޔަކު ވަނީ ފުލުހުންގެ ބެލުމުގެ ދަށަށް ގެންގޮސްފައެވެ.\nރައީސް ނަޝީދަށް ލިބިވަޑައިގެންނެވި ސީރިއަސް އަނިޔާތަކަށް، ފަރުވާ ހޯއްދެވުމަށް ޖަރުމަނަށް ވަޑައިގެންނެވީ މެއި 13 ވަނަ ދުވަހުއެވެ.\nމައްސަލަ ކޮޅެއްގައި ނުޖެހެނީސް ރާއްޖެ އައުމުގެ ވިސްނުން ނަޝީދުގެ ނެތް\nމަޖިލީހުގެ ލަފާ ތަންފީޒު ނުވަނީސް ނަޝީދު ވަޑައިގަންނަވަން ގަބޫލެއް ނޫން: ހަސަން\nޖޫން 16, 2021 13:32\nބަޔަކުފޮޓޯދައްކާ ހޯބޯލަވައިގަތީމަ ކަމުންރެކެންއުޅޭވައްތަރު ހުންނަނީދޯ؟ މީކޮންވައްތަރުހުންނަނީ؟ ޤައުމުއޮޔާދާއިރުވެސް އަމިއްލައިސްނެގުމެއްނެތީކީއްވެތޯ؟ ﷲ ގަންދީހުވާކުރުމަށްފަހު އެހުވާބޮލާލާނުޖެހޭނެ! ޔަޤީނުންވެސްމާދަމާޖަވާބުދާރީވާންޖެހޭނެ މީހެއްބޮލަށްކަނޑާލާފަސަލާމަތްވެވޭނެތޯ؟ ނޫނީ އަޑުބަރޭހަވާލުވިގޮތަށް މީހަކާއެކަންވެސްހަވާލުކުރެވޭނެތޯ؟


BREAKING NEWS: Councilarun Ge Musaara Bodukuran Ninmaifi - Vaguthu\nކުރިއަށް އޮތް ލޯކަލް ކައުންސިލްތަކުގެ އިންތިޚާބާއެކު އިންތިޚާބުވާ ފަރާތްތަކަށް ދޭން ސަރުކާރުން ނިންމާފައިވާ އުޖޫރަ ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް އިއުލާން ކުރައްވައިފިއެވެ.\nމިހާރު ކުޅުދުއްފުށީގައި ބާއްވަމުންދާ އެމްޑީޕީގެ ޖަލްސާއެއްގައި ރައީސް ވަނީ ކައުންސިލަރުންގެ މުސާރައަށް އަންނާނެ ބޮޑު ކުރިއެރުން ހާމަކުރައްވާފައެވެ.\n"ކައުންސިލަރުންގެ މުސާރައާއި ބެހޭގޮތުން ސުވާލުކުރެއްވީ. މިހާރު ޤާނޫނުގައި އޮތްގޮތަށް ސަރުކާރުން ވަނީ އަދަދުތަކެއް ކަނޑައަޅާފައި، އޭގައި ނިންމުން ވާނީ ރައްޔިތުންގެ މަޖިލީހަށް ފޮނުވާފައި. ރައްޔިތުންގެ މަޖިލީހަށް އަޅުގަނޑުމެން ފޮނުވި މުސާރަ ޝީޓްގައި އޮންނާނީ ސިޓީގެ މޭޔަރަކަށް 40000ރ، ޑެޕިއުޓީ މޭޔަރަކަށް 35000ރ، ސިޓީ ކައުންސިލް މެމްބަރަކަށް 30000ރ، އަތޮޅު ކައުންސިލް ރައީސްއަކަށް 28000ރ، ރަށު ކައުންސިލްގެ ރައީސްއަކަށް 23000ރ، ޑެޕިއުޓީއަށް 15000ރ އަދި މެންބަރަކަށް 12000ރ." ރައީސް ވިދާޅުވިއެވެ.\nރައީސް ވިދާޅުވީ ކައުންސިލަރުންގެ އެންމެ ބޮޑު ޝަކުވާއަކީ މުސާރައިގެ ޝަކުވާ ކަމަށެވެ. އެމަނިކުފާނު ވިދާޅުވީ ކައުންސިލަރުންގެ މުސާރަ ރިވިއު ކުރުމަށް ރައްޔިތުންގެ މަޖިލީހަށް ހުށަހަޅާފައިވާނެ ކަމަށެވެ.\nކައުންސިލްތަކުގެ ސެކްރެޓަރީ ޖެނެރަލަށް ވެސް ބޮޑެތި މުސާރަތަކެއް ކަނޑައަޅައިފި\nޖެނުއަރީ 15, 2020 11:19\nމިވެރިންގެ ލަދު ހަޔާތް ކޮބާ؟\nޖެނުއަރީ 15, 2020 12:06\nއެހެން ރަށްތަށުގެ ރައްޔިތުން އިންތިޙާބުކުރާ ވެރިންނަށް އެންމެ 12 ހާސް މާލޭގެ މިނިވަން މުއައްސަސާތަކުގެ އާދައިގެ އޮފިސަރަކަށް ވެސް 14ހާސް ލިބޭ.. ދެން ކޮން މުސާރަބޮޑެއް.. އަނެއްކާ ތީހަމަ ކުރިން ހުރި ވަރު ވާނުވާގަ ތިބޭވަރުން ކިޔޭ ނުކިޔޭ ވެސް ނޭނގޭ..\nޖެނުއަރީ 15, 2020 18:26\nކައުންސިލަރުންނަށާއި މަޖްލީހުގެ މެމްބަރުންނަށް މުސާރަ ދޭންވީ އެމީހުންގެ އިލްމުހާސިލްވެފައިވާ މިންވަރަށް ބަލާފައި. 30ހާސް އިން މަތި ދޭންޖެހޭނީ ކުޑަމިނުން ޕީއެޗްޑީއެއް ހޮވާފައި5އަހަރުގެ މެނޭޖްމެންޓްގެ ތަޖުރިބާ ހުންނަ ވެރީންނަށް. މިހާރު ފެންނަ މަންޒަރަކީ އަތިރިމަތިން ފެގްބޯ ގުރޫޕް އިންތިހާބަށް ކުރިމަތިލާތަން. އޯލެވެލްއިންވެސް ފާސްވާކަމެއް ނޭނގޭ. ފާސްވިޔަސް އެނގޭ އެއްޗެއް ހަރާމް. އެނގޭހާވެސް ކަމަކީ މީހުންގެ މަސްކެއުމާއި ބޭކާރު އަނގަތެޅުން. ކައުންސިލްތައް އުފެއްދިފަހުން އެއްވެސް ރަށަކަށް ކައުންސިލްގެ ފަރާތުން ލިބެންޖެހޭ އެއްވެސް ފައިދާއެއް ލިބިފައެއް ނެތް. ކުރިން އުޅުނު ކަތީބުންނަށް ވުރެ މުސާރަ ބޮޑުވެފައި ސަރުކާރުން އިސްރާފްވާ މިންވަރު އިތުރުވީ.\nޖެނުއަރީ 15, 2020 11:21\nއަސްލު ކަމަކު ނުދޭ. ބައިވެގެން އައި ގޮތް\nޖެނުއަރީ 15, 2020 11:28\nކަމަކު ނުދޭ، ވަރަށް ތަފާތުކުރުން، މެންބަރުންނަށް 12 ހާސްވީމަ ދެކޮޅު ނުޖެހޭ، އަދި މޭޔަރުން4ރަށުގަ. ޢެވެރެޖްނެރޭ، ސިޓީކައުންސިލް 40 ހާސް. އަތޮޅު ރައީސަށް މާމަދު .\nކޮބާ ފައިސާ....ސިވިލް ސަރވިސްގެ މުވައްޒަފުންނަށް އިތުރު ފައިސާއެއް ނެތް... ސޮރީ ނޯވޯޓް ފޮރޮ ކޯލިޝަނަށް.\nޖެނުއަރީ 15, 2020 11:29\nޜައްޔިތުންގެ ނޯކިރީން ކުރަންވީ ކަމަކީ އެމް ޑީޕީ ކައުނސިލަރުންނަށް ވޯޓު ދޭންވީ،އޭރުން ރާކަނި މަހުގެ ބިރިޔާނީ ކެވިފައި ތިބޭނީ!\nކޮބާ މިނިމަމްވޭޖު؟ އެޔަށްވުރެ ފަހުން ތިކަމެއްވެސް އައިސްގެން ތިއުޅެނި. މުޅިން އޮޅުވާލަނި ތި.\nޖެނުއަރީ 15, 2020 11:31\nޓީޗަރުން ނަށް މުސާރަ ބޮޑު ކޮށް ދިނިއްޔާ ވާނީ ކީއްތަ؟މުސާރަ ބޮޑުކުރަން އެންމެ ހައްގު ކަން ބޮޑީ އެމީހުންނަށް\nޖެނުއަރީ 15, 2020 17:50\nނަރުހުންނަ އެއްމެ ހަގްގީ ބޮަޑު މުސާރަ\nޖެނުއަރީ 15, 2020 11:37\nކިޔަވާ މޮޅު ވެގެން 2ރުފިޔާ ތަންތާ ގަމާރު އެކްޓިވިސްޓުން ހޮވާފަ ހަބޭސް މުސާރަ ކިހާބޮޑު އެއް...މިގައުމުގަ ކިޔަވާނެ ކަމެއްނެތް...\nތިވަރު ބޮޑު އަހަރުމެން ރަށުވެސް ތިބެ ކައުންސިލަރުން އެކަމަކު ވަކަމެއް ހަރާން ފެކްބައެއް\nއާމްދަނީގެ ފަރަގު ތިހިރަ ކުޑަވަނީ!!!! މޭޔަރާއި، ސިޓީ ކައުންސިލަރުގެ މުސާރައިގެ ފަރަގަކީ 10 ހާސް. މަސްއޫލިއްޔަތު އެކައްޗެއް. މޭޔަރު އިތުރަށް ކުރާ ކަމަކީ ސިޓީތަކުގައި ސޮއިކުރުން. އެކަމަށްތަ 10 ހާސް ރުފިޔާ މިދެނީ. އަނެއްކޮޅުން ތައުލީމީގޮތުން ފެންވަރެއްނެތް ދުވަހަކު ތައުލީމަށް ހޭދައެއްނުކޮށްތިބޭ ޖާހިލުން ކައުންސިލްތަކަށް ހޮވަނީވެސް.\nޖެނުއަރީ 15, 2020 11:44\nކޮބާ ސިވިލް ސަރވަންޓުންގެ މުސާރާ؟؟؟ ތި ކައުންސިލަރުންގެ އެކަނި ބޮޑުކުރިއަކަސް ނުވާނެ ދޯ؟\nޖެނުއަރީ 15, 2020 11:48\nޝިވިލް ޝާވިސް މުވައްޒަފުންހުރިހާ މަސައްކަތެއްް ކުރަނީ ކޮފީ މޭޒުދަށުގަ ތިބޭ ވެރިންނައް ހުރިހާ މޮޅެއް. ޚޮބާތަ ޝިވިލް ޝާވިސް މުވައްޒަފުން ގެ ހައްގު ވި ވައުދު.\nޖެނުއަރީ 15, 2020 11:51\nކަމެއް ކުރާނަމަ ރަގަޅު\nޖެނުއަރީ 15, 2020 11:57\nޅ، ހިތްނަވަރު އިބްރާހީމް ސޯލިހު އައް އިނގޭ ބާއޭ މި މިދެއް ކޭ ވާހަކަތަކާ ކުރެވޭކަމެއް،\nކިހާ ބޮޑު މުސީބާތެއް މިއީ. އަހަރުމެން މި ޖެހެނީ 3500 ރުފިޔާގެ މުސާރައިގައި ތާށިވެފަ ތިބެން. ސިޔާސީ މީހުންގެ މުސާރަ ބޮޑު ކުރަންވީމާ ރާސްޓަސް.\nޖެނުއަރީ 15, 2020 12:03\nރަށު ކައުންސިލްތަކަކަށް ބޮޑެއް ނުވޭ ތި ކުރިންވެސް ދޭވަރު މެންބަރަކަށް 12000 އަދި ރައީސަށް 150000 ބޭކާރު ސިޓީތަކުގެ މީހުންނަށް ތިޔަ ބޮޑުކުރީ.. މުޅިންވެސް އެކަހަލަ ގޭސް އެނބުރުމުގަ..\nޖެނުއަރީ 15, 2020 12:05\nކޮބާ ރިސޯޓްތަކުގެ މީހުންގެ މިނިމަމް ވެޖް ވޯޓައްވީމަ ބޮލައްއެރި ވޯޓްލިބުމުން ހުރިހާކަމެއް ވަނީ ހަނދާނެތިފަ ހެއްދެވި ހުރިހާ ދޮގެއް ހެދުން އޮތީ\nޖެނުއަރީ 15, 2020 12:11\nކޮބާތޯ އިންސާފަކީ؟ ތިއީތޯ ހަމަހަމަ ކަމަކީ؟ ބޮޑުތަނުން ތަފާތު ކުރުން. ހަމަގައިމުވެސް މޭޔަރުންނާއި ޑެޕިއުޓީ މޭޔަރުން އަދި ސީޓީ ކައުންސިލްގެ މެންބަރުންނަށްވުރެ ބުރަކޮށް ރަށްރަށުގެ ކައުންސިލަރުން މަސައްކަތް ކުރާނެކަމީ އެއްވެސް ޝައްކެއް އޮތް ކަމެއް ނޫން. ސިޓީ ތަކަށް ހުރިހާ ކަމެއް ކޮށްދެއްވަނީ ސަރުކާރުން. މިނިސްޓަރުންވެސް ތިބީ މި ސިޓީ ތަކުގެ ޚިދުމަރުގަ. އެއްވެސް ހަމައެއް ލަމައެއް އިންސާފެއް ނެތް.\nޖެނުއަރީ 15, 2020 12:14\nމީ ކިހާބޮޑު މުސީބާތެއް. ސިޔާސީ މީހުން އެކަނި ދޯ ދުނިޔޭގައި އުޅެންވީ. ރެޔާ ދުވާލު ރައްޔިތުންގެ ހިދުމަތުގައި އުޅޭ ސިވިލް ސާރވަންޓުންނަށް 5000ރ ގަނޑުވެސް މުސާރައަށް ނުލިބޭ. މިއޮތީ ވާ ހެޔޮ ވެރިކަމެއް.\nޖެނުއަރީ 15, 2020 12:15\nސިވިސަރވިސްގައި 25 ، 30 އަހަރު ބުރަ މަސައްކަތާއިއެކު ޚިދުމަތްކުރި އިދާރީ މުވައްޒަފުން ނުހަނު ނިކަމެތިކަމާައެކު ދަރާވިކިގެން ކުދިންބޮޑެތިކޮށް ކުދިން ނިދާނެ ތަނެއް ނުހެދި ބިކަވެފައިވާއިރު އެންމެ 6000ރ ދީފައި ކައުންސިލަރުންގެ މުސާރަ އިންތިހާއަށް ބޮޑުކުރީމާ ކަމުދޭ ހެއްޔެވެ. އޭ ރައީސްއެވެ. ތީ އިންސާފުހެއްޔެވެ. މުސާރަކޮޅު ކުޑަކަމުން އެންމެ ޒަރޫރީ ބޭނުންތައްވެސް އޮންނަނީ ނުފުދިފައެވެ. ސިވިލްސާރވިސް މުސާރަ ބޮޑުކުރަންވީމާ ބަޖެޓް ދައްޗެވެ. އެންމެ ފަހުން ޔާމިން ބޮޑުކުރިއިރުވެސް ބޮޑުކުރީ އެންމެ 700ރ ގެ ޕޮކެޓްމަނީއެއްވަރު އެލަވަންސެކެވެ. މިވާހަކަ ދައްކާނެ ވެރިއެއް މަޖިލީހު މެމްބަރެއްނެތެވެ. ބަންގާޅީންނަށްވުރެވެސް ސިވިލް އިދާރީ މުވައްޒަފުންގެ މުސާރަކޮޅު ކުޑައެވެ. އެކަމަކު ވޯޓް ބޭނުންވާ ކޮންމެ ފަހަރަކު މުސާރަކޮޅު ރަގަޅުކުރާ ވާހަކަ ދައްކައެވެ. އެކަމަކު ބޮޑުވާތަނެއް ނާދެއެވެ.\nޖެނުއަރީ 15, 2020 12:16\nޖެނުއަރީ 15, 2020 12:17\nވެރިކަމައް އެރުމުގެ ކުރިން ކައުންސިލްގެ މުސާރަ ބޮޑު ކުރާ ވާހަކަ ދޯ ދެއްކީއެ...އައި ތޯޓް ސިވިލް ސާވިސް މުވައްޒަފުންގެ މުސާރަ ކަމަށް ބޮޑުކުރަން އުޅޭނި....\nޖެނުއަރީ 15, 2020 12:18\nކިހާ ތާހިރު، ނުކިޔަވާ ތިބޭ މީހުންނައް ބޮޑު މުސާރަ ދީފަ ކިޔަވާގެން ތިބޭ މީހުންނައް ކުޑަ މުސާރަ ދީފަ. ބަލަ ކައުންސިލަރު ކަމައް ކުރިމަތިލާ މީހުންގެ ވެސް ތައުލީމީ ފެންވަރު ބަލާން ޖެހޭ. ތައުލީމީ ގޮތުން ސަރުތު ހަމަ ވޭ ތޯ ބަލާން ޖެހޭ.\nޖެނުއަރީ 15, 2020 12:19\nސިޓީ ކައުންސިލް މެމްބަރަކަށް 30،000ރ ، އެކަމަކު ރަށު ކައުންސިލް މެމްބަރަކަށް 12،000ރ.2ގުނައަށްވުރެ ބޮޑު ފަރަޤެއް. ކަމަކުނުދޭ\nޖެނުއަރީ 15, 2020 12:21\nދިވެހިރައްޔިތުން ދެނެހުރިންތޯ، ރައީސް ޔާމީންގެ ވެރިކަމުގައި ރަސްމީ ދުވަހެއްގައި ކެމްޕޭން ދަތުރެއް، ޕާޓީ ދަތުރެއް ކުރައްވާފައިނުވާކަން!! ރަސްމީ ދުވަސްތަކުގައި އޮފީހުގައި ވަގުތުހޭދަކުރެއްވީ ދިވެހި ގައުމާ ރައްޔިތުންނަށް ތަރައްޤީއާއި ފާގަތިކަން އިތުރުކުރާނެ ގޮތްތައް ހޯއްދެވުމަށް. ވެރިކަމުން ދުރުވާދުވަހު ގައުމުގެ ރައްޔިތުންނަށް އެމީހުން ހަޒާނާއަށް ފައިސާ އިތުރުކޮށްދެއްވުމަށް. މިގޮތުން ވެރިކަމާ ހަވާލުވިއިރު ހުރި 500 މިލިއަނުގެ ބަދަލުގައި ވެރިކަން ނިމުނު އިރު އެއަދު 900 މިލިއަނަށް އިތުރުކުރެއްވި. އެއަރޕޯޓް އަނބުރާ ގަނެ ދިވެހިރައްޔިތުންގެ މުދަލެއްގެ ގޮތުގައި ހަދައިދެއްވީ 256 މިލިއަން ޑޮލަރަށް.\nޖެނުއަރީ 15, 2020 12:23\nކީއްވެ ތަފާތުކުރަނީ ސިޓީތެރެ އަތޮޅުތެރެ އެއްމަސައްކަތެއްކުރަނީ މޭޔަރު ކައުންސިލަރު ރަގަޅު އަތޮޅުތެރެ ކީމަ ތަފާތު ކިރަނީ\nޖެނުއަރީ 15, 2020 14:14\nމޭޔަރަކީ ނަމެއް. ބޮޑު އަތޮޅެއްގެ ކައުންސިލްގެ ރައީސާ ފުވައްމުލައް ކުޅުދުއްފުށީ ސިޓީގެ މޭޔަރުގެ ޒިންމާ އަޅާ ކިޔައިފިއްޔާ އަތޮޅު ކައުންސިލްގެ ޒިންމާ މާބޮޑު. ބޮަލަށް އަރާނެ މީހުން މާގިނަ.\nޖެނުއަރީ 15, 2020 12:27\nބުރަވާނީ ރަށު ކައުންސިލަށް ހޯހޯ\nޖެނުއަރީ 15, 2020 12:36\nސިވިލް ސަރވިސް މުވައްޒަފުންނަށް ހަދާނެގޮތެއް ހަދާލައިގެން ތިބެބަލަ. ކުރިޔަށްހުރި އިންތިހާބުތަކުން ރަނގަޅު ފިލާވަޅެއް ފެންނާނެ. އިންޝާ + ﷲ\nޖެނުއަރީ 15, 2020 12:37\nވަޒީފާ އަކަށް ކުރިމަތި ލިޔަސް ތައުލީމީ ފެންވަރައް ބަލާ. ކައުންސިލަރު ކަމައް ކުރިމަތި ލާ މީހުންގެ ވެސް ތައުލީމީ ފެންވަރައް ބަލާން ޖެހޭ. ތައުލީމީ ގޮތުން ސަރުތު ހަމަ ވޭ ތޯ. ސަރުކާރުން ކީއްވެ މިކަން ނުބަލަނީ.\nޖެނުއަރީ 15, 2020 12:46\nވަރަށްރަނގަޅު، ރާއްޖޭގެ ރަށްރަށުގެ ރައްޔިތުން އެމީހުންގެ ކަންކަމުގަ ބަސްބުނަން ހޮވާ މަންދޫބުންގެ މުސާރައަށް ކިތަންމެ ބޮޑުއެއްޗެއްދޭންވެސް އަހަރެމެން ހިތް ހަލާލު، އެމީހުނަށް ރަނގަޅު މުސާރައެއް ދީފަ ބާކީވާ އެއްޗަކުން ސުނޯޕާކާއި ވޯޓާތީމުޕާކުފަދަ ތަންތަން ހެދުމާއިގެން އުޅެވެންވާނީ.\nޖެނުއަރީ 15, 2020 13:02\n1. ސިޓީއެއްގެ ރައީސް އަކަށް:-45000.00\n2. އަތޮޅުގެ ރައީސް އަށް:- 35000.00\nޑެޕިއުޓީ އަކަށް :- 30000.00\n3. ރަށުގެ ރައީސް އަކަށް:- 25000.00\nޑެޕިއުޓީ އަކަށް:- 23000.00\nމެމްބަރަކަށް :- 20000.00\nއިބޫ މީތި ސަޅި ވާނެ\nޖެނުއަރީ 15, 2020 13:21\nއަތޮޅު ކައުންސިލަރަކަށްވުރެ ސިޓީގެ އާދައިގެ މެމްބަރަކަށްވެސް މުސާރަބޮޑު ކޮބާ އިންސާފު\nޖެނުއަރީ 15, 2020 13:23\nތިޔަ ކައުންސިލަރުންނަކީ އެއްވެސް ކަމެއް ކުރާބައެއް ނޫންްްްް. ކުޑަމިނުން ގާނޫނީ ބައްދަލުވުން ވެސް ބާއްވަނީކީނޫން. ސޮއި ކުރުމަށްފަހު ކޮންމެވެސް ކެފޭއަކުންް ދުވާނީ. ކޮބާތޯ އެމީހުންނަށް އަޅުދާސްވެގެން މަސައްކަތް ކުރާ ނިކަމެތި މުވައްޒަފުގެ ހައްގު މިންވަރު؟؟؟ ކޮބާތޯ ވައުދުވި މިނިމަން ވޭޖް؟؟؟\nޖެނުއަރީ 15, 2020 13:30\nތިޔަ ކައުންސިލަރުންނަކީ އެއްވެސް ކަމެއް ކުރާބައެއް ނޫން. އެންމެ ކުޑަމިނުން އެމީހުން ބާއްވަންޖެހޭ ގާނޫނީ ބައްދަލުވުންވެސް ބާއްވަނީކީ ނޫން. ސޮއި ކުރުމަށްފަހު ކޮންމެވެސް ކެފޭ އަކުން ނުވަތަ ރެސްޓޯރެންޓަކުން މޮޅެތި ވާހަކަ ދައްކަމުން ދުވާނީ. އެމީހުންނަށް އަޅުދާސްވެގެން ދުވާލު ހަތަރުދަމު މަސައްކަތް ކުރާ ނިކަމެތި ސިވިލް ސާރވަންޓްގެ ހައްގު މިންވަރު ކޮބައިތޯ؟؟ ވައުދުވި މިނިމަން ވޭޖް ކޮބައިތޯ؟؟\nޖެނުއަރީ 15, 2020 13:36\nކޮބާ ސިވިލް ސަރވަންޓުންގެ މުސާރާ ތިވަނީ މަމެން ބިނިގޮ؟؟؟؟؟؟؟؟؟؟\nޖެނުއަރީ 15, 2020 13:48\nޢަހަރެމެން ބޭރުން ޑިގުރީ ނަގުމުގެ ބޭނުމެއް ނެތެއްނު ...އަހަރެމެނައް އުމުރު ހޭދަކޮއްގެން ކިޔެވީމަ މިލިބެނީ އެންމެ 12000ރ\nތި އެއްޗެހި ތަކުގެ މުސާރަ ޑޮކްޓަރ އަކައް ވުރެންވެސް ބޮޑު 😡\nތަނެއް ދޮރެއް ނޭންގުނަސް 12000 ރ އެބަލިބޭ އެންމެ ދައް މީހަޔައްވެސް .... ކަމެއް ކުރާވެސް ބައެއް ނޫނެ ... ގޮސް ސޮއި ކޮއްލީމަ ނިމުނީ\nޖެނުއަރީ 15, 2020 14:01\nވަރަށްއިންސާފުވެރި . ހުރިހާއެންމެން ހަމަހަމަ. ސިޓީގެ ކައުންސިލަރުންނަށް 30ހާސް، ގަބުޅިކައުންސިލަރުންނަށް 12ހާސް.\nޖެނުއަރީ 15, 2020 14:09\nކަމަކު ނުދޭ، ރަށު ކައުންސިލްގެ ރައީސާއި ޑެޕިއުޓީގެ ފަރަގު މާބޮޑު، އަތޮޅު ކައުންސިލްގެ ރައީސަށް ލިބެންޖެހޭނެ މަދުވެގެން ސިޓީ ކައުންސިލްގެ މެންބަރަކަށް ލިބޭ މިންވަރު ނުވަތަ ސިޓީ ކައުންސިލްގެ ޑެޕިއުޓީއަށް ލިބޭ ވަރު. ކައުންސިލް މެންބަރަކަށް 15000 ލިބެން ޖެހޭނެ.\nޖެނުއަރީ 15, 2020 14:11\nކަމަކު ނުދޭ. ސިޓީ ކައުންސިލަކާ އަތޮޅު ކައުންސިލެއްގެ ޒިންމާގެ މާބޮޑު ތަފާތެއް ނެތް. މުސާރަތައް ހުންނަންވާނީ މިންކުރެވިފައި. އޮފީސްތަކުގެ ވެރިންގެ މުސާރައިގެ ނިސްބަތުން ދޭންވާނީ. ރައްޔިތަކު ވޯޓުލާއިރަށް އިއްޒަތްބޮޑުވެ މުސާރަ ބޮޑުވާކަށް ނުޖެހޭ. މިނިމަމްވޭޖް އެންމެ 6000\nޖެނުއަރީ 15, 2020 14:25\n"ވަރަށް ތާހިރު"، ނުވާވަރުން ފޫގަޅަން ނޫޅެބަލަ. ވަރަށް ވާހަކަ މިޢީ.\nޖެނުއަރީ 15, 2020 15:17\nމިދެން ވަރަށް ހެއްވާ ކަމެއްނު. ހަތަރު ފަސް ހައަހަރު ކިޔަވައިގެން ނިކުންނަ ކުދިންނަށް ގިނަވެގެން 15000. ހޭބޯނާރާ ރެޔާއިދުވާލު މަސައްކަތްކުރާ ސިވިލްސަރވިސް ގެ މުވައްޒިފަކަށް ގިނަވެގެން 6000. ފެންވަރު ރަނގަޅު މުދައްރިސަކަށްވެސް އެވަރެއް ނުލިބޭ. ދެން މިގައުމުގަ ކީއްކުރަންބާ އެންމެން އެވަރަކަށް ކިޔަވައިން ބޭކާރު ތެޅުންތަކެއް ތެޅެންވީ. ހުރިހާ އެންމެން ކައުންސިލް ކަމަކަށްނު ކުރިމަތިލާންވި. އޭރުން މާރަނގަޅެއްނު.5އަހަރުގެ ދައުރެއް ނިމެންވާއިރު 1މިލިއަން. އާނ އެހެންޏަ. އެކަމަކު ކުޑަމިނުން ލިޔަންކިޔަން ދަންނަ މީހަކުވެސް ކައުންސިލަރަކަށް ނޫޅޭ. ރޭގަނޑާ ދުވާލު އޮފީހުގަ ހޭބޯނާރާ އެތާ ތިބޭ ސިވިލްސާރވިސްގެ މުވައްޒަފުން މަސައްކަތް ކޮށްދިނީމަ ސޮއިކޮށްލައިގެން ކައުންސިލަރުން އުޅޭނި. ތަޢުލީމީ ފެންވަރެއް، ޕޯޑިއަމްއެއްގަ ވާހަކަ ދެއްކޭވަރު ކައުންސިލަރަކުވެސް މަދުވާނެ. ހުވާ މިބުނީ. ބޮޑު ބަޖެޓެއް ފާސްކުރީމަ ހީވި ކަމެކޭ. ދެން ނިކަމެތި ރައްޔިތުންގެ ސައިކަލުތަކުގަ ސްޓިކާރ ޖަހައިގެން ކައުންސިލަރުންނަށް މުސާރަދީފަ ބައިތިއްބާ. ވަރަށް ސަލާމް!!!!\nޖެނުއަރީ 15, 2020 15:29\nކަލޭ ހަދާން ކުރާތި.\nކަލޭވެސް ވާނީ މަރު.\nކަލޭ ތިކުރާ ކަންކަމަށް ޒިންމާ ނަގަން ޖެހޭނެ. ކަލޭ ތިޔަ ވާ ޚިޔާނާތް ވަރަށް ބޮޑު...\nކަލޭ އަމިއްލަ މުދާ ގަޑެއް ނޫންތީ..\nކިހާ ބޮޑު ބަލާއެއް މީ\nކޮބާތަ ސިވިލް ސަރވިސް މީހުންގެ މުސާރަ ބޮޑުކުރުން.. ކުރާހާ ކަމެއް ކުރަނީ.. މުސާރަ ބޮޑު މިކުރަނީ އަބަދު ސިޔާސީ މީހުންނަށް.. މިނިމަމް ވޭޖް އެެއްވެސް ނޫން ހެދޭނީ..\nޖެނުއަރީ 15, 2020 15:43\nސިޔާސީ ވަޒީފާގެ މުސާރަ ބޮޑު ކުރުމަކުން ނުފުދޭ. ނިކަމެތި ރައްޔިތުންނަށް ނިކަމެތި ގޮތް\nޖެނުއަރީ 15, 2020 16:34\nގަ އުމުގަ ތިބި ޖާހިލުންނާ ނުކިޔަވާތިބި ބަ އިގަނޑު މަޖިލިހަށާ ކަ އުންސިލް ތަކަށް ވަ އްދާފަ އޮބިނޯންނަ ވަރަށް މުސާރަ ބޮޑުކޮށްފަ މުޅި ގަ އުމުގެ ޚިދުމަތުގަ އުނގުރު ބިނދެންދެން މަސަ އްކަތްކުރާ ސިވިލްސާވެންޓުންގެ އާދަ އިގެ މަގާމުތަކުގެ މުސާރަ އެންމެ ކުޑަކޮށްފަ ތިބެލާ، ހަދާނެގޮތް އެނގޭނީ ކަރުދާސްކޮޅު އަތަށް އެރީމަ.\nޖެނުއަރީ 15, 2020 16:59\nމަ ނުދާނަށް ތި ވޯޓު ލާކަށް. ރަށަށް ކަމެއް ކޮށްދިނީކީ ނޫން.\nޖެނުއަރީ 15, 2020 17:18\nމިފަހަރު ލާރި ހޯދަން ކުޑަޔަސް ބޮޑަސް ކޮންމެ ދިވެހިރަ އްޔިތެ އްގެ އަތުން ދިވެހި ރަ އއޔިތަކަށް ވީތީ ޓެކްސް ނަގަންފަށާ\nޖެނުއަރީ 15, 2020 17:24\nޤައުމު ހަލާކު ވަކަށް ނެތް. ހަލާކު ވެއްޖެ.\nހުރިހާ ސިޓީތަކަކަށް ޕީޕީއެމް ކައުންސިލަރުން ހޮވިއްޖިއްޔާ މިމުސާރަ ޝީޓަށް ބަދަލެއް ނުކުރެވޭނެ ބާ؟ ހަމަ އުފެދޭ ސުވާލެއް\nމީހާދަ ހަޔާތްކުޑަ ސަރުކާރެއް.. އަހަރެމެން ބޮޑު ހަރަދު ކޮއްގެން މިހުރިހާ ދުވަހު ކިޔެވީމަ އެންމެ 10000 ރ.3އިރު ސެލްފީނަގާފަ ސޯޝަލް މީޑިއާގަ އުޅޭ ކައުންސިލަރުންނަށް މަހަކު 25000... ލަދެއްގެ ކަންފުޅެއްވެސް ނެތް...\nޖެނުއަރީ 15, 2020 18:09\nމާސްޓާސް ޑިގުރީ ހަދައިގެން ހުންނަ މީހަކަށް 12000 މިއީ ދެން ބޮޑުވަރު.\nޖެނުއަރީ 15, 2020 19:09\nބައެއް ކައުންސިލަރުންނަށް ސިޓީއެއް ޑްރާފްޓް ކޮށްލަންވެސް ނޭނގޭ، މީ ލަދުވެތި ވާހަކަ، އެކަމަކު ޙަޤީގަތް. އަހާލީމަ ބުނަނީ އިދާރީ މުވައްޒިފުންގެ ކަމެކޭ އެކަމަކު މިބީތާއިން ނަށް ނޭނގޭ އިދާރީ މުވައްޒިފުން އެމަގާމަށް އަންނަނީ ކޮންމެވެސް ސެޓްފިކެޓް ގަނޑެއް ހިފައިގެން ކަމެއް ، ކިހިނެއް ތަންދޮރު ނުދަންނަ ކައުންސިލަރުން ކިޔަވައިގެން ތިބޭ މީހުން ލައްވާ މަސައްކަތްކުރުވާނީ ، ވާގޮތަކީ ޓައީ އަޅާފަ ހުރިހާކަމެއްވެސް އެގޭ ކަމަށް ހެދިގެން މިތިބެނީ މޮޔަހީވޭ.\nޖެނުއަރީ 15, 2020 19:19\nކައުންސިލަރުންގެ މުސާރަބޮދުވީމައި ނިމުނީތަ ރެއާއާއި ދުވާލު ޓީޗަރުން ބުރަ މަސައްކަތްކުރާއިރު އެމީހުންގެ އޯޓީކޮޅުވެސް ކަޑާލާފައި އޮންނަނީ މީހަމައެއްތަ\nޖެނުއަރީ 15, 2020 19:25\nސިވިލްސާވިސްގައި މަސައްކަތްކުރާ ދައުލަތުގެ ދިވެހިބަންގާލެއްގެ މުސާރައަކީ ކިހާވަރެެއް ؟


Switzerland ah othee naseebu athugai hifaathoa madukurun\nގޯލު ޖެހުމަށް ފަހު ސްވިޒްލެންޑް ޓީމުން އުފާ ފާޅު ކުރަނީ --ފޮޓޯ: ޔޫރޯ 2020\nތުރުކީ ބަލިކޮށް ސްވިޒްލެންޑުން މުބާރާތުގެ ދެވަނަ ބުރާއި ގާތަށް ޖެހިލައިފި އެވެ. ބަކު އޮލިމްޕިކް ސްޓޭޑިއަމްގައި ކުޅުނު މި މެޗު ސްވިޒްލެންޑުން ކާމިޔާބު ކުރީ 3-1 ގެ ނަތީޖާ އަކުންނެވެ.\nމިރޭގެ މެޗުގައި ސްވިޒްލެންޑުން ފުރަތަމަ ހާފުގައި ދެ ގޯލު ޖަހައި ރަނގަޅު ލީޑެއް ނަގާފައިވެ އެވެ. ފުރަތަމަ ގޯލު ސްވިޒްލެންޑަށް ކާމިޔާބު ކޮށްދިނީ މެޗުގެ ހަވަނަ މިނެޓުގައި ހަރިސް ސެފެރޯވިޗް އެވެ. ހަރިސް މި ލަނޑު ޖަހާފައި ވަނީ ސްޓީވަން ޒޫބެއާ ދިން ބޯޅައެއް އޭރިއާ ބޭރުގައި ހުރެފައި ގޯލުގެ ދުރު ކަނަށް ޖަހައިގެންނެވެ. ދެވަނަ ގޯލު ޖެހުމަށް ވެސް ފުރުސަތު ތަނަވަސް ކޮށްދިނީ ޒޫބެއާ އެވެ. މެޗުގެ 26 ވަނަ މިނެޓު އޭރިއާ ބޭރުގައި ހުރެފައި ޒެރްޑަން ޝަގީރީ މި ބޯޅަ ފޮނުވާލީ ތުރުކީ ގޯލުގެ މަތީ ކަނަށެވެ.\nދެވަނަ ހާފު ފަށާއިގެން މާ ގިނަ އިރެއް ނުވެ ތުރުކީން ވަނީ ގޯލެއް ޖަހާފަ އެވެ. މި ގޯލު އެޓީމަށް ކާމިޔާބު ކޮށްދިނީ އިރްފާން ޗޭން ކަވޭޗީ އެވެ. އޭރިއާ ބޭރުން ޖެހި މި ބޯޅަ މަތަ ކުރުމުގައި ސްވިޒްލެންޑުގެ ކީޕަރަށަ ނާކާމިޔާބުވީއެވެ.\nނަމަވެސް އޭގެ އިރުކޮޅެއް ފަހުން ސްވިޒްލެންޑުން ވަނީ އިތުރުގޯލެއް ޖަހައި ލީޑު ފުޅާ ކޮށްފަ އެވެ. މިގޯލު ޖަހަންވެސް ފުރުސަތު ތަނަވަސް ކޮށްދިނީ ޒޫބެއާ އެވެ. ޝަގީރީ ފޮނުވާލި މި ބޯޅަ ވަނީ ތުރުކީ ގޯލުގެ މަތީ ކަނަށެވެ.\nދެ ޓީމުން ވެސް ގިނަ ހަމަލާ ތަކެއް އުފެއްދި މި މެޗުގައި ރަނގަޅަށް ކުޅެފައި ވަނީ ސްވިޒްލެންޑު ޓީމުންނެވެ. ނަމަވެސް ފަސް ގޯލުގެ ތަފާތުން މޮޅު ނުވެވި އެ ޓީމު އޮތީ ގްރޫޕުގެ ތިން ވަނައިގަ އެވެ. ހުރިހާ މެޗަކުން މޮޅުވެ އިޓަލީ އެއްވަނައިގައި އޮތް އިރު، ވޭލްސް އޮތީ ދެ ވަނައިގަ އެވެ. މެޗަކުން މޮޅު ނުވެ ތުރުކީ އޮތީ ގްރޫޕް އޭގެ ފުލުގަ އެވެ.\nގަދަ ދެވަނައިން ފުރުސަތު ނުލިބުނު ނަމަވެސް ސްވިޒްލެންޑަށް ދެވަނަ ބުރަށް ދިއުމުގެ ފުރުސަތު އަދި އެބަ އޮތެވެ. އެއީ ތިން ވަނައިގައި ހިމެނޭ ގަދަ ހަތަރު ޓީމުގެ ތެރޭގައި ހިމެނުމެވެ. މިހާރުގެ ނަތީޖާ ތަކަށް ބަލާއިރު ތިން ވަނައިގައި އޮތް ޓީމު ތަކުން އެންމެ އުހުގައި އޮތީ ސްވިޒްލެންޑެވެ. ނަމަވެސް ސްވިޒްލެންޑަށް ދެވަނަ ބުރަށް ދެވޭނެކަން ޔަގީން ވާނީ ގްރޫޕް ސްޓޭޖުގެ މެޗުތައް ކުޅެ ނިމުމުންނެވެ. އެހެން ކަމުން މިހާރު ސްވިޒްލެންޑަށް އޮތީ ދެން ހުރި މެޗުތައް ނިމެންދެން ނަސީބު އަތުގައި ހިފާތޯ ބަލަން ތިބުމެވެ.


Mohamed Shafiu: ރަސޫލުﷲ ޞައްލަﷲ ޢަލައިހި ވަސައްލަމް އުފަންވެވަޑައިގަތުމުގެ ކުރީގައި ރޫމީންގެ ހާލަތު\nރަސޫލުﷲ ޞައްލަﷲ ޢަލައިހި ވަސައްލަމް އުފަންވެވަޑައިގަތުމުގެ ކުރީގައި ރޫމީންގެ ހާލަތު\nމީލާދީ ސަނަތުން 523 ގައި ނަޖްރާނީ މަސީޙީންގެ މައްޗަށް ޔަހޫދީ ޛޫ ނަވާސްގެ ކޮމާންޑަރުކަމުގެ ދަށުގައި ގަދަފަދަ ހަމަލާއެއް ދިނެވެ. އަދި ގަދަކަމުން މަސީޙީދީނުން އެމީހުން އަނބުރާލުމަށް މަސައްކަތްކުރިއެވެ. އަދި އެމީހުން ދީން ދޫކޮށްލުމަށް އިންކާރު ކުރި ހިނދު ކަންޒެއް ކޮނެ ދަރުއަޅައި ރޯކޮށް އެ އަލިފާންގަނޑުގެ ތެރެއަށް ދީންދޫކޮށް ކާފިރުނުވި އެންމެން އަޅައިލިއެވެ. ކީރިތި ﷲ އަލްބުރޫޖު ސޫރަތުގައި މިވާހަކަ ބަޔާންކުރައްވާ ވަޙީކުރައްވާފައިވެއެވެ. (سورة البروج 4-7)\nقُتِلَ أَصْحَابُ الأُخْدُودِ (4) النَّارِ ذَاتِ الْوَقُودِ (5) إِذْ هُمْ عَلَيْهَا قُعُودٌ (6) وَهُمْ عَلَى مَا يَفْعَلُونَ بِالْمُؤْمِنِينَ شُهُودٌ (7)\nމާނަ: "ވަޅުގަނޑުގެ އަހުލުވެރިންނަށް ލަޢުނަތް ލެއްވިއެވެ. (އެވަޅުގަނޑަކީ) ދަރުއަޅައި ރޯކޮށްފައިވާ އަލިފާންގަނޑެކެވެ. އެއުރެން އޭގެ ކައިރީގައި އިށިއިނދެ ތިބި ހިނދެވެ. މުއުމިނުންނަށް، އެއުރެން ކަންތައްކުރާގޮތް އެއުރެން ދެކެން ތިބ ޙާލުގައެވެ"\nނަޞްރާންނީންނަށް މި ބޮޑު އަނިޔާއާއި ޢަޛާބު ދިން ހިނދު ރޫމީ އަންބަރާޠޫރު ޢަރަބި ރަށްތައް ފަތަޙަކުރިއެވެ. އަދި ޙަބަޝީން ހަނގުރާމައަށް ލެންބިއެވެ. އަދި ކަނޑުގެ ލަޝްކަރެއް ތައްޔާރުކުރިއެވެ.\nރޫމީ ރަސްރަސްކަލުންގެ ޙަމަލާތައް ދޭތެރެދޭތެރެއިން ފާރިސީންނާއި ފާރިސީންގެ ބާރުގެ ދަށުގައިވާ ރަށްރަށަށްވެސް އަންނަމުންދިޔައެވެ. ފާރިސީންގެ މައްޗަށް ރޫމީން ހޯދި ކާމިޔާބީގެ ވާހަކަ ކީރިތި ޤުރުއާނުގައިވެސް ﷲ ސުބުޙާނަހޫ ވަތަޢާލާ ބަޔާންކުރައްވާފައިވެއެވެ. އަދި މައްކާގައި ތިބި މުސްލިމުން މިކަމާ އުފާކޮށް އުޅުނެވެ. އެއީ މީލާދީން 622 އާއި 628 އާ ދެމެދުއެވެ. ހިޖުރައިން5ވަނަ އަހަރުއެވެ. ނުވަތަ ރަސޫލުﷲ ޞައްލަﷲ ޢަލައިހި ވަސައްލަމް ރަސޫލުކަމައިގެން ފޮނުއްވުމުގެ 12 އަހަރު ފަހުންނެވެ.\nPosted by Mohamed Shafiu at 11:14 AM\nLabels: އިސްލާމީ ތާރީޚް, ތާރީޚް


ބޮޑު އީދުގައި މީދޫއަށް “ބިދަބިން” އަރަނީ! – Haftha\nFri,5June, 2020, 2:42 am\nބޮޑު އީދުގައި މީދޫއަށް “ބިދަބިން” އަރަނީ!\nމިއަހަރުގެ ބޮޑު އީދު މިއޮތީ ބޯމަތިވެފަ އެވެ. އީދުގެ ފޯރިގަދަ ކުރަން ރަށްރަށުން ދަނީ ތައްޔާރު ވަމުން ނެވެ. މަޝްހޫރު ފަންނާނުންނާއި ގުރޫޕްތަކަށް ޑިމާންޑު މިވަނީ ބޮޑުވެފަ އެވެ. އެހެން ކަމުން މި އީދު ފާހަގަކުރަން ދާނެ ރަށެއް ނިންމަން މިވަނީ ދަތިވެފަ އެވެ.\nއެނގޭހާ ވެސް އެއްޗަކީ ދ. މީދޫގައި މިފަހަރުގެ އީދު ތަފާތު ވާނެ ކަމެވެ. ފޯރިއާ މެދު ސުވާލެއް ނެތެވެ. ސަބަބަކީ ބޮޑު އީދަށް އެރަށަށް “ބިދަބިން” އަރާނެ ކަމެވެ. ރާއްޖޭގައި ނަގާކިޔާ ޒުވާން ބޮޑުބެރު ގުރޫޕް، ބިދަބިންގެ އަޑު ގަދަވާނެ އެވެ.\nމީދޫ ކައުންސިލުން މިއަހަރު ފާހަގަކުރާ ބޮޑު އީދުގެ ހަރަކާތްތަކުގައި ބިދަބިން ގެންދިއުމަށް މިހާރު ވަނީ އެކަމާ ގުޅޭ އެއްބަސްވުމުގައި ވެސް ސޮއިކޮށްފަ އެވެ.\nއެގޮތުން މޯލްޑިވިއަން އައިޑޮލް ސީޒަން ދޭކުން ދިވެހިންގެ ހިތްތައް އަތުލި ކުޑަ ނަމަވެސް ވަރުގަދަ އަޑުގެ ވެރިޔާ، މުހައްމަދު ރީހާން އާއި ލަވަކިޔުމާއި ނެށުމުގެ ތަޖުރިބާގައި ދެވަނަ އެއް ނެތް އަލީ އަހްސަން (ހޯރަ އައްޔަ)ގެ އިތުރުން މި އީދުގައި ބިދަބިންއާއެކު ރާއްޖޭގައި ނަގާ ކިޔާ ތަފާތު ދެ އަޑެއް އިވިގެންދާނެ އެވެ.\nއެއީ ބޮޑުބެރުގައި ފާހަގަކޮށްލެވޭ ދެ ފަންނާނުން ކަމަށްވާ، މޯލްޑިވިއަން އައިޑޮލްއިން ބޮޑު މަގުބޫލު ކަމެއް ލިބުނު އަދި ވަރުގަދަ އަޑުގެ ވެރިޔާ ނައުޝާދް ލަތީފް (ޒަރޭ) އަދި ބޮޑުބެރުގައި މަޝްހޫރު އަޑުގެ ވެރިޔާ އަބްދުﷲ މުރުޝިދް (ލާރާ) އެވެ.\nބިދަބިން ބޮޑުބެރު ގްރޫޕުގެ މެނޭޖަރު މުހައްމަދު އާސިމް (އާއްކޮ) ބުނީ އެ ގުރޫޕްގެ އެއް ހުންގާނު އަދި ބޮޑުބެރުގައި ދެވަނަ އެއް ނެތް ހޯރަ އައްޔަގެ ވަރަށް ފުރިހަމަ ސަގާފީ ހަރަކާތްތައް ވެސް މީދޫގައި ފެނިގެންދާނެ ކަމަށެވެ.\nބިދަބިން އަކީ ބޮޑުބެރުގެ އިތުރުން ސަގާފީ އެކިކަހަލަ ހަރަކާތްތަކުގައި ވެސް ރާއްޖޭައި ނަގާ ކިޔާ އެއް ގުރޫޕެވެ. އެގޮތުން މި އީދުގައި އެ ގުރޫޕުން ތައާރަފްކޮށްފައިވާ ޕެކޭޖުގައި ވެސް ސަގާފީ އެތައް އައިޓަމްތަކާއި ޒަމާނީ ލަވަތަކެއް ހިމަނާފައިވާނެ ކަމަށް އާއްކޮ މައުލޫމާތުދެ އެވެ.\nމި އީދުގެ ފޯރި އިތުރަށް ގަދަ ކުރަން ބިދަބިން ނުގެންދާންވީ ސަބަބެއް ނެތެވެ. އެހެންކަމުން، މީގައި އިތުރު ވާހަކައެއް ދައްކާކަށް ނެތީމެވެ. ފޯރިގަދަ ވާނެ ކަމާމެދު ޝައްކެއް ވެސް ނުކުރަމެވެ. ބިދަބިންގެ އީދު ޕެކޭޖްތަކަށް ބުކިން ހެއްދެވުމަށް 9105525 އަށް ގުޅާލާށެވެ.


FAM ge bodu mashroou thakeh Korea ge kunfunyakah - vNews.mv\nއެފްއޭއެމް އާއި ސްކައިވިންގް ގްލޯބަލްއާ ދެމެދު އެއްބަސްވުމުގައި ސޮއިކުރުން\nއެފްއޭއެމުގެ ބޮޑު މަޝްރޫއުތަކެއް ކޮރެއާގެ ކުންފުންޏަކާއި ހަވާލުކޮށްފި\nއައްފާން މުހައްމަދު Male' | 03 March 2020, 01:06\nފުޓުބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) ގެ މައި އޮފީސްހުރި ބިމުގައި 20 ފަންގިފިލާގެ އިމާރާތެއް އެޅުމަށާއި އަދި ރާއްޖޭގެ ފުޓުބޯޅައަށް ބޮޑު ކުރިއެރުމެށް ގެނެސްދޭނެ އިތުރު ދެ މަޝްރޫއެއް ހިންގުމަށް އެފްއޭއެމް އާއި ދެކުނު ކޮރެއާގެ ސްކައިވިންޑް ގްލޯބަލް އާއި ދެމެދު އެއްބަސްވުމެއްގައި ސޮއިކޮށްފިއެވެ.\nއެފްއޭއެމްގެ ފަރާތުން މި އެއްބަސްވުމުގައި ސޮއިކުރެއްވީ އެފްއޭއެމްގެ ރައީސް ބައްސާމް އަދީލް ޖަލީލެވެ. އަދި ސްކައިވިންޑްގެ ގްޅޯބަލްގެ ފަރާތުން ސޮއި ކުރެެއްވީ އެ ކުންފުނީގެ ޗެއާމަން ޕާރކް ޗެންޔޮންގްއެވެ.\nމި އެއްބަސްވުމުގައި ރާއްޖޭގެ ފުޓުބޯޅައަށް ބޮޑު ކުރިއެރުމެއް އަންނާނެ3މަޝްރޫޢުގައި ހިމެނިފައިވެއެވެ. އެގޮތުން އެންމެ ފާހަގަކޮށްލެވެނީ އެފްއޭއެމްގެ މައި އިދާރާގައި 20 ފަންގިފިލާގެ އިމާރާތެއް އެޅުމަށް ހިމެނިފައި އޮތުމެވެ.\nއެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވީ ކުރިއަށް އޮތް ފަސް ވަރަކަށް މަސް ތެރޭ މި ޕްރޮޖެކްޓުގެ އަމަލީ މަސަތްކަތް ފެށިގެންދާނެ ކަމަށެވެ. އަދި ކޮރެއާ ކުންފުނީގެ އަމިއްލަ ތަކެތީގައި ކުރަން ނިންމާފައިވާ މި މަސަތްކަތަށް 17 މިލިއަން ޑޮލަރާ ގާތްކުރާހާ އަދަދެއް ހަރަދުވާނެ ކަމަށާއި މިއީ އިންޓަރެސްޓް ފްރީ ލޯނެއްގެ ދަށުން ހިންގާ މަޝްރޫއެއް ކަމަށް ބައްސާމް ވިދާޅުވި އެވެ. ބައްސާމް އިތުރަށް ވިދާޅުވީ ލޯނަށް އަނބުރާ ދައްކާ ފައިސާ ހޯދުމަށް އަލަށް އިމާރާތް ކުރާ ތަނުން އެ އިދާރާ އަށް އާމްދަނީ ލިބޭނެ ގޮތް ހަމަޖައްސަވާނެ ކަމަށާއި އިމާރާތުގެ މަސަތްކަތް ނިމޭތާ ފަސް އަހަރު ތެރޭ ލޯނު މުޅިން ދައްކާ ނިންމާލެވޭނެ ކަމަށެވެ.\nމީގެ އިތުރުން ސްކައިވިންޑް ގޯލްބަލްއާ އެފްއޭއެމްއާ ދެމެދު ވެވުނު އެއްބަސްވުމުގެ ދަށުން ހިއްކި ބިމުގައި (އެފްއޭއެމްގެ ޓާރފް ދަނޑުގެ ފަހަތުގައި އޮންނަ ވެލި ދަނޑު) ގައި ހަތަރު ބުރީގެ ފުޓްސަލް އެރީނާއެއް ވެސް އެޅުމަށް ވަނީ ނިންމައިފައެވެ. ބައްސާމް ވިދާޅުވީ ހިއްކި ބިން ސަރަހައްދުގައި އެޅޭ ހަތަރު ބުރީގެ އިންޑޯ ފުޓުސަލް އިމާރާތުގެ އެއް ފަންގިފިލާގައި އިންޓަރނޭޝަނަލް ފުޓުސަލް މުބާރާތެއް ބޭއްވޭނެ ވަރަށް ތަރައްގީކުރެވޭނެ ކަމަށެވެ. އަދި އެފްއޭއެމްގެ އަމާޒަކީ ފުޓުސަލް ލީގެއް ރާއްޖޭގައި ފެށުން ކަމަށާއި، ފުޓުބޯޅަ އާއި ފުޓުސަލް އެކުވެފައި އޮންނަ އޮތުން މި އިމާރާތުގެ ސަބަބުން ބަދަލުވެގެން ދާނެ ކަމަށާއި ޓްރެއިނިން ހިދުމަތް ލިބޭ ސެންޓަރެއްގެ އިތުރުން މި އެރީނާގައި އެފްއޭއެމް އަށް އާމްދަނީ ހޯދޭނެ ވަސީލަތްތައް ގާއިމްކުރާނެ ކަމަށް ބައްސާމް ވިދާޅުވި އެވެ.\nއެފްއޭއެމް އިން މިއަދު ކޮރެއާ ކުންފުންޏާއެކު އެއްބަސްވި ތިންވަނަ މަޝްރޫޢަކީ ރާއްޖޭގެ އެކި ސަރަހައްދުތަކުގައި 20 އާޓިފިޝަލް ގްރާސް ފުޓްބޯޅަ ދަނޑުތައް ތަރައްގީ ކުރުމެވެ. އެފްއޭއެމް އިން މައުލޫމާތު ދިން ގޮތުގައި މި ޕްރޮޖެކްޓުގެ މަސައްކަތް ކުރިއަށް އޮތް 77 ދުވަސް ތެރޭ ފެށި އަދި އޭގެ ފަހުން ކޮންމެ މަހަކު ދަނޑެއް ތަރައްގީކޮށް ހުޅުވާލެވޭ ވަރުވާނެއެވެ. އަދި މި 20 ދަނޑުގެ ތެރެއިން ތިން ދަނޑަކީ މާލެ އާއި ވިލިމާލެ އަދި ހުޅުމާލޭގައި ތަރައްގީ ކުރާ ދަނޑުތައް ކަމަށާއި ބާކީ 17 ދަނޑު އަޅާނީ އަތޮޅު ތެރޭ ރަށްތަކުގައި ކަމަށެވެ. އަދި މި ދަނޑުތައް އަޅާ ރަށްތައް ނިންމާނީ ސްޕޯޓްސް މިނިސްޓްރީއާ މަޝްވަރާކުރުމަށް ފަހު ކަމަށް އެފްއޭއެމް އިން މައުލޫމާތުއެވެ.\nކޮރެޔާގެ ސްކައި ވިންޑް އާއެކު ކުރެވޭ މަސައްކަތްތަކުގެ ވިސްނުން ހުރި ގޮތް އޭޕްރީލް 18 ވަނަ ދުވަހު ބާއްވާ އެފްއޭއެމް އެވޯޑް ހަފްލާގައި އިއުލާން ކުރާނެ ކަމަށް އެފްއޭއެމް އިން ވަނީ ބުނެފައެވެ.\nބައްސާމް އަދީލް ޖަލީލް ފުޓްބޯޅަ އެފްއޭއެމް ކުޅިވަރު


SunOnline: Raees Nasheedh ge gaanoonee vakeelakah kokko Nazim\nރައީސް ނަޝީދުގެ ވަކީލަކަށް ކޮއްކޮ ނާޒިމް\nޢަބްދުﷲ މާއިން މުޙައްމަދު 05 Aug 2021, 10:16\nނާޒިމް ސައްތާރު -- ފޮޓޯ ޓްވީޓާ\nމަޖިލިސް ރައީސް މުހައްމަދު ނަޝީދުގެ ގާނޫނީ ވަކީލަކަށް ނާޒިމް އަބްދުއްސައްތާރު ހަމަޖައްސައިދިނުމަށް އެދިވަޑައިގެންފިއެވެ.\nރައީސް ނަޝީދުގެ ފަރާތުން ޕީޖީ އޮފީހަށް ފޮނުވި ސިޓީއެއްގައި ވާގޮތުން ރައީސް ނަޝީދުގެ ބަޔާނެއް މުހިންމު ކަމަށް ޕްރޮސެކިއުޓާ ޖެނެރަލް ހުސައިން ޝަމީމް މީޑިޔާގައި ވިދާޅުވެފައި ވާތީ ގާނޫނީ ވަކީލެއް ހަމަޖައްސައިދިނުމަށް ރައީސް ނަޝީދު ވަނީ އެދިފައިވެއެވެ.\nއެގޮތުން ރައީސް ނަޝީދުގެ ފަރާތުން ވަކީލެއްގެ ގޮތުގައި ހަމަޖައްސަވައިދިނުމަށް އެދިފައިވަނީ އެމަނިކުފާނުގެ ކޮއްކޮ އަދި މަޝްހޫރު ގާނޫނީ ވަކީލު އަހްމަދު ނާޒިމް އަބްދުއްސައްތާރެވެ.\nރައީސް ނަޝީދުގެ ވަކީލަކަށް އައްޔަނުކުރެއްވުމާ ގުޅިގެން ނާޒިމް "ސަން" އަށް ވިދާޅުވީ އެ މައްސަލައިގައި ރައީސް ނަޝީދުގެ ވަކީލުގެ ގޮތުގައި އައްޔަނުކުރެއްވިޔަސް އަދި ވަކި އެއްޗެއް ހާމަކުރަން ނޭދޭ ކަމަށެވެ. އަދި ރައީސް ނަޝިދަށް އަމާޒުކޮށް ދިން ހަމަލާއާ ގުޅިގެން އެމަނިކުފާނު ތަހުގީގަށް ބަޔާނެއް ދެއްވަން ނިންމަވާފައިވާކަމެއް އަދި ނޫންކަމެއްވެސް އަދި ވިދާޅުވެފައި ނުވާކަމަށް ނާޒިމް ވިދާޅުވިއެވެ.\n"އަދި ނުނިންމާ އިނގޭތޯ، ތަހުގީގަށް ބަޔާންދިނުމާ ގުޅޭގޮތުން ވަކި ގޮތެއް،" ނާޒިމް ވިދާޅުވިއެވެ.\nރައީސް ނަޝީދަށް އަމާޒުކޮށް ދިން ހަމަލާގެ ތަހުގީގާއި ގުޅިގެން ހަތަރު މީހެއްގެ މައްޗަށް މިހާތަނަށް ވަނީ ދައުވާ އުފުލައިފައެވެ. އޭގެ ތެރެއިން ބޮން ގޮއްވާލަން ރިމޯޓަށް ފިއްތާލިކަމަށް ތުހުމަތުކުރެވޭ އަދުހަމް އަހުމަދު ރަޝީދު ހިމެނެއެވެ. އޭގެ އިތުރުން ދެން ދައުވާ އުފުލާފައި ވަނީ:\nމުޖާޒް އަހްމަދު، މއ. ފޭރުގެ\nތަހުމީން އަހްމަދު، ގއ. ގޮނޑޭ، ފޮޅޭމާ\nއަލީ ހައިޝަމް، ނ. މަނަދޫ، ނޫރީގެ\nއެ މައްސަލައިގެ ދެން ދައުވާ އުފުލަން ޕީޖީ އޮފީހަށް ފޮނުވާފައިވާ އަހުމަދު ފާތިހު، ލ. ގަން، ދުންފިނިއުފާއަށް އަދި ދައުވާކުރެވެން ނެތްކަމަށް ޕީޖީއިން ވަނީ މިދިޔަ އަންގާރަ ދުވަހު އޮތް ނޫސްވެރިންގެ ބައްދަލުވުމުގައި ވިދާޅުވެފައެވެ.\nއެކަމާ ގުޅިގެންވެސް ނާޒިމް ވިދާޅުވީ އަދި ވަކި އެއްޗެއް ރައީސް ނަޝީދުގެ ފަރާތުން ބުނަން ބޭނުންނުވާކަމަށެވެ. އަދި ޕީޖީއިން މައްސަލައިގައި އަމަލުކުރަމުންދާ ގޮތާ މެދުގައިވެސް ވަކި އެއްޗެއް އަދި ބުނަން ބޭނުންނުވާ ކަމަށެވެ.\n"ޕީޖީއިން މައުލޫމާތު ހިއްސާކުރަމުންދާ ވަރަކަށް ބަލާފަ، ދެން އެއްޗެއް ވިދާޅުވެވޭނީ،" ނާޒިމް ވިދާޅުވިއެވެ.\nރައީސް ނަޝީދަށް އަމާޒުކޮށްގެން މެއި ހަވަނަ ދުވަހު ދިން ބޮމުގެ ހަމަލާއައި ގުޅިގެން ބޭއްވި ނޫސްވެރިންގެ ބައްދަލުވުމެއްގައި ރައީސް ނަޝީދުގެ ބަޔާނެއް ނުލިބޭކަމަށާއި ރައީސް ނަޝީދުގެ ފަރާތުން ބަޔާނެއް ލިބުމަކީ ވަރަށް މުހިންމު ކަމެއްކަމަށް ޕްރޮސެކިއުޓާ ޖެނެރަލް ހުސައިން ޝަމީމް ވަނީ ވިދާޅުވެފައެވެ.\n"ގައުމީ މަޖިލީހުގެ އިންތިޚާބަށް ނަޝީދު ނުފޫޒު ފޯރުވާ"


Mission Impossible7Nereynee Anna Aharu - Vaguthu\nޓޮމް ކުރޫޒްގެ ”މިޝަން އިންޕޮސިބަލް“ ފިލްމުތަކަކީ ގިނަބައެއްގެ ސަމާލުކަން ހޯދާފައިވާ ފިލްމުތަކެކެވެ. މިހާތަނަށް މީގެ ހަ ފިލްމެއް ނެރެފައިވާއިރު ހުރިހާ ފިލްމެއްގެ މައިގަނޑު ރޯލުން ފެނިގެން ދަނީ ޓޮމް ކުރޫޒް އެވެ. އަދި އޭނާ އަކީ މި ފިލްމް ތަކުގެ ޕްރޮޑިއުސަރުވެސްމެއެވެ. މީގެ އާ ފިލްމުގެ ޝޫޓިން މިހާރު ކުރިޔަށްދާކަން ފާހަގަ ކުރެވެއެވެ.\nކޮވިޑް-19 އާއި ގުޅިގެން މިޝަން އިންޕޮސިބަލްގެ ޝޫޓިން ހުއްޓާލާފައިވާއިރު އޭގެ ޝޫޓިން ކުރިޔަށް ގެންދިޔައީވެސް ވަރަށް ސެކިއުރިޓީ ވަރުގަދަކޮށްކަން ފާހަގަ ކުރެވެއެވެ. ނަމަވެސް ޔޫރަޕްގެ ޤައުމުތަކުގައި ކޮވިޑްގެ ހާލަތު ގޯސްވާން ފެށުމުން ފިލްމުގެ ޝޫޓިން ހުއްޓާލާފައި ވަނިކޮށް އަލުން ވަނީ ޝޫޓިން ފަށާފަ އެވެ.\nމިޝަން އިންޕޮސިބަލް7ގައި ފެނިގެންދާނެ ތަރިންގެ ތެރޭގައި ރެބެކާ ފަރގަސަން، ވެނެސަރ ކާބީ، ސައިމަން ޕެގް، ވިންގ ރޭމްސް، އަދި ވިލަންއެއްގެ ގޮތުން ފެއްނާނީ އިސާއީ މޮރަލްސް އެވެ.\nގިނަ ދުވަސްތަކެއް ވަންދެން މި ފިލްމުގެ ޝޫޓިން މެދުކަނޑާލާފައި މިހާރު އަލުން ފިލްމުގެ ޝޫޓިން ފަށައިގެން ކުރިއަށް ގެންދާއިރު މި ފިލްމުގެ ޝޫޓިންގެ ތެރޭގައި ނަގާފައިވާ ފޮޓޯތައް މީސްމީޑިޔާގައި ދައުރުވަމުންދާކަން ފާހަގަ ކުރެވެއެވެ.\nމި ފިލްމުގެ ޑައިރެކްޓަރ ކްރިސްޓޮފްރ މެކްކުއަރީ ވަނީ ދާދިފަހުން މި ފިލްމުގެ ޝޫޓިންގެ ތެރޭގައި ނަގާފައިވާ ފޮޓޯއެއް އޭނާގެ އިންސްޓަގްރާމުގައި ހިއްސާކޮށްފަ އެވެ. އޭނާ ބުނީ އެމްއައި7 ގެ ޝޫޓިން މިހާރު ކުރިޔަށް ދާކަމަށް ބުނެ އެމްއައި8 ގެ ވެސް ޓެގް ކޮށްފައެވެ. އެމްއައި8 ގެ ޝޫޓިން ފެށޭ ތާރީހެއް އޭނާ ހާމަކޮށްފައި ނުވެއެވެ.\nއޮކްޓޯބަރ 5, 2021 21:05\nމިޝަން އި ން ޕޮސިބަލް“


"ބޯލެ ޗޫޅިޔާ" ގެ ޑައިރެކްޓަރު ޝަމަސް (ކ) އާއި ނަވާޒުއްދީނާ އެކު ތަމަންނާ.\n16 ޖުލައި 2019 - 07:31\nއަންނަ މަހު ރިލީޒްކުރާ ފިލްމު "ބަތުލާ ހައުސް" ގައި ހިމެނޭ ނޯރާ ފަތެހީގެ އައިޓަމް ލަވަ "އޮ ސާކީ ސާކީ" ދައްކާލައިފި އެވެ.\nޖޯން އަބްރަހަމް އާއި މުރުނާލް ތާކޫރު ލީޑް ރޯލު ކުޅޭ މި އެކްޝަން ތުރިލާގައި ހިމެނޭ އައިޓަމް ލަވަ އަކީ 2004 ގައި ނުކުތް ފިލްމު "މުސާފިރު" ގައި ހިމެނޭ ލަވައިގެ އާ ވާޝަނެކެވެ. އާ ލަވައިގެ މިއުޒިކާ ތަނިޝްގް ބަގްޗީ ކުޅެފައިވާ އިރު، ލަވަ ކިޔާފައި ވަނީ ނޭހާ ކައްކަރާއި ތުލްސީ ކުމާރުގެ އިތުރުން ބީ ޕްރާކެވެ.\n"އޮ ސާކީ ސާކީ" ގެ އޮރިޖިނަލް ލަވަ ވިޝާލް-ޝޭކަރުގެ މިއުޒިކަށް ހަދާފައިވާ އިރު، އެ ލަވަ ކިޔާފައިވާ ސުނީދީ ޗޯހަން އާއި ސުކްވިންދަރު ސިންގެވެ.\nIt's finally out! setting your screens on fire once again with #OSakiSaki! Song out now: https://t.co/c6HoI90Ige\n@TSeries @nikkhiladvani @itsBhushanKumar @EmmayEntertain @iAmNehaKakkar @TulsikumarTK @iamDivyaKhosla @tanishkbagchi @writish @TheJohnAbraham @mrunal0801 pic.twitter.com/TyQBaZ8Hzr\n"ބަތުލާ ހައުސް" ގައި ހިމެނޭ ލަވައަކީ މިދިޔަ އަހަރު ރިލީޒް ކުރި ޖޯންގެ "ސަތިޔަމޭވް ޖަޔަތޭ" ގައި ވެސް ނޯރާ ފެނިގެން ދިޔަ "ދިލްބަރު" ކަހަލަ ފޯރި ގަދަ އަދި ކުލަގަދަ ލަވައެކެވެ.\nނިކިލް އަދުވާނީ ޑައިރެކްޓްކޮށްފައިވާ ފިލްމު ސިނަމާތަކަށް އަންނާނީ އަންނަ މަހުގެ 15 ގަ އެވެ.\nއަނެއްކާ ވެސް ނީނާ އާއި ގަޖްރާޖް\nމިދިޔަ އަހަރު ރިލީޒް ކުރި ފިލްމު "ބަދާއީ ހޯ" ގައި އަޔޫޝްމަން ކުރާނާގެ މައިންބަފައިންގެ ރޯލް ކުޅުނު ނީނާ ގުޕްތާ އާއި ގަޖްރާޖް ރާއޯ އަނެއްކާ ވެސް ހަމަ އަޔޫޝްމަންގެ މައިންބަފައިންގެ ރޯލް ކުޅެން ސޮއިކޮށްފި އެވެ.\nމި ފަހަރު ދެ ތަރިން ސޮއިކޮށްފައި ވަނީ 2017 ގައި ރިލީޒް ކުރި އަޔޫޝްމަންގެ "ޝުބް މަންގަލް ސާވްދާން" ގެ ދެވަނަ ބައި "ޝުބް މަންގަލް ޒާދާ ސާވްދާން" އަށެވެ. ޑައިރެކްޓަރު އާނަންދު އެލް ރާއީ ޕްރޮޑިއުސް ކުރާ މި ފިލްމަކީ ހިތޭޝް ކެވަލަޔާ ޑައިރެކްޓް ކުރާ ފިލްމެކެވެ.\nފިލްމު ސިނަމާތަކަށް އަންނާނީ އަންނަ އަހަރުގެ ފެބްރުއަރީ މަހުގެ 14 ގަ އެވެ.\nނަވާޒުއްދީންގެ ރެޕް ލަވައެއް\nމި މަހުގެ 25 ގައި ރާޖަސްތާނުގައި ޝޫޓިން ފަށާ ފިލްމު "ބޯލެ ޗޫޅިޔާން" އަށް ފިލްމުގެ ބަތަލު ނަވާޒުއްދީން ސިއްދީގީ ރެޕް ލަވައެއް ރެކޯޑްކޮށްފި އެވެ.\nކުމާރު ޅެން ހަދާފައިވާ އަދި "ސްވިގީ ޗޫޅިޔާ" ގެ ނަން ދީފައިވާ ލަވައިގެ މިއުޒިކް ހަދާފައި ވަނީ ސަނީ އާއި އިންދަރު ބަވްރާ އެވެ. ލަވައިގެ ރެކޯޑިންގެ ތެރެއިން ނަގާފައިވާ ވީޑިއޯއެއް ވެސް ވަނީ ޓްވިޓާގައި ދައްކާލައިފަ އެވެ.\n"ބޯލެ ޗޫޅިޔާ" އަކީ ނަވާޒުއްދީންގެ ކޮއްކޮ ޝަމަސް ނަވާބް ސިއްދީގީ ޑައިރެކްޓް ކުރާ ލޯބީގެ ފިލްމެކެވެ. މި ފިލްމުގެ ބަތަލާއަކަށް މިހާރު ހަމަޖައްސާފައި ވަނީ ތަމަންނާ ބާޓިއާ އެވެ. ކުރިން ފިލްމަށް ސޮއި ކުރި ބަތަލާ މޯނީ ރޯއި ވަނީ ފަހުން ފިލްމު ދޫކޮށްލައިފަ އެވެ.\n"ސުޕަ 30" ލީކްކޮށްލައިފި\nމިދިޔަ ހުކުރު ދުވަހު ރިލީޒްކުރި ރިތިކް ރޯޝަންގެ ފިލްމު "ސުޕަ 30" ލީކްކޮށްލައިފި އެވެ.\nއިންޓަނެޓްގައި ފިލްމު ލީކްކޮށްލާފައި ވަނީ މި އަހަރު ރިލީޒް ކުރި ބައެއް އެހެން ފިލްމުތައް ވެސް ލީކްކޮށްލި ޓަމިލްރޮކާޒް އިންނެވެ.\n"ސުޕަ 30" އަކީ އިންޑިއާގެ ހިސާބު އިލްމުވެރިޔާ އާނަންދު ކުމާރުގެ ރޯލް ރިތިކް ކުޅެފައިވާ ބައޮޕިކެކެވެ. ވިކާސް ބާލް ޑައިރެކްޓްކޮށްފައިވާ ފިލްމުގެ ބަތަލާއަކީ މުރުނާލް ތާކޫރެވެ.\nފިލްމު ލީކްކޮށްލި އިރު، އިންޑިއާ އާއި އިންޑިއާ އިން ބޭރުގެ މާކެޓްތަކުން "ސުޕަ 30" އަށް ހޯމަ ދުވަހާ ހަމައަށް 47.37 ކްރޯޑް ރުޕީސް (7 މިލިއަން ޑޮލަރު) ގެ އާމްދަނީއެއް ލިބިފައިވެ އެވެ.\nރިތިކްގެ މޮޅު އެކްޓިންއެއް "ސުޕަ 30" އިން ފެނިގެން ދިޔަ ނަމަވެސް މިއީ އުންމީދު ކުރި ވަރުގެ ތަރުހީބެއް ބެލުންތެރިންގެ ފަރާތުން ލިބެމުން އަންނަ ފިލްމެއް ނޫނެވެ.\nއިތުރު ލިޔުންތައް ބޮލީވުޑް ބޮކްސް އޮފީސް ރިތިކް ރޯޝަން ޖޯން އެބްރަހަމް


Sarukaaru Gai Vazeefaa Huri Minvarakun MDP Memberun Ah Dheynan: Raees - Vaguthu\nއެމްޑީޕީގެ މެންބަރުންގެ މެދުގައި ވަޒީފާގެ މައްސަލަ ވަރަށް ބޮޑަށް އޮންނަ ކަމަށާއި ސަރުކާރުގައި ވަޒީފާ ހުރި މިންވަރަކުން އެމްޑީޕީގެ މެންބަރުންނަށް ވެސް ވަޒީފާ ދެވޭނެ ކަމަށް ރައީސް އިބްރާހިމް މުހައްމަދު ސޯލިހް ވިދާޅުވިއެވެ.\nމިއަދު މެންދުރުފަހު ކުރިއަށް ދިޔަ ނޫސްވެރިންގެ ބައްދަލުވުމުގައި ރައީސްއަށް ނޫސްވެރިޔަކު އަމާޒު ކުރި ސުވާލެއްގެ ޖަވާބުގައި އެމަނިކުފާނު ވިދާޅުވީ އެމްޑީޕީގެ މެންބަރުންނަށް މިހާތަނަށް އައި އިރު ވެސް ސަރުކާރުގެ ތެރެއިން ދެވެން އޮތް މިންވަރަށް ވަޒީފާ ދީފައިވާ ކަމަށެވެ. އިތުރަށް ވެސް ވަޒީފާ ދިނުމުގައި ޖާގަ އޮތް މިންވަރަކުން ދިނުމަށް ބައްލަވާނެ ކަމަށް ރައީސް ވިދާޅުވިއެވެ.\n"އެމްޑީޕީގެ ތެރޭގައި ވަޒީފާގެ ކަންބޮޑުވުން އެބަ އޮތް. އެމްޑީޕީއަށް ނިސްބަތްވާ ބައެއް ފަރާތްތަކަށް ވަޒީފާ ނުލިބިގެން އެކަމުގެ ކަންބޮޑުވުން ފާހަގަކުރޭ. އެހެން ނަަމަވެސް ސަރުކާރުގެ ތެރޭގައި ޖާގަ އޮތް މިންވަރު ބަލައި އަޅުގަނޑު ހިތުން ރަނގަޅު އަދަދެއް އެމްޑީޕީގެ މެންބަރުންނަށް މިހާރު ވެސް އޮންނާނީ ވަޒީފާ ދެވިފައި. ދެން އަދިވެސް އަޅުގަނޑު ބަލާނަން،" ރައީސް ވިދާޅުވިއެވެ.\nސަރުކާރުގެ ވަޒީފާތަކަށް އައްޔަން ކޮށްފައި ވަނީ ތައުލީމީ އަދި ތަޖުރިބާގެ ފެންވަރު ނެތް މީހުން ކަމަށް ފާހަގަކޮށް ނޫސްވެރިޔަކު ސުވާލެއް އަމާޒު ކުރުމުން އޭގެ ޖަވާބުގައި ރައީސް ވިދާޅުވީ ކުންފުނިތަކުގެ ބޯޑާއި މިނިސްޓްރީތަކުގެ އެންމެ އިސް މަޤާމަށް އައްޔަން ކޮށްފައި ވާނީ އެ ފެންވަރު ހުރި ބޭފުޅުން ކަމަށެވެ. އެހެން ވިޔަސް ތައުލީމާއި ތަޖުރިބާ މަދު ބައެއް ފަރާތްތަކަށް ވެސް ސަރުކާރުގެ ބައެއް ވަޒީފާ ޖާގަ އޮތް ވަރަކުން ދެވިފައި ވާނެ ކަމަށް އެމަނިކުފާނު ވިދާޅުވިއެވެ.\nއެމްޑީޕީގެ ސަރުކާރުގައި ސިޔާސީ މަޤާމުތައް މަދު ކުރައްވާނެ ކަމަށް ރައީސް ސޯލިހް އެންމެ ފުރަތަމަ ވިދާޅުވެފައިވީ ނަމަވެސް އެމްޑީޕީއާއި ވެރިކަން ކުރާ ކޯލިޝަންގައި ހިމެނޭ ސިޔާސީ ޕާޓީތަކުގެ ގިނަ އަދަދެއްގެ އެކްޓިވިސްޓުންނަށް ސަރުކާރުގެ ވަޒީފާ ހަމަޖައްސާފައިވާތީވެ ސަރުކާރަށް ވަރަށް ގިނަ ފާޑުކިއުންތައް ދަނީ އަމާޒުވަމުންނެވެ.\nއޭޕްރީލް 12, 2021 21:00\nހުންްނަ ގޮތްކުޑަކަން ދަ އުލަތުގެ މާލި އްޔާގަ އޮތި އްޔާ އޮތް އެއޗެ އްވެސް ބަހާހުސްކޮ އެރުވީ އާލިލާގެ މީހުނަށާ ރަހުމަތްތެރިންނަށާ ޕާރޓީގެމީހުނަޢް ލަދުހަތްހުރި އިންސާނެ އްނަމަ މިހާރު އިސްތި އުފާދިފަ ރަ އްކާވިސް\nއޭޕްރީލް 13, 2021 07:13\nގޮތްކުޑަ މީހެއއް. ބޮޑު ކޮރަޕްޓެޑް އިންސާނެއް. މީނާގެ މައްޗަށް ފާޅުގައި ކޮރަޕްޝަނަށް ހިތްވަރު ދިނުމާ ކޮރަޕްޝަންހިންގާނެ ކަމަށް ބުނިކަމުގެ ދައުވާކުރަންޖެހޭ.\nއޭޕްރީލް 13, 2021 10:56\nއެބުނާހެން ބަލަ ޕާޓީ މީހުންނަށް އެކަނި ވަޒިފާ ދޭން ތިބުނަނީ ކިބުލުގެ ތަރިކަ މުދަލެއްތަ މި ދައުލަތަކީ\nއޭޕްރީލް 12, 2021 21:04\nރައީސް ތީ ހަމައެކަނި އެންޑީޕީގެ ރައީސެއްދޯ؟ ބަލަ ގައުމުގެ ރައީސް ކަމާ ހަވާލުވެ ތިހިރީ އެއްވެސް ބަޔަކު ތަފާތުނުކޮއް ވަޒީފާ އެއްޗެހިދޭކައް ނޫންތަ؟ ތިދެއްކީ ވަރައް ދެކޮޅުނުޖެހޭ ވާހަކައެއް ހަމައެކަނި އެންޑީޕީ މީހުނައް ވަޒީފާ ދޭވާހަކަބުނުން .. ހަމަ ނާގާބިލުކަން ބޮޑީ\nއޭޕްރީލް 12, 2021 21:13\nއިރުކޮޅެއްކުރިންކީ ކޮރޮޕްޝަނޭ ބަނޑު ހަންގަނޑޭ.\nއޭޕްރީލް 12, 2021 21:42\nވަޒީފާ ދޭން ވީތައުލީމީ މީހުންނަށެވެ. މުޒާހަރާ ކުރާ މީހުންނަކަށް ނޫނެވެ.\nއޭޕްރީލް 12, 2021 22:04\nއެމްޑީޕީ މީހުން ނޫން މީހުންނަކަށް ވަޒީފާއެއް ނެތޭ ތިބުނަނީ. ބަލަ އަހަރުންވެސް ވޯޓް ދީ ގެން ރައީސް ސޯލިހު ވެރިކަމައް ގެނައީ. ވަޒީފާ ޕާޓީތަކު ނޫޅޭ މީހުންނައް ވެސް އޮންނާން ޖެހޭނެ. ދެން ނުދޭނަން ވޯޓެއް.\nއޭޕްރީލް 12, 2021 22:27\nމިހާރު ސިވިލް ސާވިސް ކަމިޝަންއޭ ކިޔާ މުއައްސަސާވެސް މުށުތެރެއަށްލީ ދޯ! ސަރުކާރުގެ ވަޒީފާތަކަކީ އިންނަވަރު އިބްރާހިމް ބޭނުން މީހަކަށް ދޭން އޮތްއެއްޗަކަށް އެ ހެދީ!\nއޭޕްރީލް 12, 2021 22:43\nހާދަ ބޮޑާހާކާ ބައެކޭ.\nދެންވެސް ހުރިއްޔާ ހުރިއެއްޗެއްދީ.\nލަނޑަޔާއި ވަނީ ހަމަ ލަނޑަޔާ.\nއޭޕްރީލް 12, 2021 23:09\nރައީސެއްގެ މަގާމުގައި ހުރެގެން ނުދައްކަންޖެހޭވާހަކަ ހާދަހެއްވަޔޭ.\nއޭޕްރީލް 12, 2021 23:20\nކޮބާ ވަކި ބަޔަކަށް ވަޒީ ފާ ދޭން ތަރިކަ މުދާތަ މީ. ވަޒީ ފާ ދޭން ޖެހޭނީ އާއްމުކޮށް ހިޅުވާލައިގެން. އެހެންނޫނީ ކޮބާ އިންސާ ފަކީ.\nޢަވަހަށް ހައްޔަރު ކުރޭ. ކޮރަޕްޝަން އެންމެ ހޫނުކޮން ފާޅުގައި ކުރިޔައްގެންދަނި އިބޫ\nއޭޕްރީލް 13, 2021 00:08\nގައުމަށް ހިޔާނާތްތެރި ނުވޭ.ދަރަންޏަށް ފައިސާ ނަގައިގެން ޕާޓީ މީހުނަށް މުސާރަނަމުގަ ފައިސާދިނުމަކީ ހިޔާނާތްވުން. ކުރާނެމަސައްކަތެއްނެތި މުސާރަ ނަމުގަ ނަގާ ފައިސާ ހަލާލެއްނުވާނެ. ހަލަލު ފައިސައިން ކެއުމާއި އަނބިދަރިންނަށް ކަންބޯން ދޭންޖެހޭނީ.ބަނބުކެޔޮގަހަށް ނިދަންއަރައޮންނަ ކުކުޅު ވަގަށް ނަގައިގެން ކާންކެރޭ ބަޔަކު.ކޮންމެކަހަލަ ވައްކަމެއްވެސް ކޮށްފާނެ.\nއޭޕްރީލް 13, 2021 00:12\nނުޖެހޭ ވަކި އެމްޑީޕީ މީހުންނަށޭ ކިޔައިގެން ވަޒީފާދޭކަށް. ކޮންމެ މީހަކަސް ކަމަށް ކުފޫހަމަވާ މީހާއަށް ވަޒީފާ ދޭންޖެނީ. ޙައްޤުވެސް ވާނީ.\nތިއީ ކޮރަޕްޝަނުގެ ޢަމަލެއް. ހުތުރު ކަމެއްގެ އެ ކުރަނީ ރީތިކޮށްލައިގެން. މޮޅުކަމަކަށް ހަދައިގެން ނުސީދާކޮށް ކޮރަޕްޝަން ފާޅުގަ ތި ހިންގަނީ ކޮރަޕްޝަން.\nތިފަދަ ތާކުންތާކު ނުޖެހޭ ކަންކަމާހުރެ ރައްޔިތުން ނޫނެކޭބުނީ. ކޮންމެހެން މޑޕ މީހުންނަށް ވަޒީފާ ނުދޭތީ އެއް ނޫން. އެމްޑީޕީ އަށް ފޮނި އުންމީދު ކުރިމީހުންނަށް، މޑޕ ގެ ހަރުދަނާ ސިޔާސަތެއް ނެތްކަން ޔަޤީންވާންފެށީ.\nއޭޕްރީލް 13, 2021 00:54\nކަލޭގެ މަންމަ ބައްޕަގެ މުދާގަނޑެއްތަ ދައުލަތުގެ ވަޒީފާތަކަކީ. ކަލޭބޭނުންހާ މީހަކަށްދީ ބަހާލަން. ކުޅިކުޅެން ނޫޅޭ ރައްޔިތުން ބުނެފި ބޮޑުތަނޫން ނޫނެކޭ. މައިމޫނާ ބޭނުންކޮށްގެންވެސް ތިވީ ބަލި. ރަނގަޅަށް ކެންޕޭނު ކުރަން ލިބުންނަމަ ސޯޓު ބޭލޭވަރު ވީސް.\nއޭޕްރީލް 13, 2021 07:11\nމިއީ ދިވެހި ގައުމުގެ ރައީސްއެއްނޫން. ކޮރަޕްޓް މޑޕނގެ ގުނޑާ އިންގެ ރައީސް.\nކޮބާ ކިހިނެއް މިވި\nވަޒީފާގެ ސަރުތު އެމް.ޑީ.ޕީ މެމްބަރެއް ކަމުގައި ވުން! ކޮންވައްތަރު!\nއޭޕްރީލް 13, 2021 07:15\nހީވޭ؟ އަމިއްލަ އަށް މިކިޔަނީ ކޮރަޕްޝަން ހިންގާނަމޭ. މިވަރުގރ މީހުން ވެރިންނަށް ލައިގެން މި އިލްމީ ގައުމުގެ ޒުވާނުން މިތިބެނީ؟ މީނާގެ މައްސަލަ އޭސީސީއަށް ހުށަހަޅަންޖެހޭ.\nއޭޕްރީލް 13, 2021 07:18\nވަޒީފާއާ ބެހޭ ގާނޫނުގައި ވަޒީފާ ދިނުމުގައި ތައުލީމު ނުހިމެނުމަށް މަސައްކަތް މިކުެަނީ މޑޕ ގެ ނުކިޔަވާ ޖާހިލު ގުރޫޕަށް ވަޒީފާދޭންތާ ދޯ. މިގައުމުގެ ޒުވާން އިލްމީ ދަރިން ނުކުމެ މި ކޮރަޕްޓް ސޯއްޓޭ ވެރިކަމުން ދުރުކުރަން ވެއްޖެ އެއއްނު މިހާރު.\nއޭޕްރީލް 13, 2021 09:34\nތިޔަށް ކިޔަނީ ކޮރަޕްޝަން! ކޮރަޕްޝަންގެ ތަޢުރީފު ބައްލަވާލައްވާ! މިކަންކަން ނުބަލައި އޭސީސީ ނިދި ކުރައްވަނީތޯ؟\nއޭޕްރީލް 13, 2021 10:08\nތި ހެން ވެގެން މި ފަހަރު ވޯޓް ނުދިނީ\nއޭޕްރީލް 13, 2021 11:29\nތިޔަހަރަ ޒީރޯ ޓޮލަރެންސް ގިރައިގެން ބޮވެނީ.\nއިސްތިއުފާ ދިނިއްޔާ މާތާހިރު ވާނެ\nއޭޕްރީލް 13, 2021 11:45\nދެން ވީ އާއްމު ރައްޔިތުން ފެލާގެން ޕާރޓީ މީހުންގެ ބޭކާރު ވަޒީފާ ތަކަށް މުސާރަ ދޭން! ހާދަ ދެކޮޅުނުޖެހޭ ވާހަކައޭ! އަނެއްކާ ހިދުކޮޅުބާ\nއޭޕްރީލް 13, 2021 11:48\nބައްލަވާ ތިހެންނަހައްދަވާ. ސަރުކާރުގެ ވަޒީފާ ދެއްވަންވާނީ އެކަމަށް އެންމެގާބިލް މީހާ އަށް. މިހާރު ގާބިލް ތަޖރިބާ ހުރި އެތައްބަޔަކު ވަޒީފާ ނެތި މަގުމަތީގައި. އަދި މަގުގައި މުޒާހަރާ ކުރި އެއްވެސް އެއްޗެއް ނުދަންނަ އެތައްބަޔަކަށް ވަޒީފާ!!!.\nއޭޕްރީލް 13, 2021 13:43\nބަލަ ތިޔަކިޔާއެއްޗެއްނޭނގުނޭ ދޮހޮއްކޮބޭ ބުނާހެން ނޭންގުނޭ ތިޔަ ވިދާޅުވާ ބަހުގެ މާނައެއް ނޭންގުނޭ މިހީވަނީ އެމްޑީޕީ ކިޔާ ބަޔެއްގެ ތަރިކަ މުދާހެން ނޫންތޯ ވޯޓް ހޯދަން ލޮބުވެތި ރައްޔިތުން މިހެންވީމައޭ ކިޔެނީ ޕާޓީތައް އުވާލާށޭ\nއޭޕްރީލް 13, 2021 14:18\nއިބުރާހިމް މުހައްމަދު ސޯލިހު މަނިކުފާނުގެ ލަދު ހަޔާތް ކެނޑި ހޭވެރިކަމެއް ނެތެއްނުން ދިވެހި ރައްޔަތުން ވޯޓުދީގެން ރައީސް ކަމައް ގެނެއްސަހުރީ ތިޔަގޮތައް ސައިޒު އޮޅިވަޑާގެން މަނިކުފާނާ މުހައްމަދު ނަޝީދައް ފެންނަނީ އެމްޑީޕީ މެންބަރުން އެހެންބަޔަކު ނުފެނޭ އޭގެނަތީޖާ މިހާރު ތިޔަފެންނަނީ ވެރިކަމައް އާދެވުނަސް މީހާގެ ބޮލުގަ ބޭނުން ހިފަނީ ފުނާއަޅަން އިލްމެއް ނެތްތަނުގަ ހިލްމެއްވެސް ހުރީކީނޫން\nއޭޕްރީލް 13, 2021 16:24\nމިހާރު ނުދޭބާ؟ވަޒީފާ ދުވަހަކު ނެތަސް ވޯޓާއި ކައިރިވީމަވެސް ވަޒީފާދޭ؟މޮޅުކަމަކީ ވަޒީފާއަށް ދާ މީހާއަށް ނޭގެ އޭނަގެ ވަޒީފާ ކޮބާކަމެއް.ކުރަންޖެހެނީ ކީއްކަމެއް.ހިތަށް އެރީމަ ވަޒީފާ ދެނީ.


vnews - Spain World Cup ah qualify vejje\nއަންނަ އަހަރުގެ ވޯލްޑް ކަޕުން ސްޕެއިން ޖާގަ ހޯދައިފި\nއަންނަ އަހަރު ރަޝިޔާގައި ބާއްވާ ވޯލްޑް ކަޕް ފުޓްބޯޅަ މުބާރާތައް ސްޕެއިން ކޮލިފައިވެއްޖެ އެވެ.\nމިއީ ސްޕެއިން ވޯލްޑް ކަޕަށް ޖެހިޖެހިގެން ކޮލިފައިވި 11 ވަނަ ފަހަރެވެ.\nވޯލްޑް ކަޕަށް ސްޕެއިން ކޮލިފައިވީ ގްރޫޕް ޖީ ގައި ރޭ އަލްބޭނިއާ އަތުން 3-0 މޮޅުވެ، އެ ގްރޫޕްގެ އެއް ވަނަ ޓީމުގެ ގޮތުގައެވެ. މި ގްރޫޕްގެ އެއް ވަނަ ސްޕެއިން ހޯދިިއރު، އެޓީމަށް އަދި ބާކީ އެއް މެޗް ކުޅެން އެބައޮތެވެ. އެގޮތުން ސްޕެއިންއަށް ދެން އޮތް މެޗަކީ އަންނަ ހޯމަ ދުވަހު އިސްރާއިލްއާ ދެކޮޅަށް ކުޅެން އޮތް މެޗެވެ.\nރޭގެ މެޗުގައި ސްޕެއިންގެ ލަނޑުތައް އެޓީމަށް ކާމިޔާބު ކޮށްދިން ކުޅުންތެރިންނަކީ ރޮޑްރިގޯ އާއި އިސްކޯ އަދި ތިއާގޯ އަލްކަންޓްރާ އެވެ.\nގްރޫޕް ޖީގެ އެއް ވަނަ މަގާމްގައި ސްޕެއިން އޮތީ ކުޅުނު ނުވަ މެޗުން ލިބުނު 25 ޕޮއިންޓާއެކު އެވެ. މި ގްރޫޕްގެ ދެ ވަނަ މަގާމްގަައި އޮތީ ކުޅުނު ނުވަ މެޗުން 20 ޕޮއިންޓް ހޯދާފައިވާ އިޓަލީއެވެ.\nސްޕެއިންގެ އިތުރުން ވޯލްޑްކަޕަށް މިހާތަނަށް ކޮލިފައިވި ޓީމުތަކަކީ ބްރެޒިލް އާއި އިރާން އާއި ޖަޕާން އާއި މެކްސިކޯ އާއި ބެލްޖިއަމް އާއި ދެކުނު ކޮރެޔާ އާއި ސައުދީ އަރަބިއްޔާ އާއި އިންގްލޭންޑާއި ޖާމަނީގެ އިތުރުން މުބާރާތް ބާއްވާ ގައުމުގެ ހައްސިއްޔަތުން ރަޝިޔާ އެވެ.


Music Kulhey Meehaku Loabiveri Eh Ge Magaamah Nugehnaathi - Vaguthu\n1 މަސް ކުރިން ( ޖޫން 2, 2020 )\nމިއުޒީޝަނުންނާއި ލަވަ ކިޔުންތެރިންނަކީ އެހެން މީހުންގެ ހިތްތައް ވަރަށް ފަސޭހައިން ދަމައިގަންނަ ބައެކެވެ. އެބަޔަކަށް ލިބިފައިވާ ހުނަރުވެރިކަމަކީ އެހެން މީހުންގެ މެދުގައި އެމީހުންގެ މަގުބޫލުކަން އެތައް ގުނަޔަކަށް އިތުރުކޮށްދިނުމުގެ އިތުރުން އެބަޔަކާއި ދޭތެރޭ އެހެން މީހުން ގަޔާވާކަހަލަ ސިފަތަކެއް ލިބިފައިވާ ބައެކެވެ.\nއެހެންނަމަވެސް އެފަދަ މީހުންނަކީ ލޯބީގެ ގޮތުން ގުޅެން ހެޔޮވާވަރުގެ ބައެއް ނޫނެވެ. މިއުޒީޝަނަކާއި ލޯބީގެ ގޮތުން ގުޅިގެން އުޅޭކަން މައިންބަފައިންނަށް އެނގިއްޖެނަމަ އެންމެ ފުރަތަމަވެސް ބުނާނީ އެއީ އެދެވޭ އަދި ހަގީގީ ވަޒީފާއެއް ނޫންކަމަށެވެ. އެއީ ކޮންމެވެސް ވަރެއްގެ ތެދެކެވެ.\nމިއުޒީޝަނުންގެ ޔޫނިއަނުން ބުނާގޮތުގައި މިއުޒީޝަނުންގެ ތެރެއިން އާދައިގެ މަތިން ވަޒީފާ އަދާކުރަނީ ދެ ބައި ކުޅަ އެއްބައި މީހުންނެވެ. އަދި އެއީވެސް ހަމައެކަނި ޕްރޮފެޝަނަލް މިއުޒީޝަނުންނެވެ. އާންމުކޮށް ރެސްޓޯރެންޓް ފަދަ ތަންތަނުގައި ކުޅެހަދާ ބޭންޑްތަކަކީ ލިބޭ ފައިސާއަށްވުރެ ގެއްލޭ މިންވަރު ބޮޑު ބައެކެވެ.\nއެފަދަ މީހުންނަކީ ލޯބީގެ ގޮތުން ގުޅިގެން އުޅޭއިރު ބޭނުން ނުވާކަހަލަ ހާއްސަ ސަމާލުކަމެއްވެސް އެހެން މީހުންގެ ފަރާތުން ލިބޭނޭ ބައެކެވެ. އަދި ވަކިން ހާއްސަކޮށް މަޝްހޫރު ފަރާތެއްނަމަ އެމީހުންނަށް އިތުބާރުކުރެވޭނީ މަދު ފަހަރަކުއެވެ. ބައެއް ފަހަރު އެފަދަ މިއުޒީޝަނުންގެ ހަޔާތުގެ ކަންކަމާއި ބެހޭގޮތުން ލިޔާ ލަވަތަކަކީ އޭގެ މާނަ ފުން އަދި އެ މާނަ އެހެން މީހުންނަށް ނޭނގޭ ލަވަތަކެކެވެ. އެގޮތުން ކުރީގެ ލޯބިވެރިޔާއާއި ބެހޭގޮތުން ލިޔެފައިވާ މާނަ ފުން ލަވައެއްގެ ވާނުވާ ނޭނގިވެސް ހިނގައިދާނެއެވެ.\nގިނަ މިއުޒީޝަނުންނަކީ އެމީހުންގެ ކެރިއަރަށްޓަކައި ގިނަ ވަގުތުތަކެއް ދަތުރުކުރުމުގައި ހޭދަކުރާ ބައެއްވެސްމެއެވެ. ވުމާއިއެކު މިއުޒީޝަނުންނަކީ ލޯބީގެ ގޮތުން ގުޅެން ހެޔޮވާވަރުގެ ބައެއް ނޫނޭ އެބުނެވެނީ ހަގީގަތަކަށް އެކަންކަން ވާތީއެވެ.\nޖޫން 2, 2020 21:49\nމިއުޒިކަކީ މީސްތަކުން މަގުފުރައްދަން ސައިތާނާ ޖަހާ މަޅިއެއް.\nޖޫން 2, 2020 22:24\nސުރުޚީ އޮތްގޮތުން އަހަރުމެން ހީކުރީ ދީނީ ނަޒަރަކުން ބަލާލާފައި އޮތް ލިޔުމެއްކަމަށް! އެކަމަކު މިޔުޒިކް ކުޅޭމީހުންނާ ނުގުޅެން ބުނެފައި އެވަނީ އެއީ ކޮންމެހެން ﷲ ޙަރާމްކުރައްވާފައިވާ ކަމަކަށްވެގެން ނޫންދޯ؟ ވަރަށް ދެރަ ކަމެއްމީ!\nޖޫން 7, 2020 17:13\nޢައި ތިންކް ޝާނީ އިސް އިން ޓްރަބަލް\nޖޫން 8, 2020 12:36\nމީ މިޔުޒިކު ކުޅޭ މީހުންނާ ޖޭ ވާ މީހަކު ލިޔެފަ އޮތް އާޓިކަލެއް!


ލަންކާއަށް ލިބޭ ހިތާމައަކީ ރާއްޖެއަށް ވެސް ލިބޭ ހިތާމައެއް: މައުމޫން – Haftha\nThu,2July, 2020, 10:49 am\nލަންކާއަށް ލިބޭ ހިތާމައަކީ ރާއްޖެއަށް ވެސް ލިބޭ ހިތާމައެއް: މައުމޫން\nދިވެހިރާއްޖެއާއި ސްރީލަންކާއަކީ ޒަމާންވީ ގާތް އެކުވެރި ދެ ގައުމު ކަމަށާއި، އެއް ގައުމަކަށް ލިބޭ އުފަލަކީ އަނެއް ގައުމަކަށް ވެސް ލިބޭ އުފަލެއް ކަމަށާއި އަދި އެއް ގައުމައް ލިބޭ ހިތާމައަކީ އަނެއް ގައުމަކަށް ވެސް ލިބޭ ހިތާމައެއް ކަމުގައި ރާއްޖޭގެ ކުރީގެ ރައީސް މައުމޫން އަބްދުލްގައްޔޫމް ވިދާޅުވެއްޖެއެވެ.\nމައުމޫން އެހެން ވިދާޅުވީ ލަންކާގެ ޒާހިރާ ކޮލެޖުގައި މި އަހަރު އޭލެވެލް ފަށާ ކުދިންނަށް މަރުހަބާ ކިޔުމަށާއި ހާޒިރީން އެންމެ މަތީ ވަނަތައް ހާސިލްކުރި ކުދިންނަށް އިނާމުދިނުމަށް އެ ކޮލެޖުގައި ބޭއްވި ޖަލްސާ ޝަރަފުވެރިކޮށްދެއްވައި ވާހަކަފުޅު ދައްކަވަމުންނެވެ. އިގައެވެ\nއެގޮތުން، މިދިޔަ އޭޕްރީލް މަހުގައި ޓެރަރިސްޓުންގެ ބަޔަކު ސްރީލަންކާގައި ދިން ބޮމުގެ ހަމަލާތަކުގައި އެތައް ސަތޭކަ ބަޔަކު މަރުވި ހާދިސާއާ ގުޅިގެން ދިވެހި ރައްޔިތުންގެ ފުރިހަމަ ތާއީދު ލަންކާގެ ރައްޔިތުންނަށް އޮތް ކަމަށް މައުމޫން ވިދާޅުވި އެވެ.\nޓެރަރިޒަމްގެ އަމަލުތަކަކީ، އިސްލާމްދީނާ ހިލާފު އަމަލުތަކެއް ކަމަށާއި، އިސްލާމްދީނަކީ، ސުލްހައަށް ލޯބިކުރާ އަދި އެންމެންގެ މެދުގައި އެކުވެރިކަމާއި ރަޙްމަތްތެރިކަން ބަދަހިކުރުމަށް ވަރަށް ބޮޑަށް ބާރުއަޅާ ދީނެއް ކަމުގައި ވިދާޅުވިއެވެ.\nޒާހިރާ ކޮލެޖަކީ، ސަތޭކަ އަހަރަށްވުރެ ދިގު މުއްދަތެއްގައި ލަންކާގެ މުސްލިމުންނަށް ހިދުމަތްކޮށްދީފައިވާ، އަދި ރާއްޖޭގެ ބައެއް މަޝްހޫރު ބޭފުޅުން ވެސް ތައުލީމު ހާސިލްކުރި މަދަރުސާއެއް ކަން ރައީސް މައުމޫން ވަނީ ފާހަގަ ކުރައްވައިފައެވެ.\nއެމަނިކުފާނު ވަނީ އަލަށް އޭލެވެލް ގައި ބައިވެރިވި ކުދިންނަށް ހިތްވަރުދެއްވައިފައެވެ. އަދި ދަރިވަރުންނަށް ތައުލީމީ ހަޔާތުގައި ވެސް އަދި އޭގެ ފަހުންވެސް ކާމިޔާބީއަށް އެދިފައެވެ.\nރައީސް މައުމޫނަށް މަރުޙަބާ ދެންނެވުމުގެގޮތުން ޒާހިރާ ކޮލެޖުގެ ޗެއާމަން ފައުޒުލްހަމީދު ވިދާޅުވީ ރައީސް މައުމޫނަކީ އެމަނިކުފާނުގެ ޒުވާން އިރުއްސުރެ ނަމޫނާ ޝަޚްސިއްޔަތެއް ކަމުގައި ބައްލަވާ ބޭފުޅެއް ކަމަށެވެ. އެ ޖަލްސާގައި ރައީސް މައުމޫން ބައިވެރިވެވަޑައިގެންނެވި ކަމަށްޓަކައި އެމަނިކުފާނަށް ވަނީ ޚާއްޞަ ހަނދާނީ ފިލައެއް ވެސް އަރުއްވާފަ އެވެ.


Eriksen ah bid kohfi, Moses Inter ge medical ah\nޓޮޓެންހަމް ހޮޓްސްޕާސްގެ މިޑްފީލްޑާ ކްރިސްޓިއަން އެރިކްސަންއަށް އިންޓަ މިލާންއިން ރަސްމީކޮށް ބިޑް ހުށަހެޅައިފި އެވެ.\nޗެލްސީގެ އެއްބަސްވުމުގައި ހުރި ވިކްޓާ މޯސަސް ވަނީ އިންޓަގެ މެޑިކަލް ޓެސްޓްތައް ހެދުމަށް މިލާނަށް ގޮސްފަ އެވެ. އިންޓަ މިލާންގެ ކޯޗް އެންޓޯނިއޯ ކޮންޓޭގެ އެންމެ ބޮޑު ޓާގެޓަކީ ޑެންމާކްގެ މިޑްފީލްޑާ އެރިކްސަން އެވެ. އިންޓަގެ ޑައިރެކްޓާ ޕިއޭރޯ އައުސީލިއޯ ވިދާޅުވީ އެ ކުލަބުން ރަސްމީކޮށް ޓޮޓެންހަމްއަށް ހުށަހަޅާފައިވާ ކަމަށެވެ.\n"އަހަރެމެން މިހާރު މަޑުކޮށްގެން މިތިބީ ޓޮޓެންހަމްއިން އަންނާނެ ޖަވާބަކަށް، އަހަރެމެންނަށް އިންތިޒާރު ކޮށްގެން ތިބެވޭނީ، އެހެން ކުލަބުތަކުންވެސް ވަނީ [އެރިކްސަން އަށް] ޝައުގުވެރިކަން ފާޅުކޮށްފައި" އައުސީލިއޯ ވިދާޅުވި އެވެ. "އޭނާ އަކީ މޮޅު ކުޅުންތެރިންތެރިޔެއް ޔޫރަޕްގެ މުހިންމު ކުލަބުތަކުންވެސް ޝައުގުވެރިވާ ކުޅުންތެރިޔެއް."\nޓޮޓެންހަމް އާއެކު އެރިކްސަން ހަދާފައިވާ އެއްބަސްވުމުގެ މުއްދަތު މި ޖޫން މަހުގެ ނިޔަލަށް ހަމަވާނެ އެވެ. އެ ކުލަބުން ވަނީ އެރިކްސަންގެ އެއްބަސްވުން އާ ކުރުވުމަށް ވެސް މަސައްކަތް ކޮށްފަ އެވެ. އެހެންނަމަވެސް އެރިކްސަން ބުނެފައި ވަނީ އިންގްލެންޑުން ބޭރުން ފުރުސަތަކަށް ޝައުގުވެރިވާ ކަމަށެވެ.\nމިހާތަނަށް އެއްބަސްވެފައިވާ ގޮތުގައި އިންޓަ އާއެކު އެރިކްސަން ސޮއި ކުރުމުން އޭނާއަށް ސީޒަނެއްގައި 10 މިލިއަން ޔޫރޯ ދޭނެ އެވެ. ސްޕާސްއިން ކިޔަނީ ޓްރާންސްފާގެ އަގެއްގެ ގޮތުގައި 20 މިލިއަން ޔޫރޯ އަށެވެ. އެހެން ނަމަވެސް އިޓަލީގެ މީޑީއާ ރިޕޯޓްތައް ބުނަނީ 15 މިލިއަން ޔޫރޯގެ އިތުރުން ޕާފޯމަންސް ބޯނަސް އާއެކު އިތުރު ތިން މިލިއަނަށް ޓޮޓެންހަމްއިން މިހާރު އެއްބަސްވެފައިވާ ކަމަށެވެ.\nއައުސީލިއޯ ވިދާޅުވީ ލޯން އެއްބަސްވުމުގެ ދަށުން، ފެނަބާޗޭއަށް ކުޅެމުންދާ ޗެލްސީގެ މޯސަސް ގެނައުމަށް ޗެލްސީ އާއެކު ވާހަކަ ދެކެވި އެއްބަސްވުމަކަށް އާދެވިފައިވާ ކަމަށެވެ. އަދި މޯސަސް ލޯން އެއްބަސްވުމުގެ ދަށުން ގެނައި ނަމަވެސް އޭނާ އަށް ދާއިމީ އެއްބަސްވުމެއް ދިނުމުގެ އިހްތިޔާރު އިންޓައަށް ލިބޭނެ ކަމަށެވެ.\nއޭނާ ބުނީ، އިންޓައިން އިތުރު ފޯވަޑެއް ދޫކޮށްލައިފިނަމަ ޗެލްސީގެ އޮލިވާ ޖިރޫޑް ގެނައުމުގެ ފުރުސަތުވެސް އެބައޮތް ކަމަށެވެ. އިންޓައިން މަސައްކަތް ކުރަނީ މަޓޭއޯ ޕޮލިޓާނޯ އޭއެސް ރޯމާއަށް ދޫކޮށްލުމަށެވެ.


Market gai karaa thiyaagi, mifaharu dhathivaanee mirus | Mihaaru\nލޯކަލް މާރުކޭޓުގައި ސްޓޯލެއްގައި ކަރާ ބެހެއްޓިފައި--ފޮޓޯ:މިހާރު\n01 މެއި 2019 - 12:513comments\nރޯދަ މަހަށް ފަސް ދުވަހަށް ވެފައިވާ އިރު މާރުކޭޓުގައި ކަރާ ކިލޯއެއް ލިބެން ހުރީ 18ރ. އާއި 20ރ. އާ ދެމެދުގެ އަގުތަކެއްގަ އެވެ. މާރުކޭޓުގައި ތަކެތި ވިއްކާ މީހުން ބުނީ، ކަރާ ކޮންމެ ދުވަހަކު ވެސް ބޭނުންވާ މިންވަރަށް އަންނަ ކަމަށާއި ރަމަޟާން މަހުގެ މެދަކާ ހަމަޔަށް ދާ އިރު ކަރަލުގެ އަގު ދަށަށް ދާނެ ކަމަށެވެ. އެގޮތުން ކަރާ ކިލޯއެއްގެ އަގު 15ރ. އަށް ވެއްޓޭނެ ކަމަށް ބައެއް ވިޔަފާރިވެރިން ބުނެ އެވެ.\n"މިހާރު ރާއްޖޭގެ ހުރިހާ ހިސާބެއްގައި ވެސް ރޯދަމަހަށް ކަރާ ހާއްސަކޮށް ހައްދާ. ތޮއްޑޫން އެކަންޏެއް ނޫން ކަރާ އަންނަނީ، ކެލާ އާއި ކާށިދޫ އާއި ކަނޑޫދޫން ވެސް ކަރާ އާދޭ،" ވިޔަފާރިވެރިއަކު ބުންޏެވެ.\nރާއްޖޭގެ ކަރަލުގެ އިތުރުން މާރުކޭޓުގައި އިންޑިއާއިން ގެންނަ ކަރާ ވެސް އަންނަނީ ވިއްކަމުންނެވެ.\nމާރުކޭޓުން ކަރާ ލިބެން ހުރި އިރު މި އަހަރުގެ ރަމަޟާން މަހު އެންމެ ލިބުން ދަތިވާނީ މިރުސް ކަމަށް ވިޔަފާރިވެރިން ބުނެ އެވެ. މާރުކޭޓުގައި މިރުސް ލިބެން ހުރީ، 100 ގްރާމު 90ރ. އަށެވެ. އެހެން ނަމަވެސް ރާއްޖެއިން ބޭރުން ގެންނަ މިރުސް މާރުކޭޓުގައި ވެސް އަގު ހެޔޮކޮށް ހުއްޓެވެ. އެގޮތުން 100 ގްރާމު 20ރ. އާއި 30ރ. އާ ދެމެދުގެ އަގުތަކެއްގައި ލިބެން ހުއްޓެވެ.\nލޯކަލް މާރުކޭޓުގެ ސްޓޯލެއްް--ފޮޓޯ:ހުސައިން ވަހީދު/މިހާރު\nމިރުހުގެ އަގު އެހާ ބޮޑަށް މައްޗަށް އަރާފައިވަނީ ރާއްޖޭގައި އެންމެ ގިނައިން މިރުސް ހައްދާ ރަށް ކަމުގައިވާ ކަނޑޫދޫން މިރުސް ނުލިބުމެވެ.\nރޯދަމަހަކީ މާރުކޭޓުން ވިޔަފާރި ކުރާ މިންވަރު ދެ ގުނައަށް އިތުވާ ދުވަސްވަރެކެވެ. އެގޮތުން ރޯދަމަަހަށް ހާއްސަކޮށް ލޯކަލް މާރުކޭޓުގައި މޭވާ އާއި ތަރުކާރީ ވިއްކާ ފަރާތްތަކުން ހާއްސަ ތައްޔާރީތައްވެ އެވެ. ވިޔަފާރިވެރިން ބުނާ ގޮތުގައި ރޯދަމަހަށް ހާއްސަކޮށް އެންމެ ގިނައިން ވިކެނީ، ފަނި ގިރުމަށް ބޭނުން ކުރާ ސާމާނާއި ސަޓަނި ހެދުމަށް ބޭނުން ކުރާ ސާމާނު ކަމަށެވެ.\n"ރޯދަމަހަށް ހާއްސަކޮށް އަންނަ އާދިއްތަ ދުވަހު ތަކެތި އަންނާނެ. އެންމެ ގިނައިން ގެންނަނީ ފަނި ގިރާ ސާމާނު. ހަމައެކަނި ރާއްޖޭ ސާމާނެއް ނޫން މިހާރު ވިއްކަނީ. ބޭރުން ވެސް މޭވާ ގެންނަން،" ވިޔަފާރިވެރިއަކު ބުންޏެވެ.\nއިތުރު ލިޔުންތައް ލޯކަލް މާރުކޭޓް މާރުކޭޓް ސަރަހައްދު


Bidheyseen ah musaara dheyn RIZ ah labour relations authority in angaifi | Mihaaru\nބ.ބޮޑުފިނޮޅުގައި ތިބި ބިދޭސީން: އެ މީހުންނަށް މުސާރަ ދޭން ރިޒްއަށް ލޭބާ ރިލޭޝަންސް އޮތޯރިޓީން ވަނީ އަންގާފައި -- ފޮޓޯ/ޕޮލިސް\nބިދޭސީންނަށް މުސާރަ ދޭން ލޭބާ ރިލޭޝަންސް އިން ރިޒް އަށް އަންގައިފި\n23 ޖުލައި 2020 - 21:57 19 comments\nބ. ބޮޑުފިނޮޅުގައި ރިޒް ކުންފުނިން ބޭތިއްބި 179 ބިދޭސީންނަށް މި މަސް ނިމުމުގެ ކުރިން މުސާރަ ދިނުމަށް ލޭބާ ރިލޭޝަންސް އޮތޯރިޓީ (އެލްއާރުއޭ) އިން އަންގައިފި އެވެ.\nސީލް ކުންފުނިން ރިސޯޓެއްގެ ގޮތުގައި ތަރައްގީ ކުރަމުންދިޔަ ބޮޑުފިނޮޅު ހެދުމުގެ މަސައްކަތް ކުރަމުންދާ ރިޒް ކުންފުނިން ބިދޭސީންނަށް މުސާރަ ނުދިނުމުން ބިދޭސީން ހަމަނުޖެހުން ހިންގައި، އެތަނުގެ މުދަލަށް ވަނީ ގެއްލުން ދީފަ އެވެ. އެކަމާ ގުޅިގެން ބައެއް ބިދޭސީން ހައްޔަރު ކޮށްފައިވާއިރު، ސީލް ކުންފުނިން ވަނީ އެރަށުގައި ތިބި ބިދޭސީން ބާލަން އަންގައިފަ އެވެ.\nއެކަމާ ގުޅިގެން ރިޒް ކުންފުންޏަށް ލޭބާ ރިލޭޝަންސް އޮތޯރިޓީން ފޮނުވި ސިޓީގައިވަނީ ބޮޑުފިނޮޅުގައި ތިބި ރިޒް ކުންފުނީގެ މުވައްޒަފުންނާއި ބޮޑުފިނޮޅު ހޮޓެލްސް އެންޑް ރިސޯޓްސް ކުންފުނީގެ މުވައްޒަފުން ފިޔަވައި ދެން ތިބީ ގަވާއިދާ ޚިލާފަށް އެކި ކުންފުނިތަކުގައި ނަމުގައި ގެނެސްފައި ތިބި ބިދޭސީން ކަމަށެވެ. އަދި އެ ހުރިހާ ބިދޭސީންނަށް ވެސް މުސާރަ ދެނީ ރިޒް ކުންފުނިން ކަމަށް އެ މީހުުން ބުނެފައިވާ ކަމަށާއި އެކަން ލިޔުންތަކުން އެނގޭ ކަމަށް ވެސް އެ ސިޓީގައިވެ އެވެ.\nއެހެންވެ، ބޮޑުފިނޮޅުގައި ތިބި 179 ބިދޭސީންނަށް މުސާރަ ދިނުމަށް ފަހު އެކަން މިމަހުގެ 30 ވަނަ ދުވަހުގެ ނިޔަލަށް އެ އޮތޯރިޓީއާ ހިއްސާ ކުރުމަށާއި އަދި އެ އެންގުމާ ޚިލާފްވާ ނަމަ ފިޔަވަޅު އަޅާނެ ކަމަށް އެ ސިޓީގައިވެ އެވެ.\nއެކަމާ ގުޅިގެން ރިޒް ކުންފުނީގެ ފަރާތުން ލޯ ކްރާފްޓްގެ ވަކީލަކު ވިދާޅުވީ އެފަދަ ސިޓީއެއް ލިބިފައިނުވާ ކަމަށެވެ. އެކަމަކު އެ ކުންފުނީގެ ފަރާތުން ލޭބާ ރިލޭޝަންސް އަށް ކުރިން ސިޓީއެއް ފޮނުވާފައިވާނެ ކަމަށް ލޯ ކްރާފްޓްގެ ވަކީލް ވިދާޅުވި އެވެ. އަދި ބިދޭސީންނަށް މުސާރައިގެ މައްސަލަ ނިމިގެންދާން ޖެހޭނީ ވަޒީފާއާ ބެހޭ ޓްރައިބިއުނަލަށް ބިދޭސީންގެ ފަރާތުން ހުށަހަޅާފައިވާ މައްސަލަ ނިމުމުން ކަމަށް އެ ސިޓީގައި ބުނެފައިވާނެ ކަމަށް ވެސް އޭނާ ވިދާޅުވި އެވެ.\nއެގޮތަށް ލޭބާ ރިލޭޝަންސް އޮތޯރިޓީން އެންގިއިރު، ބ. ތުޅާދޫ ކޯޓުން ވަނީ ބޮޑުފިނޮޅުގައި ތިބި ބިދޭސީން އެރަށުން ބާލަން ރިޒްގެ މައްޗަށް އަމުރެއް ވެސް ނެރެފަ އެވެ. އެކަމަކު މިހާތަނަށް އެ ބިދޭސީން ތިބީ އެރަށުގަ އެވެ.\nއިތުރު ލިޔުންތައް ބިދޭސީން މުވައްޒަފުން ވަޒީފާ ލޭބާ ރިލޭޝަން އޮތޯރިޓީ މެމްބަރު އަލީ ރިޒާ (މިލަންދޫ) ސީލް މޯލްޑިވްސް ރިޒް މޯލްޑިވްސް\nމައްސަލަ ބަލަން ރިޒްގެ އެއްބާރުލުން ނުލިބޭ: އެލްއާރްއޭ


Comedy Actor Brahmanandam Hithuge Surgery eh Hadhaifi\nކޮމެޑީ އެކްޓަރު ބްރަހްމަނަންދަމް ހިތުގެ އޮޕަރޭޝަނެއް ކޮށްފި\nތެލުގޫގެ މަޝްހޫރު ކޮމެޑީ އެކްޓަރު ބްރަހްމަނަންދަމް ކަންނެގަންތީ ހިތުގެ ސާޖަރީއެއް ހަދައިފިއެވެ.\nއިންޑިއާގެ ނޫސްތަކުން ބުނާގޮތުގައި ބްރަހްމަނަންދަމް ހިތުގެ ސާޖަރީ ހަދާފައިވަނީ މިދިޔަ އާދިއްތަ ދުވަހުގައި މުމްބާއީގެ ހޮސްޕިޓަލެއްގައެވެ. އޭނާ އެސާޖަރީ ހަދާފައިވަނީ އެތަށް ޓެސްޓުތައް ހެދުމަށްފަހު ކުއްލިގޮތަކަށް ކަމަށް ރިޕޯޓުތައް ބުނެއެވެ.\nބްރަހްމަނަންދަމް ހާލު މިހާރު ސްޓޭބަލް ކަމަށް އޭނާގެ ދެ ފިރިހެން ދަރިން ކަމަށްވާ ރާޖާ ގޯތަމް އަދި ސިދާތު ވަނީ ބުނެފައެވެ. ފިލްމު އިންޑަސްޓުރީގެ ގިނަ ފަންނާނުން ބްރަހްމަނަންދަމަށް އަވަސް ޝިފާއަކަށް އެދިފައިވާއިރު އޭނާގެ ސަޕޯޓަރުން ވެސް އަންނަނީ ސޯޝަލް މީޑިއާގައި ބްރަހްމަނަންދަމްއަށް ދުއާ ކޮށްފައެވެ.\nއުމުރުން 62 އަހަރުގެ ބްރަހްމަނަންދަމަކީ ފިލްމު އިންޑަސްޓުރީގައި ބޮޑު އާމްދަނީ އެއް ލިބޭ އެކްޓަރެކެވެ. ބްރަހްމަނަންދަމް ފިލްމަކުން ފެނުމަކީ ކޮންމެ ފިލްމަކަށް ވެސް އިތުރު ފުރިހަމަ ގެނެސްދޭ ކަމެކެވެ.\nގިނަ އެވޯޑުތަކެއް ލިބިފައިވާ ބްރަހްމަނަންދަމު ވަނީ މަޝްހޫރު އެތައް ފިލްމެއްގައި މަސައްކަތް ކޮށްފައެވެ. އޭގެ ތެރޭގައި ވިނޯދަމް، ރެޑީ، ރޭސް ގަރަމް، މަންމަދޫދު، ކޮންޗަމް އިޝްތަމް ކޮންޗަމް ކަޝްތަމް، ދޫކުޑު އަދި ބާދްޝާހު، ރިބެލް، ސަރައިނޮޑު ފަދަ ފިލްމުތައް ހިމެނެއެވެ.\nބޮލީވުޑް ބްރަހްމަނަންދަމް ކަންނެގަންތީ މުނިފޫހިފިލުވުން އިންޑިއާ


Kulhudhuffushi Online - Dhiraagu TV adhi Fiber broadband ge hidhumai Kulhudhuffuttah thaarafu kohfi\nދިރާގު ޓީވީ އަދި ފައިބަރ ބްރޯޑްބޭންޑްގެ ހިދުމަތް ކުޅުދުއްފުއްޓަށް ތައާރަފްކޮށްފި\nޚަދީޖާ އާދަމް - 11 މަސް ކުރިން - 27 ޖަނަވަރީ 2018\nދިރާގު ޓީވީގެ ހިދުމަތާއި އެކު ދިރާގުގެ ހައިސްޕީޑް ފައިބަރ ގެ ހިދުމަތް ހދ ކުޅުދުއްފުށީގައި އިއްޔެ ރަސްމީކޮށް އިފްތިތާހްކޮށްފިއެވެ.\nމި ހިދުމަތް މާލެއާ އަތޮޅުތެރޭގައި ފޯރުކޮށްދޭ ހިދުމަތުގައި އެއްވެސް ތަފާތުކުރުމެއްނެތި ހަރަދުކުޑަކޮށް ދިރާގުޓީވީގެ އިންޓްރޑަކްޓަރީ ޕެކްޖްގައި 80 އަށް ވުރެ ގިނަ ޗެނެލްތައް ބަލާލެވޭނެއެވެ.\nމިގޮތުން ރާއްޖޭގައި މުޅިން އަލަށް ތައާރަފްކުރި ޑިޒްނީ ގެ ޗެނެލްތަކުން ފެށިގެން ގޮސް ހަބަރާއި މުނިފޫހިފިލުވުން އަދި އެންމެ ފަހުގެ ހިންދީ އަދި އިނގިރެސި ފިލްމާ މިއުޒިކް ޗެނެލްތައް ހިމެނެއެވެ. ދިރާގުގެ އިންޓްރޯޑަކްޓަރީ ޕެކެޖްގެ އަގަކީ 300 ރުފިޔާއެވެ.\nދިރާގު ޓީވީ އަކީ ރާއްޖޭގައި އެންމެ ފުޅާދާއިރާއެއްގައި ފޯރުކޮށްދޭ އައިޕީޓީވީގެ ހިދުމަތެވެ. އަދި ނައިފަރާއި ހިންނަވަރުގައި މިގާއިމް ކުރެވުނު ފައިބަރގެ ހިދުމަތް މމެދުވެރިކޮށް ދިރާގުޓީވީ ފަސޭހަކަމާއެކު ބަލާލެވޭނެއެވެ.\nމިއީ ފިކްސްޑް ބްރޯޑްބޭންޑް ކަނެކްޝަން ޒަރީއާއިން ޖޯއިބޮކްސް ނުވަތަ ސެޓްޓޮޕް ބޮކްސް މެދުވެރިކޮށް ހޯދާ ހިދުމަތަކަށް ވިޔަސް ދިރާގު ޓީވީ ބަލާކަށް އިންޓަނެޓްގެ އިތުރު ހަރަދެއް ނުހިނގުމުގެ އިތުރުން އިންޓަނެޓްގެ ޑައުންލޯޑް ލިމިޓް (ޔޫސޭޖް އެލަވަންސަކަށް) އަސަރެއްނުކުރާނެއެވެ.\nފައިބަރ ބްރޯޑްބޭންޑަކީ ބްރޯޑްބޭންޑް ޚިދުމަތް ފޯރުކޮށްދިނުމަށް ބޭނުންކުރެވޭ އެންމެ ފަހުގެ ޓެކްނޮލޮޖީ އެވެ. ދިރާގު ފައިބަރ ބްރޯޑްބޭންޑް ހިދުމަތަކީ ރާއްޖޭގައި މިހާރު ފޯރުކޮށްދެމުންދާ އެންމެ ހަލުވި ސްޕީޑު، 100 އެމްބީޕީއެސް އަދި އެންމެ ބޮޑު އެލަވަންސްކަމުގައިވާ 1ޓީބީގެ ޕެކޭޖް އެކުލެވިގެންވާ ޚިދުމަތެވެ.\nދިރާގުން ދަނީ މިހާރުވެސް ދިރާގު ޓީވީ އަދި ފައިބަރ ގެ ހާއްސަ ޕްރޮމޯޝަނެއް ކުރިއަށް ގެންދަމުންނެވެ. މި ޕްރޮމޯޝަނުގައި ދިރާގު ފައިބަރ ހިލޭގުޅައި ދިނުމުގެ އިތުރުން3މަސްދުވަސް ވަންދެން ނަންގަވާ ކޮންމެ ފިކްސްޑް ބްރޯޑްބޭންޑް ކަނެކްޝަނަކަށް މަހުފީގެ ގޮތުގައި ދައްކާ އަދަދުން %25 ޕަސެންޓް ޑިސްކައުންޓެއް ލިބޭނެއެވެ.\nދިރާގުގެ ފައިބަރ ޓު ދަ ހޯމް މާލެ، ވިލިމާލެ އަދި ހުޅުމާލެ ގެ އިތުރުން 17 އެހެން ރަށަކަށް ވަނީ ފޯރުކޮށްދީފައެވެ. އަދި އޭޑީއެސްއެލްގެ ހިދުމަތް ރާއްޖޭގެ އާބާދީ ބޮޑެތި ހުރިހާ ރަށަކުންލިބެއެވެ. އަދި މި އިއުލާނުކުރި ޕްރޮމޯޝަންގެ ދަށުން ދިރާގުގެ ފިކްސްޑް ބްރޯޑްބޭންޑް ގާއިމުކޮށްފަ ހުރި ކޮންމެ ރަށަކަށް ވަކިން ހާއްސަކޮށްގެން ލަކީ ޑްރޯ އެއް ނަގާނެއެވެ.\nދިރާގު ފައިބަރ އަދި ޓީވީގެ ހިދުމަތް ހޯރަފުއްޓާއި ހަނިމާދޫއަށް\nދިރާގުން އެންމެ ފަހުގެ ވާވޭ މެޓް 20 އަދި މެޓް ޕްރޯގެ ޕްރޯ އޯޑަރަށް ހުޅުވާލައިފި\nދިރާގު ހައި ސްޕީޑް ފައިބަރ އިންޓަނެޓާއި ދިރާގު ޓީވީގެ ހިދުމަތް ނޮޅިވަރުމަށް\nދިރާގު ހައި ސްޕީޑް ފައިބަރ އިންޓަނެޓްގެ ހިދުމަތް މިލަންދޫއަށް\nނަނ 11 މަސް ކުރިން\nަަanekka aneh rf thakeh nagan v. abadhuves rf kaanvefa thibey thaneh thi, eves nuhaggun adhi.\nޑަބުލިއު ސްޕޯޓްސް އެކަޑަމީގެ ވޮލީބޯޅަ މުބާރާތް އިއުލާންކޮށް، ބައިވެރިވުމަށް ހުޅުވާލައިފި\nއޭޑީކޭ އިން ޑްރައިޕާސްގެ ނިއުބޯން ޕްރޮމޯޝަނެއް ފަށަނީ!


Abadhuves reethi dhayipila akaaeku ulhvidhaane\nއަބަދު ވެސް ރީތި ދަތްޕިލައަކާއެކު އުޅެވިދާނެ\nރީތި ދަތްޕިލައަކަށް ކޮންމެ މީހަކުވެސް ލޯބި ކުރާނެ އެވެ. ނަމަވެސް ބައެއް ފަހަރު ހެދޭ ގޯސްތަކުގެ ސަބަބުން ދައްތަކުގެ ރީތިކަމާއި ސާފު ތާހިރުކަން ގެއްލި، ދަތްތައް ހަލާކުވާން މަގުފަހިވެ އެވެ. ނޭނގި ނަމަވެސް ކުރެވޭ ކުޑަ ކަމަކުން ތިމާގެ ރީތި ދަތްތައް ހަލާކުވެދާނެ ކަމަށް ގަބޫލުކުރަން ހެއްޔެވެ؟ ދަތްތައް ހަލާކުވާ ކަމަށް ވަނީ ހަމަ އެކަނި ފަނި ކެއުމަކުން ނޫނެވެ. ދިރިއުޅުމުގެ ނުރަނގަޅު އާދަތަކުގެ ސަބަބުން ވެސް ދަތްތަކަށް ލިބޭ ގެއްލުން ކުޑައެއް ނޫނެވެ.\nފުޅި ދަޅު އަދި ޕެކެޓް ފަދަ ތަކެތީގެ މަތި ނަގަން ނުވަތަ ކަނޑަން ދަތް ބޭނުން ކުރަނީ ކިތައް މީހުން ހެއްޔެވެ؟ މިއީ ހަގީގަތުގައި ޑެންޓިސްޓެއްގެ ކައިރިއަށް ދިއުމަށް ކޮށާލެވޭ މަގެކެވެ. މިފަދަ ކަންތައްތައް އާދަވެ ކުރާނަމަ، ދަތުގައި ރެނދުލައި ބިންދައިގެން ދިއުމުގެ ފުރުސަތު ބޮޑުވެ އެވެ. ރެނދުލައި ބިންދައިގެން ދިއުމަކީ ދަތް ފަނިކެއުމަށް ހުޅުވޭ ދޮރެކެވެ. އެންމެ ސީރިއަސް ހާލަތް ތަކުގައި ދަތެއް ބިންދައިގެން ގޮއްފިނަމަ ހަދަންޖެހޭ ގޮތަކީ ދަތް އުފުރާލުން ނުވަތަ އާޓިފިޝަލް ދަތެއް ޖެހުމެވެ. މިއީ ތަކުލީފު ބޮޑު ކަމެކެވެ.\nފެޝަނަށް ލޯބިކުރާ ޒުވާނުން ކޮންމެވެސް ވަރަކަށް މޫނުގެ ތަންތަން ތޮރުފައި ހަދައި އުޅެ އެވެ. މިއީ ބައެއް މީހުންނަށް ކތަންމެ ރީތި ކަމެއް ނަމަވެސް އެކަމުން ސިއްޙަތަށް އެތައް ގެއްލުމެއް ވެއެވެ. ދޫ، ތުންފަތް ފަދް ތަންތަން ތޮރުފުމުގެ ސަބަބުން ކައިރީގައި ހުންނަ ޓިޝޫތައް ދުޅަވެ، ލޭ އައިސް، އިނފެކްޓްވުން ފަދަ ކަންތައްތައް ދިމާވެ އެވެ. މީގެ އިތުރުން ބޭނުންކުރާ ސްޓަޑް ފަދަ ތަކެތީގެ ސަބަބުން އަނގައިގެ ތެރެ، ތުންފަތް އަދި ޓޭސްޓް ބަޑް އަށް ގެއްލުންވެ އެވެ. އޭގެ ސަބަބުން ދަތުގައި ރެނދުލައި، ހިރުގަނޑު ހަލާކުވުމަށް މަގުފަހިވެ އެވެ. ދޫ، ތުންފަތް ތޮރުފައިގެން އުޅޭނަމަ ދަތް އެޅުން ފަދަ ކަންތައްތަކުން ލިބޭ ގެއްލުމުން ސަމާލުވުމަށް ޑެންޓިސްޓުންގެ ލަފާ ހޯދުން މުހިންމެވެ.\nފުޓްބޯޅަ، ނެޓްބޯޅަ، ބާސްކެޓް އާއި ބައިބަލާފަދ ކުޅުވަރުތަކަކީ ދިވެހިންގެ ތެރޭގައި މަގްބޫލް ކުޅިވަރު ތަކެކެވެ. މިއިން އެއްވެސް ކުޅުވަރެއް ކުޅޭނަމަ، ދަތްތަކަށް ސަމާލުވާންޖެހެ އެވެ. ސަބަބަކީ މިފަދަ ކުޅިވަރުތަކުން އަނގަމަތި އަދި ކޯމަތީ ނޭނގި ނަމަވެސް ޖެހިއްގެނަމަ ދަތްތަކަށް ގެއްލުން ލިބުމަށް މަގުފަހިވާނެތީ އެވެ. ދަތެއް ހަލާކުވެއްޖެނަމަ ހަދަން ދާ ހަރަދު މައުތް ގާޑަކަށް ވުރެން އެތައް ގުނައެއް ބޮޑުވާނެތީ އެވެ.\nއައިސްކިއުބް ހަފާނަމަ އެކަން އަވަހަށް ހުއްޓާލާށެވެ. ހަފައިގެން އައިސްކިއުބް ކެއުމުގެ ސަބަބުން ދަތުގެ ބޭރު ފަށަލަ ހަލާކުކޮށް، ދަތް ބިންދައިގެން ދިއުމަށް މަގުފަހިކޮށްދެ އެވެ. ދަތުގައި ފުޓުނި ފަދަ އެއްޗެއް އަޅާއިފައިވާނަމަ އަމުދުން އައިސްކިއުބް ނުކާށެވެ. ފުޓުނީގެ ޓެމްޕަރޭޗާ އަކީ ވަކި ވަރެއްގައި ހުންނަން ޖެހޭ އެއްޗަކަށް ވުމުން، ދަތް އިތުރަށް ހަލާކުވުމުގެ ފުރސަތު ބޮޑެވެ.\nރޯގާ ޖެހިގެން ކަރުތެރެ ސަކަރާތްވެއްޖެނަމަ އެންމެ ފުރަތަމަވެސް ބަލަނީ ކަފް ސިރަޕް ބޮއެގެން ކެއްސުން ކޮންޓްރޯލް ކުރެވޭތޯ އެވެ. ބޭސްފިހާރަ ތަކުގައި ވިއްކަން ހުންނަ ކަފް ސިރަޕް ތަކަކީ ހަކުރު ގިނައިން އެކުލެވިގެންވާ އެއްޗެކެވެ. އާދަކޮށް ރޯގާ ޖެހިގެން ކަފް ސިރަޕް ބޯނަމަ، އަނގައިގެ ތެރޭގައި ހަކުރުގެ މިންވަރު ހިމެނޭލެއް ގިނަވާނެ އެވެ. ހަކުރު ގިނއިން ހިމެނޭ އެއްޗިއްސަކީ ދަތްފަނި ކެއުމަށް ފަހިވާ މަގެކެވެ.\nގޭގައި ވިޔަސް އަދި ޑެންޓަލް ކްލިނިކެއްގައި ވިޔަސް ދަތްތައް ސާފުކުރުމަކީ ރަނގަޅުކަމެކެވެ. އެހެން ނަމަވެސް ދަތް ސާފުކުރުމުގައި ހައްދު ފަހަނަ އަޅާ ދިއުމަކީ ކޮބާކަން އަދިވެސް ވަނީ ހޯދާ ނުގަނެވިފަ އެވެ. ނަމަވެސް، މާގިނައިން ދަތް ސާފުކުރުމަކީ ދަތުގެ ބޭރުގައި ފަށަލަ އާއި ނާރުތަށް ހަލާކު ކުރުމަށް މަގުފަހިކޮށްދެއެވެ. ބައެއް ޑެންޓިސްޓުން ލަފާދޭ ގޮތުގައި، ދަތް ސާފުކުރުމުގެ ފަހުން ހިރުގަނޑު ހިރުވައި ދަތްތަކުގައި ކޮންމެވސް ވަރަކަށް ރިއްސަފާނެ އެވެ. މިހެންވާނަމަ ޑެންޓިސްޓެއްގެ ލަފާ ހޯދުން މުހިންމެވެ.\nއޭނާޖީ ޑްރިންކް ފަދަ ބުއިންތައް ބުއިމުގެ ސަބަބުން ދަތުގެ ބޭރުފަށަލަ ހަލާކުވެ، ދަތްތަށް ވަރަށް ނާޒުކުވެ އެވެ. ނަތީޖާ އެއްގެގޮތުން ދަތް ފަނިކެއުމާއި، ދަތް ހަލާކުވުމަށް މަގުފަހިވެ އެވެ. އެހެންކަމުން އެނާޖީ ޑްރިންކް އާއި ސޮފްޓް ޑޮރިންކް ބުއިމަށްފަހު، ތިރީސް މިނިޓް ވަންދެން ދަތްނުއުނގުޅާށެވެ. މި ވަގުތުކޮޅު އަނގައިގެ ތެރޭގައި ކުޅު ދައުރުވެ އަމިއްލަ ޒާތުގައި އަނގައިގައި ހުންނަ އެސިޑް ލެވެލް ދަށްވެ އަނގައިގެ ހާލަތު އާދައިގެ ގޮތަށް ބަދަލުވާނެ އެވެ.\nނޭނގުމުގެ ތެރޭގައިވިޔަސް ހެދޭ މިފަދަ ގޯސްތަކުން ތަހައްމަލް ކުރަންޖެހޭ ވޭނުން ސަލާމަތްވުމަށް މިފަދަ ކަންތައްތަކުން ދުރުހެލިވާށެވެ. ހިނިތުންވެލާއިރު ތިމާގެ ދަތްތައް ހަޑިކޮށް ހުރުމަކީ ކޮންމެ މީހަކުވެސް ލަދުގަންނާނެ ކަމެކެވެ. އެހެންކަމުން ދަތްޕިލަ އަބަދުވެސް ރީތިކޮށް ބެހެއްޓުމަށް ސަމާލުކަންދޭށެވެ.


TikTok Ah Loabi Kuraa Meehunah Ufaaveri Habareh! - Vaguthu\nޓިކްޓޮކަށް ލޯބިކުރާ މީހުންނަށް އުފާވެރި ހަބަރެއް!\nޓިކްޓޮކުގައި އާންމުކުރާ ވީޑިއޯގެ ދިގުމިން ތިން މިނެޓަށް ބަދަލުކޮށްފިއެވެ.\nދެހާސް އަށާރަ ވަނަ އަހަރުން ފެށިގެން މިއަދާ ހަމައަށް ޓިކްޓޮކަށްލާ ކޮންމެ ވީޑިއޯއެއްގެ ވެސް ދިގުމިނަކީ އެއް މިނެޓު ނުވަތަ 60 ސިކުންތެވެ.\nޓިކްޓޮކްގެ ޕްރޮޑަކްޓް މެނޭޖަރު ޑްރިއު ކާކަފް ބުނީ ތިން މިނެޓަށް ޓިކްޓޮކް ވީޑިއޯގެ ދިގުމިން ބަދަލު ކުރުމުން ޓިކްޓޮކްގައި މުނިފޫހިފިލުވުމުގެ ވީޑިއޯތައް ގެންނަން މީހުންނަށާއި ވިޔަފާރި ކުރާ އަދި އެންމެހާ މީހުންނަށް ފަސޭހަ ވާނެ ކަމަށެވެ.\nކުރިޔަށް އޮތް ހަފްތާގައި ޓިކްޓޮކް ބޭނުންކުރާ ހުރިހާ މީހުންނަށް ވެސް ދިގު ވީޑިއޯތައް އަޕްލޯޑް ކުރެވޭ ގޮތް ހެދި އިރު މިއީ ބައެއް ފަރާތްތަކުން ގިނަ ދުވަސްވަންދެން ދެކެމުން އައި ހުވަފެނެއްކަން ފާހަގަ ކުރެވެއެވެ.\nމިހާރު ޓިކްޓޮކް އަށް ލާފައިވާ ބައެއް ވީޑިއޯތައް ބަލަން ޖެހެނީ އެކި ވީޑިއޯތަކުންކަން ފާހަގަ ކުރެވެއެވެ. އެއީ އެއް މިނެޓަށް ހުރުމުން ވީޑިއޯގެ ފުރަތަމަ ބައި ބަލާފައި ދެވަނަ ބައި ބަލަން އެހެން ވީޑިއޯއެއް ބަލަން ޖެހޭތީއެވެ.\nޓިކްޓޮކްގެ އިތުރުން މީސްމީޑިއާގެ މަޝްހޫރު އިންސްޓަގްރާމުން ވެސް ވަނީ މިހާރަށް ވުރެ ރަނގަޅަށް ވީޑިއޯ ލެވޭނެ ގޮތް ހަދަން ނިންމައިފައެވެ. ހަމައެކަނި ފޮޓޯލެވޭ ވަސީލަތެއްގެ ގޮތުގައި އިންސްޓަގްރާމް ބޭއްވުމުގެ ބަދަލުގައި ވީޑިއޯ ލެވޭ ގިނަ ބަޔަކަށް ފަސޭހައި ބޭނުންކުރެވޭ ވަސީލަތަކަށް އިންސްޓަގްރާމް ހަދާނޭ ކަމަށް އިންސްޓަގްރާމުގެ އިސްފަރާތުން ވަނީ ބުނެފައެވެ.\nކޮވިޑްގެ ސަބަބުން ގޭގައި މަޑުކުރަން މަޖުބޫރުވުމާއި ގުޅިގެން ޓިކްޓޮކަށް އެތައް މިލިއަން މީހުން ވަދެ މަދު އަހަރުތަކެއްގެ ތެރޭގައި ގިނަ ބަޔަކު ބޭނުންކުރާ ވަސީލަތަކަށް ޓިކްޓޮކް ވެގެންދިޔައެވެ.


Kadhurun roadha veelun eitha haas faidhaa eh\nކަދުރުން ރޯދަ ވީއްލުން އެތައްހާއްސް ފައިދާއެއް\nއެންމެ ފުރަތަމަ، މިއީ ސުންނަތެއްކަން ހަނދާން ބަހައްޓައްޗެވެ. އެއީ ރަސޫލާ ވެސް ރޯދަ ވީއްލެވުމަށް އަބަދުވެސް އެންމެ ފުރަތަމަ އިހްތިޔާރުކުރެއްވީ ކަދުރު ކަމުގައިވާތީ އެވެ.\nކަދުރު ލިބެން ނެތް ހާލަތުގައި އެކަލޭގެފާނު ރޯދަ ވީއްލެވުމަށް ބައްލަވައިގަތީ މޭބިސްކަދުރެވެ. ހިކި މޭބިސްކަދުރު ލިބެން ނެތް ހާލަތުގައި ހިއްޕެވީ ފެން ފޮދެކެވެ.\nރަސޫލާގެ މި ސުންނަތަށް އަދި އިރުޝާދަށް ތަބާވުމަށް މުސްލިމުން، އެމީހުންގެ ރޯދަ ވީއްލުމަށް އިހްތިޔާރުކުރާ ފުރަތަމަ ކެއުމަކަށް ކަދުރު ހަދާފައިވިޔަސް މިގޮތަށް އަމަލުކުރުމުން ހަށިގަނޑަށް ލިބޭ ފައިދާތަކުގެ ވާހަކައެއް އެންމެކުރިއަކުން ނޭނގެ އެވެ. ނަމަވެސް ރަސޫލާގެ ހަދީސްފުޅުތަކުންނާއި ކީރިތި ގުރުއާނުން ވެސް އެނގެން އޮތް ހަގީގަތަކީ، ކަދުރަކީ ފަރުވާއެއް ކަމެވެ.\nއެހެންވީމަ ކަދުރުން ރޯދަ ވީއްލުމުގެ ފައިދާތަކަކީ ކޮބައި ހެއްޔެވެ؟\nކަދުރަކީ ހަޖަމުކުރަން ނިކަން ފަސޭހަ އެއްޗެކެވެ. އެހެންވީމަ ބޮޑު ބަތް އެއްޗަކަށް ކުކުޅު ރިހަ އާއި ކުކުޅު މަސް މޮޑެގެން ދެން ވެސް ތައްޔާރުކޮށްފައި ހުންނަ އެއްޗިއްސާއެކު ވަގުތުން ކާން ފަށާ މީހާ އަށް ހަޖަމުކުރުމުގެ މައްސަލަތަކެއް ދިމާވެ ފަސޭހައިން ވަރުބަލިވާގޮތް މެދުވެރިވިޔަސް ކަދުރުން ރޯދަ ވީއްލާ މީހާ އަށް މި ވަރުބަލިކަމެއް ނުޖެހޭނެ އެވެ.\nމީގެ އިތުރުން ކަދުރުން ރޯދަ ވީއްލުމަކީ، ނިކަން ގަދަ އަށް ބަނޑުހައިވެފައި ހުންނަ މީހާ އަށް ހަމަޖެހުމެއް މެދުވެރިކޮށްދޭ ކަމެކެވެ. ބައެއް މީހުން ތިބޭނީ ހަމަ ބަންގި ނުގޮވައިގެންނެވެ. ބަންގި ގޮވައި ނުނިމެނީސް ބައެއް މީހުން އެމީހުންގެ ސުފުރާމަތި އެއްކޮށް ހުސްކޮށްލަ އެވެ. މިއީ ސިއްހީ ގޮތުން ބަލާއިރު އެހާ ރަނގަޅު ކަމެއް ނޫނެވެ.\nއެހެންވީމަ ރޯދަ އަށް ހުރުމުގެ ސަބަބުން މާ ގަދަ އަށް ހައިވެއްޖެ ނަމަ ރޯދަ ވީއްލުމަކަށް ކަދުރު ބޭނުންކުރުން ބުއްދިވެރިއެވެ. އޭގެ ސަބަބުން ވަގުތުން ބަނޑުހައިކަން ފިލުވައިދޭނެ އެވެ. އަދި ކުއްލިއަކަށް އެއްފަހަރާ ގިނަ ކާއެއްޗެހިތަކެއް ކެއުމަށް ބޭނުންވާ ބޭނުން ވެސް ދުރުކޮށްދޭނެ އެވެ.\nކަދުރަކީ ވިޓަމިން އޭ އާއި ޕޮޓޭސިއަމް އަދި އަޔަން އާއި މެގްސީޒިއަމް ފަދަ އެތައް މުހިންމު ނިއުޓްރިއެންޓްސްއެއް އޭގައި ހިމެނޭ އެއްޗަކަށްވާއިރު ނުކައި ގިނައިރުތަކެއް ވުމަށް ފަހު ރޯދަ ވީއްލުމަށް ކަދުރު ބޭނުންކުރުމަކީ ހަކަތަ ލިއްބައިދީ ހަށިގަނޑުގެ ވަރުބަލިކަން ދުރުކޮށްދޭނެ ކަމެކެވެ. މީގައި ހިމެނޭ ހަކުރުގެ މާއްދާތަކަކީ ހަޖަމުގެ ނިޒާމަށް ވެސް ފަސޭހަ އެއްޗަކަށްވާއިރު ގަދަ އަށް ކާން ގަސްދުކުރާ މީހާ ވެސް ފުރަތަމަ ކަދުރުން ރޯދަ ވީއްލައިގެން ފަހުން ކެއުން ބުއްދިވެރިވާނެ ކަމަށް ފެނެ އެވެ.\nހަޖަމުގެ މައްސަލަތަކަށް ފަސޭހައެއްކަމުގައި ކަދުރު ފާހަގަކުރެވޭއިރު ބަނޑުހަރުވުމުގެ ސަބަބުން ދިމާވާ އެކި މައްސަލަތަކުން ވެސް ސަލާމަތްވުމަށް ކަދުރުގެ ބޭނުން ހިފިދާނެ އެވެ. ރޯދަ މަހަކީ ކެއުމުގެ ވަގުތުތައް އާންމު ދިރިއުޅުމާ ބަދަލުވުމުގެ ސަބަބުން ބައެއް މީހުންނަށް މައްސަލަތައް ވެސް ކުރިމަތިވާ މަހެކެވެ. އެހެންވީމަ އެފަދަ މައްސަލަތަކުން އަރައިގަތުމަށް ވެސް ކަދުރުގެ ފައިދާ ނެގިދާނެ އެވެ.\nރޯދަ އަށް ހުންނަ މީހާގެ ރޯދަ ވީއްލުމަށް ކަދުރު ބޭނުންކުރުމުން މިފަދަ އެތައް ފައިދާއެއް ލިބިގެންދާއިރު ކަދުރަކީ މާބަނޑު އަންހެނުންނަށާއި ތަފާތު އެކި ބަލިތަކަށް ވެސް ފަސޭހަ އާއި ފައިދާ އެކުލެވިގެންދާ އެއްޗެކެވެ. ދިރާސާތަކުން އެނގިފައިވާ ގޮތުން ބަލިވެ އިންނަ މީހާ ކަދުރު ކެއުމަކީ ފަސޭހަ ޑެލިވަރީއަކަށް މަގުފަހިކޮށްދޭ ކަމެކެވެ.\nސައިންސްވެރިންނަށް މިކަން އެނގުމުގެ މާ ކުރިން ގުރުއާނުގައި ވެސް މި ވާހަކަ އައިސްފައިވެ އެވެ. އެގޮތުން މަރިޔަމް ސޫރަތަކީ ކަދުރުގެ ވާހަކަ އަށް މަޝްހޫރު ސޫރަތެކެވެ.\nކޮރޯނާ ވައިރަސް ޖެހުނު މީހުންގެ އަދަދު 440 އަށް\nމާފުށިން ވިހަގަދަ ފައިދިގު މަކުނުތަކެއް!\nޗައިނާއިން ފެނުނު އާ ވައިރަސް ގައިން ގަޔަށް އަރާ


Maduro verikamun dhuru kuran America in sirru baghaavaa theh reyvi: Report | Mihaaru\nވެނެޒުއެލާގެ ރައީސް ނިކޮލަސް މަދޫރޯ. --ފޮޓޯ:އޭއެފްޕީ\nމަދޫރޯ ވެރިކަމުން ދުރުކުރަން އެމެރިކާ އިން ސިއްރު ބަޣާވާތެއް ރޭވި: ރިޕޯޓް\n09 ސެޕްޓެމްބަރ 2018 - 16:033comments\nވެނެޒުއެލާގެ ރައީސް އަށް އެންމެ ބޮޑަށް ފާޑުވިދާޅުވާ ފަރާތްތަކުގެ ތެރޭގައި އެމެރިކާގެ ރައީސް ޑޮނަލްޑް ޓްރަމްޕް ހިމެނެ އެވެ. އެމެރިކާގެ ނޭޝަނަލް ސެކިއުރިޓީ ކައުންސިލްގެ ތަރުޖަމާނަކު ވިދާޅުވީ ވެނެޒުއެލާ އަށް ޑިމޮކްރެސީ ގެނައުމަށް އެމެރިކާ ކުރާ މަސައްކަތުގެ ސިޔާސަތު ބަދަލު ނުވާ ކަމަށެވެ.\nނިއު ޔޯކް ޓައިމްސް އިން ބުނެފައި ވަނީ ވެނެޒުއެލާ އަށް ބަޣާވާތެއް ގެނައުމާ ގުޅޭ ގޮތުން އެމެރިކާގެ އޮފިޝަލުން ބައްދަލުކޮށްފައި ވަނީ ވެނެޒުއެލާ ސިފައިންގެ ކުރީގެ ކޮމާންޑަރަކާ ކަމަށެވެ. ނަމަވެސް އެ ބަޣާވާތް ފަހުން ވަނީ ހުއްޓާލާފައި ކަމަށް ވެސް ބުނެފައިވެ އެވެ.\nވެނެޒުއެލާގެ ޚާރިޖީ ވަޒީރު ޖޯޖް އަރެއަޒާ ވިދާޅުވެފައި ވަނީ ވެނެޒުއެލާގެ ދާޚިލީ ކަންކަމުގެ ތެރެއަށް ވަނުމަށް އެމެރިކާ އިން މަސައްކަތް ކުރާ ކަމަށާ އަދި ސަރުކާރާ ދެކޮޅަށް އަސްކަރީ ބަޣާވާތެއް ގެނައުމަށް އެހީވެފައިވާ ކަމަށެވެ.\nމިދިޔަ މަހު4ވަނަ ދުވަހު މަދޫރޯ ތަގްރީރެއް ދެއްވަން ހުންނަވަނިކޮށް ވަނީ ގޮވާތަކެތި ހަރުކޮށްފައިވާ ޑްރޯނެއް ގޮއްވާލައިފަ އެވެ. މަދޫރޯ ތުހުމަތުކޮށްފައި ވަނީ އެއީ ކޮލަމްބިއާ އާއި އެމެރިކާގެ ރޭވުމެއް ކަމަށެވެ. އެކަމަކު އެމެރިކާގެ ގައުމީ ސަލާމަތާ ބެހޭ މުޝީރު ޖޯން ބޯލްޓަން ވިދާޅުވެފައި ވަނީ މަދޫރޯ އަށް އަމާޒުކޮށް ދިން ޑްރޯން ހަމަލާގައި އެމެރިކާގެ އެއްވެސް ބައިވެރިވުމެއް ނޯންނާނެ ކަމަށެވެ.\nވެނެޒުއެލާ އަށް އަރައިގަތުމާ ގުޅޭ ގޮތުން އެމެރިކާގެ އޮފިޝަލުންނާ ޓްރަމްޕް މަޝްވަރާ ކުރެއްވި ކަމަށް މިދިޔަ އަހަރުގެ އޮގަސްޓް މަހު ބައެއް މީޑިއާތަކުން ބުނެފައިވެ އެވެ.\nއިތުރު ލިޔުންތައް ވެނެޒުއެލާ ބަޣާވާތް އެމެރިކާ\nބަޣާވާތް ނާކާމިޔާބުކޮށްލި ސިފައިންނަށް މަދޫރޯގެ ޝުކުރު\nއެމެރިކާ އިން ހަދަން އުޅެނީ ގޯހެއް: މަދޫރޯ